സ്ത്രീചൂഷണങ്ങൾക്ക് പൂർണ്ണവിരാമമിടാൻ - Janayugom Online\nBy: Web Desk | Friday 14 July 2017 4:45 AM IST\nകൂട്ടായ പ്രവർത്തനമാണ് സിനിമ എന്ന കല. അതിനാൽത്തന്നെ എല്ലാ തൊഴിലിടങ്ങളിലും കാണപ്പെടുന്ന\nശരിതെറ്റുകളെല്ലാം സിനിമകളിലും കാണാം. ദുരൂഹത നിറഞ്ഞ ഒട്ടേറെ ചരിത്രങ്ങൾ എല്ലാ സിനിമാ മേഖലയ്ക്കുമുണ്ട്.\nപ്രതികരണങ്ങളുടെ അഭാവം മലയാള സിനിമാ ചരിത്രത്തിലും ഇന്ത്യൻ സിനിമാ ചരിത്രത്തിലും സ്ത്രീകൾക്ക്\nപല അവസരങ്ങളിലും കൊലക്കയർ ഒരുക്കിയിട്ടുമുണ്ട്. വെളിപ്പെടുത്താതിരുന്നെങ്കിൽ ഒരു പക്ഷെ\nഅടിമപ്പെട്ടേക്കാവുന്ന ജീവിതത്തിൽ നിന്നാണ് നമ്മുടെ പ്രിയനടി ഉയർത്തെണീറ്റിരിക്കുന്നത്. പീഡനങ്ങളുടെയും\nസ്ത്രീ ചൂഷണങ്ങളുടെയും അവസാനമായേക്കാമെന്ന പ്രതീക്ഷയോടെയാണ് സിനിമയിലെ സ്ത്രീ സംഘടനയായ\nവിമൺ ഇൻ കളക്ടീവിനെ അഭിനേത്രികൾ നോക്കിക്കാണുന്നത്. സിനിമാ മേഖലയിലെ ചൂഷണങ്ങൾ\nചില നടിമാർ മുമ്പ് വിളിച്ച് പറഞ്ഞിരുന്നെങ്കിലും ഈ അവസരത്തിലാണ് ഇതെല്ലാം കൂടുതൽ ശ്രദ്ധിക്കപ്പെടുന്നത്\nമലയാള സിനിമയിൽ ഇനി മാറ്റത്തിന്റെ തുടക്കം\nമലയാള സിനിമയിലെ മാറ്റത്തിന്റെ തുടക്കമാണിതെന്ന് രമ്യാ നമ്പീശൻ പറഞ്ഞു. സ്ത്രീകൾക്ക് ഭയമില്ലാതെ സിനിമയിൽ ജോലി ചെയ്യാൻ കഴിയുന്ന അവസ്ഥയുണ്ടാകണമെന്നും താരം വ്യക്തമാക്കി. അമ്മയിൽ അമ്പത് ശതമാനം സ്ത്രീ സംവരണം കൊണ്ടു വരണമെന്ന കാര്യം ഉന്നയിച്ചിട്ടുണ്ട്. അടുത്ത യോഗത്തിൽ ഇത് പരിഗണിക്കുമെന്ന് അറിയിച്ചിട്ടുണ്ട്.\nചലച്ചിത്ര നടി, ഗായിക\nവിമൺ ഇൻ കളക്ടീവ് സ്ത്രീകൾക്ക് ധൈര്യം പകരാൻ\nആണധികാര മനോഭാവം മാറ്റി സ്ത്രീകളെ കൂടി പരിഗണിക്കുന്ന തരത്തിലേക്ക് അമ്മയെ മാറ്റാൻ കൂടിയാണ് വിമൺ ഇൻ സിനിമ കളക്ടീവ് രൂപീകരിച്ചത്. ഒരു സുപ്രഭാതത്തിൽ അതു മാറ്റാനാവില്ല. അമ്മയിൽ പോയി തല്ലുണ്ടാക്കുന്നതിന് പകരം കൂട്ടുകാരിക്ക് നീതി കിട്ടുന്നതിനാണ് ഞങ്ങൾ പ്രയത്നിക്കുന്നത്.\nസിനിമാ മേഖലയിലേക്ക് വരുന്ന പുതിയ പെൺകുട്ടികൾക്ക് ധൈര്യം പകർന്ന് നൽകുകയും അവർക്ക് ശബ്ദമുയർത്താനുള്ള അവസരം നൽകുകയും വേണം. ഇതും ഡബ്ല്യുസിസിയുടെ ലക്ഷ്യങ്ങളാണ്. ഇതുവരെ നൽകിയ പിന്തുണ ഇനിയും തുടരുമെന്നും പ്രതീക്ഷിക്കുന്നതായും റിമ കല്ലിങ്കൽ പറഞ്ഞു.\nനാളെ ചിലപ്പോൾ എല്ലാവരും ഒറ്റപ്പെട്ടേക്കാം. സിനിമാ മേഖലയിൽ നിന്ന് പുറത്തായേക്കാം. പക്ഷേ ശുഭപ്രതീക്ഷയോടെ മുന്നോട്ടു പോകാനാണ് താത്പര്യം. എട്ട് വർഷം നിലപാടുകൾ തുറന്നു പറഞ്ഞ വ്യക്തിയാണ്. അതിനെ തുടർന്ന് പ്രശ്നങ്ങളൊന്നും നേരിട്ടിട്ടില്ല.\nനീചമായ പ്രവൃത്തി, എല്ലാവരേയും ഒരുപോലെ വേദനിപ്പിച്ചു\nമലയാള സിനിമാ കുടുംബത്തിലെ ഒട്ടേറെ സഹപ്രവർത്തകരെ പോലെ കഴിഞ്ഞ കുറെ ദിവസങ്ങളായി മനസ്സിൽ നീറി കിടന്ന കുറെ കനലുകൾ മൗനമെന്ന മറയ്ക്കുള്ളിൽ മൂടി വെക്കേണ്ടി വന്നത് ഒരു വല്ലാത്ത ദുര്യോഗം തന്നെയായിരുന്നു. ഇപ്പോൾ അതിലുമുപരി വളരെ നാൾ ഒപ്പം ഒരുമിച്ചു പ്രവർത്തിച്ചു പോന്നിരുന്ന സഹപ്രവർത്തകന്റെ ഭാഗത്തു നിന്നും ഉണ്ടായതായി കണ്ടെത്തിയ ഇത്തരത്തിലൊരു പ്രവർത്തി എന്നെ വീണ്ടും തളർത്തി എന്ന് പറയാതെ വയ്യ.\nഇതൊരു പക്ഷെ എന്റെ മാത്രം ചിന്തയാവാനിടയില്ല മലയാള സിനിമാ തറവാട്ടിലെ എല്ലാ അംഗങ്ങളെയും ഇത് വല്ലാതെ മുറിവേൽപ്പിച്ചു എന്ന് പറയാതെ വയ്യ. ഇതു സംബന്ധിച്ച് ഇത് വരെ പരസ്യ പ്രതികരണങ്ങൾ നടത്താൻ പലരും മുതിരാതിരുന്നതും അത് കൊണ്ട് തന്നെ എന്ന് ഞാൻ കരുതുന്നു. കാരണം അത്ര കണ്ടു അടുപ്പമുണ്ടായിരുന്നു ഞങ്ങൾക്കെല്ലാം ഇവർ രണ്ടു പേരോടും.\nഅന്വേഷണം മുന്നോട്ടു പോയിക്കൊണ്ടിരുന്ന വേളയിൽ ഊഹാപോഹങ്ങളുടെ മാത്രം പേരിൽ ആർക്കുമെതിരെ ഒന്നും പറയാതിരിക്കാൻ പ്രത്യേകം ശ്രദ്ധിച്ചിരുന്നു. എന്നാൽ പിന്നീട് കാര്യങ്ങൾക്കു വ്യക്തത വരികയും, ഗൂഢാലോചനയുടെ രഹസ്യങ്ങൾ വെളിയിൽ വരികയും ചെയ്തപ്പോൾ, ഇനിയും ഈ മൗനത്തിനു പ്രസക്തി ഇല്ലെന്നു തിരിച്ചറിയുന്നു.\nഎന്ത് വിരോധത്തിന്റെ പേരിലായാലും ഇത്രയും ഹീനവും നീചവുമായ പ്രവർത്തി ഒരു സഹപ്രവർത്തകന്റെ ചിന്തയിൽ പോലും ഉണ്ടാകാൻ പാടില്ലാത്തതാണ്. അക്ഷന്തവ്യമായ ഈ അപരാധത്തിന്റെ പാപ ഭാരം മലയാള സിനിമാ ലോകം ഇനി പേറേണ്ട കാര്യവുമില്ല, നീചമായ ഒരു മനസ്സിന്റെ മാത്രം സൃഷ്ടി.\nഇത് സത്യത്തിന്റെയും ധൈര്യത്തിന്റെയും സർവോപരി സ്ത്രീത്വത്തിന്റെയും വിജയമാണ്. ഇത്രയേറെ യാതനകൾക്കിടയിലൂടെ കടന്നു പോയിട്ടും, തളർന്നു പോകാതെ, തല കുനിക്കാതെ നിന്ന് ആർജവത്തോടെ പ്രതികരിച്ച, എന്റെ പ്രിയപ്പെട്ട സഹപ്രവർത്തകയായ സഹോദരിയോടുള്ള ബഹുമാനവും പതിന്മടങ്ങ്. നീ ഒരു ചുവടു പിന്നോട്ട് പോയിരുന്നെങ്കിൽ, ഇതിനു പിന്നിലെ സത്യം പുറത്തു വരുമായിരുന്നില്ല. ഉയർച്ചയുടെ പടവുകൾ നിനക്ക് മുന്നിൽ തുറന്നു തന്നെ കിടക്കും… നടക്കുക…. മുന്നോട്ടു തന്നെ, സധൈര്യം.\nവെളിച്ചത്ത് വരേണ്ടത് അനിവാര്യം\nപ്രവർത്തന മേഖലയിൽ പ്രശ്നങ്ങളുണ്ടാകാതെ ആരും ഒരു സംഘടനയുണ്ടാക്കില്ലല്ലോ. സ്ത്രീകൾക്കെതിരെ എല്ലാ മേഖലകളിലും മോശം അനുഭവങ്ങൾ ഉണ്ടാകാറുണ്ട്. സിനിമാ മേഖലയിലും സ്ത്രീകൾ വ്യത്യസ്തരല്ല. അതുകൊണ്ട് തന്നെ ഇത്തരം സംഭവങ്ങൾ വെളിച്ചത്ത് വരേണ്ടത് അനിവാര്യമായിരുന്നു. നിയമപരമായ എല്ലാ പിന്തുണയ്ക്കും ഈ കൂട്ടായ്മ വളരെ നല്ലതാണ്. രാത്രി കാലങ്ങളിൽപ്പോലും സ്ത്രീൾക്ക് ജോലി അവസാനിക്കുന്നില്ല. രാത്രികാലങ്ങളിൽ സ്ത്രീകൾ കുറച്ചുകൂടി ജാഗരൂകരായിരിക്കുക. നടന്ന സംഭവത്തിൽ വിഷമമുണ്ടെങ്കിലും തുറന്ന് പറയാനാകുന്ന എല്ലാ കാര്യങ്ങളെയും വെളിച്ചത്ത് കൊണ്ടുവരാനുള്ള ഈ അവസരം എല്ലാ സ്ത്രീകളും ഉപയോഗിക്കണം.\nകാസ്റ്റിങ് കൗച്ച് മുതിർന്ന ആളുകളിൽ നിന്ന്\nമലയാള സിനിമയിൽ ‘കാസ്റ്റിങ്ങ് കൗച്ച്’ ഉണ്ട്. വളരെ മുതിർന്ന ആളുകളിൽ നിന്നാണ് ഈ അനുഭവം ഉണ്ടായിട്ടുള്ളത്. ഒത്തു തീർപ്പിന് വഴങ്ങാത്തതുകൊണ്ട് ആയിരിക്കാം കുറച്ചു വർഷങ്ങൾ സിനിമയിൽ ഇല്ലാതിരുന്നത് എന്നും പാർവ്വതി പറഞ്ഞു.\nപ്രമുഖരായ വളരെ മുതിർന്ന ആളുകളിൽ നിന്നാണ് ഈ അനുഭവം ഉണ്ടായിട്ടുള്ളത്. അതിൽ നടനെന്നോ സംവിധായകനെന്നോ വ്യത്യാസമില്ല. ഒരു കടമ പോലെയാണ് ചോദിക്കുന്നത്. ഞങ്ങളാണ് നിനക്ക് ബ്രേക്ക് തന്നത് എന്ന് പറഞ്ഞുകൊണ്ട്. എല്ലാവരും ഒരു പോലെയാണ്. അങ്ങനെ പറഞ്ഞിട്ടുള്ളവരോടൊപ്പം ജോലി ചെയ്തില്ല. അതുകൊണ്ടായിരിക്കാം കുറച്ചു കാലം സിനിമകൾ വരാതിരുന്നത്. ജീവിത ഉപദേശം പോലെ ‘മോളെ ഇതൊക്കെ ചെയ്യേണ്ടിവരും. അത് അങ്ങനെയാണ്’ എന്നൊക്കെ പറഞ്ഞ് ചിലർ വരും. അങ്ങനെയാണെങ്കിൽ എനിക്കത് വേണ്ട എന്ന് ഞാൻ പറഞ്ഞു.\nസ്ത്രീകളെ പരിഗണിക്കാതെ അവസ്ഥയ്ക്ക് മാറ്റം വരില്ല\nഇത്തരത്തിലുള്ള പല അനുഭവങ്ങളെക്കുറിച്ച് കേട്ടിട്ടുണ്ട്. ചിലർ നിവൃത്തികേടുകൊണ്ട് ഇത്തരം സാഹചര്യങ്ങളുമായി വഴങ്ങാറുണ്ട്. ആ അവസ്ഥയ്ക്ക് മാറ്റം വരാതെ സിനിമ ഒരിക്കലും സ്ത്രീ കേന്ദ്രീകൃതമാകില്ല.\nനാടിനെ ഞെട്ടിച്ച സംഭവമാക്കിയത് പറഞ്ഞ് തീർക്കാവുന്ന വിഷയം\nനാലു ചുമരുകൾക്കകത്ത് പറഞ്ഞു തീർക്കാവുന്ന പ്രശ്നമായിരുന്നു അത്. പക്ഷേ അത് വളർന്ന് നാടിനെ മുഴുവൻ ഞെട്ടിച്ച പ്രശ്നമായി മാറി. സിനിമാ മേഖലയ്ക്കും വലിയ നാണക്കേടുണ്ടാക്കി. ഇത് സിനിമാ മേഖലയെ മുഴുവൻ മോശമായി ബാധിക്കുമെന്നും മമ്മ്ത പറഞ്ഞു. നടിമാർ തുടങ്ങിയ വിമൻ ഇൻ സിനിമ കളക്ടീവിനെക്കുറിച്ചും താരം പറഞ്ഞു. അങ്ങനെയൊരു സംവിധാനം വേണമെന്ന് തോന്നിയവരാണ് അത് ആരംഭിച്ചത്. നല്ലതാണ് എന്നാൽ താൻ അതിൽ അംഗമല്ലെന്നും നടി പറഞ്ഞു.\nഒരു സാധാരണക്കാരിയായിരുന്നെങ്കിൽ ഇത്രയും അറ്റൻഷൻ കിട്ടുമായിരുന്നില്ല\nസിനിമാ മേഖല ഒരുപാട് ജോലിയുള്ള മേഖലയാണ്. ആണുങ്ങൾ കുറേ ഉള്ള മേഖലയാണ്. അതുകൊണ്ട്തന്നെ പ്രവർത്തിക്കാൻ പോകുന്ന ആ ടീമിനെക്കുറിച്ച് നല്ല ധാരണയോടുകൂടിവേണം വേണം സ്ത്രീകൾ സിനിമയിൽ വരാൻ. വിമൺ ഇൻ കളക്ടീവ് എന്ന സംഘടന മേഖലയിൽ പ്രവർത്തിക്കുന്ന സ്ത്രീകൾക്ക് നല്ല ഉപകാരമാണ്. നല്ല ഇനിഷ്യേറ്റീവ്. അതിനെ പൂർണമായും പിന്തുണയ്ക്കുന്നു. പിന്നണിയിൽ പ്രവർത്തിക്കുന്ന സ്ത്രീകൾക്ക് വേണ്ടിയും ഈ കൂട്ടായ്മ പ്രവർത്തിക്കണം. ഇത്തരം സംഭവങ്ങൾ വെളിച്ചത്ത് വരണം. എങ്ങനെയാണ് സ്ത്രീകളെ ചിത്രീകരിച്ചിരിക്കുന്നതെന്നും നോക്കണം. തനിക്ക് നേരിട്ട ദുരനുഭവം അവൾ അത് പറഞ്ഞതിൽ സന്തോഷം. ഒരു സാധാരണക്കാരിയായിരുന്നെങ്കിൽ ഇത്രയും അറ്റൻഷൻ കിട്ടുമായിരുന്നില്ല.\nകാസ്റ്റിങ് കൗച്ച് ചലച്ചിത്ര ഗാനരംഗത്തും\nസിനിമയിൽ മാത്രമല്ല, സംഗീത മേഖലയിലും ഈ പരിപാടി നടക്കുന്നുണ്ടെന്നും തനിക്ക് നേരിട്ട് അനുഭവമുണ്ടെന്നും ഗായികയും ആക്ടിവിസ്റ്റുമായ രശ്മി സതീഷ് പറയുന്നു.\nഈ സമയത്ത് തൊലി വെളുപ്പാണോ കറുപ്പാണോ എന്ന പ്രശ്നമൊന്നും അവർക്കില്ല. സ്റ്റേജിൽ കയറുമ്പോൾ മാത്രമാണ് പ്രശ്നങ്ങൾ. പാട്ടിലുമുണ്ട് കറുപ്പും വെളുപ്പും. അവാർഡ് നിശകളിലും സ്റ്റേജ് ഷോയ്ക്കും കാണാൻ കൊള്ളാവുന്നവരെയേ പാട്ട് പാടിപ്പിക്കൂ. അവാർഡ് നിശകളുടെ അളവുകോലിൽ ഞാനില്ല.\nഓപ്പൺ ആയി സംസാരിക്കുകയും ഫ്രീയായി പെരുമാറുകയും ചെയ്യുന്നവരോട് ഇത്തരം വിലപേശൽ നടക്കുമെന്ന് ചിലർക്ക് ധാരണയുണ്ട്. അതുകൊണ്ടാണ് അത്തരം ആളുകളോട് ഈ രീതിയിൽ പെരുമാറുന്നത് എന്ന് തോന്നിയിട്ടുണ്ട്. പക്ഷേ അങ്ങനെയല്ല എന്ന് അവർ മനസ്സിലാക്കേണ്ടിയിരിക്കുന്നു.


'ഈശ്വരാ, നീ എല്ലാം ചെയ്യൂ' (387) - ശ്രേയസ്\nഒരു സ്പാനിഷ് വനിത ആശ്രമത്തില് താമസിച്ചു വരുന്ന അമേരിയ്ക്കന് എഞ്ചിനീയര് മി. ഹേഗിനെഴുതിയ കത്തില് ചോദിച്ചു: ജീവാത്മാവ് പരമാത്മാവില് ലയിച്ചാല് പിന്നീട് ഒരാള് ജനക്ഷേമകാര്യങ്ങള് നിര്‍വ്വഹിക്കാന് ഈശ്വരനെ പ്രാര്‍ത്ഥിക്കുന്നതെങ്ങനെ?\nരമണമഹര്‍ഷി: ‘ഈശ്വരാ, നീ എല്ലാം ചെയ്യൂ’ എന്നാണവരുടെ പ്രാര്‍ത്ഥന. സര്‍വ്വവും ഈശ്വരചിത്തമനുസരിച്ചാണ് നടക്കുന്നതെങ്കില്, നാമങ്ങനെ വിശ്വസിക്കുന്നുവെങ്കില്, പ്രാര്‍ത്ഥനയുടെ ആവശ്യമെന്തുണ്ട്? കോടാനുകോടി ജീവജാലങ്ങളെയും സൃഷ്ടിച്ചു രക്ഷിക്കുന്നവന് തന്നെ തള്ളിക്കളയുമോ? സര്‍വ്വ ജീവജാലങ്ങളിലും അന്തര്യാമിയായിരിക്കുന്നവന് എല്ലാവരും അറിയുന്നതിനെ അറിയാതിരിക്കുമോ? നാം പറഞ്ഞിട്ട് അറിയുകയോ ഓര്‍മ്മിക്കുകയോ വേണോ?\nനമ്മുക്ക് നമ്മുടെ ദുര്‍ബലത്വവും നിസ്സഹായതയും അറിയാം. എന്നാല് നാം മറ്റുള്ളവരെ സഹായിക്കുന്നതെങ്ങനെ? ഈശ്വരനെ പ്രാര്‍ത്ഥിച്ചിട്ട് എന്നു പറയുമായിരിക്കും. ഈശ്വരന് ചെയ്യേണ്ട കാര്യത്തിനു നമ്മുടെ ശുപാര്‍ശ ആവശ്യമാണോ?


കോഴിക്കോട്ടെ നിപാ ബാധയുടെ ഉറവിടം പഴംതീനി വവ്വാല്\nTue Mar 26 2019 18:04:49 GMT+0530 (IST)\nന്യൂഡല്‍ഹി: കേരളത്തെ ഭീതിയുടെ മുള്‍മുനയില് നിര്‍ത്തിയ നിപാ വൈറസ് ബാധയുടെ ഉറവിടം പഴംതീനി വവ്വാലുകളെന്ന് സ്ഥിരീകരിച്ചു. കോഴിക്കോട് പേരാമ്പ്രയില് നിന്ന് തുടക്കമിട്ട നിപാ വൈറസ് ബാധയുടെ ഉറവിടം വവ്വാലുകളില് നിന്നാണെന്ന് കേന്ദ്ര ആരോഗ്യ ഗവേഷണ കൗണ്‍സിലാണ് സ്ഥിരീകരിച്ചത്.\nപേരാമ്പ്രയിലും പരിസരങ്ങളില് നിന്നുള്ള 50ലേറെ വവ്വാലുകളുടെ സ്രവം പരിശോധിച്ചതില് നിന്ന് ഇക്കാര്യം സ്ഥിരീകരിക്കപ്പെട്ടതായി കേന്ദ്ര ആരോഗ്യമന്ത്രിയാണ് അറിയിച്ചത്. ആദ്യം പ്രദേശത്തെ കിണറുകളില് നിന്ന് പടിച്ച പ്രാണികളെ തിന്നുന്ന വവ്വാലുകളെ പരിശോധിച്ചിരുന്നെങ്കിലും നിപാ ബാധ സ്ഥിരീകരിക്കാനിയിരുന്നില്ല. തുടര്‍ന്നാണ് പഴം തീനി വവ്വാലുകളുടെ സ്രവവും കാഷ്ടവും മറ്റും ശേഖരിച്ചത്.\nചെറിയ തോതിലാണ് വവ്വാലുകളില് വൈറസിന്റെ സാന്നിധ്യം കണ്ടെത്തിയത്. ഇത് പഴങ്ങളിലൂടെയോ മറ്റോ മനുഷ്യന്റെ ശരീരത്തിലെത്തിയതായാണ് കരുതുന്നത്.\nനിപ്പ ആദ്യം റിപ്പോര്‍ട്ട് ചെയ്ത പേരാമ്പ്രയിലെ ചങ്ങരോത്തില് നിന്നും ടെസ്റ്റിനു വേണ്ടി ശേഖരിച്ച ആദ്യ ബാച്ച് വവ്വാലുകളില് നിപ്പ വൈറസ് കണ്ടെത്താന് സാധിച്ചിരുന്നില്ല. എന്നാല് രണ്ടാമത്തെ ബാച്ച് വവ്വാലുകളില് നടത്തിയ ടെസ്റ്റുകളില് നിന്നുമാണ് വൈറസിന്റെ ഉറവിടം വവ്വാലുകള് തന്നെയാണെന്ന് സ്ഥിരീകരിക്കാന് സാധിച്ചത്.ആദ്യതവണ പരീക്ഷണങ്ങള് നടത്തിയ 21 വവ്വാലുകള് പ്രാണികളെ ഭക്ഷിക്കുന്നവ ആയിരുന്നു. അവയില് വൈറസ് കണ്ടെത്താന് കഴിഞ്ഞില്ല. എന്നാല് പിന്നീട് ശേഖരിച്ച 55 വവ്വാലുകളില് പഴം ഭക്ഷിക്കുന്നവയും ഉള്‍പ്പെട്ടിരുന്നു. അവയിലാണ് നിപ്പ വൈറസിനെ കണ്ടെത്താന് സാധിച്ചത്.


ഇന്ത്യയെ തോല്‍പ്പിച്ച അയര്‍ലണ്ട് ആത്മവിശ്വാസത്തില്, ആരെയും ഞങ്ങള് തോല്‍പ്പിക്കും !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in News, Sports on July 28, 2018\nലണ്ടന്: വനിതാ ഹോക്കി ലോകകപ്പില് താരതമ്യേനെ ദുര്‍ബലരായ അയര്‍ലണ്ടിനെരെ ഇന്ത്യയ്ക്ക് തോല്‍വി. ഗ്രൂപ്പ് ലീഗിലെ രണ്ടാം മത്സരത്തില് ഏകപക്ഷീയമായ ഒരു ഗോളിനാണ് ഇന്ത്യ തോറ്റത്. ആദ്യ മത്സരത്തില് ലോക രണ്ടാം റാങ്കുകാരായ ഇംഗ്ലണ്ടിനെതിരെ മികച്ച പ്രകടനം നടത്തിയ ഇന്ത്യ നിരാശജനകമായ കളിയാണ് പുറത്തെടുത്തത്. കഴിഞ്ഞവര്‍ഷം ജോഹന്നസ്ബര്‍ഗില് നടന്ന ഹോക്കി ലോക ലീഗ് മത്സരത്തിലും അയര്‍ലണ്ടിനോട് ഇന്ത്യ തോറ്റിരുന്നു.\nഞങ്ങള് ലോകത്തില് ആരെയും തോല്‍പ്പിക്കുമെന്ന നിലയിലേയ്ക്ക് വളരുകയാണ് ‘ഇന്ത്യക്കെതിരെ ഏക ഗോള് നേടിയ റാത്ത് കൂളില് നിന്നുള്ള അന്ന ഒ ഫ്ളനങ്കാന് പറയുന്നു.\nആദ്യ മത്സരത്തില് ലോക ഏഴാം നമ്പര് യുഎസ്എയെ പരാജയപ്പെടുത്തിയ അയര്‍ലണ്ട് ഇതോടെ ക്വാര്‍ട്ടര് ഫൈനല് ഉറപ്പിച്ചു. ഗ്രൂപ്പില് ഇംഗ്ലണ്ടിന് രണ്ട് പോയന്റും അമേരിക്കയ്ക്കും ഇന്ത്യയ്ക്കും ഓരോ പോയന്റ് വീതവുമുണ്ട്. 29ന് നടക്കുന്ന അവസാന ലീഗ് മത്സരത്തില് യുഎസ്എയെ പരാജയപ്പെടുത്തിയാല് മാത്രമേ ഇന്ത്യയ്ക്ക് നോക്കൗട്ട് റൗണ്ടിലേക്ക് നേരിയ സാധ്യതപോലുമുള്ളൂ. ലോക പതിനാറാം റാങ്കുകാരായ അയര്‍ലണ്ട് പത്താം റാങ്കുകാരായ ഇന്ത്യയ്ക്കെതിരെ ആദ്യ ക്വാര്‍ട്ടറിലാണ് വിജയഗോള് നേടിയത്.\nപതിമൂന്നാം മിനിറ്റില് അന്ന ഒ ഫ്ളനങ്കാന് പെനാല്‍റ്റി കോര്‍ണര് ഗോളാക്കി മാറ്റുകയായിരുന്നു. പിന്നീട് ഇന്ത്യയെ സമര്‍ഥമായി പ്രതിരോധിക്കുന്നതില് അയര്‍ലണ്ട് വിജയിച്ചു. മത്സരത്തില് ആകെ ഏഴ് പെനാല്‍റ്റി കോര്‍ണര് ലഭിച്ചിട്ടും ഇന്ത്യയ്ക്ക് ഗോളാക്കി മാറ്റാന് കഴിഞ്ഞിരുന്നില്ല. ഫിനിഷിങ്ങിലെ പോരായ്മയും ഫീല്‍ഡിലെ അലസതയും ഇന്ത്യയ്ക്ക് വിജയം നിഷേധിച്ചു.\nഉറച്ച സമനിലയോ വിജയമോ നേടാനുള്ള അവസരങ്ങള് ഇന്ത്യന് താരങ്ങള് ഉണ്ടാക്കിയെടുത്തപ്പോഴാകട്ടെ അയര്‍ലണ്ട് ഗോള്‍കീപ്പര് മിന്നുന്ന രക്ഷപ്പെടുത്തലുകളും നടത്തി. രണ്ടാം മത്സരത്തില് അപ്രതീക്ഷിത തോല്‍വി വഴങ്ങിയതോടെ ഗ്രൂപ്പ് ഘട്ടം കടക്കാതെ ഇന്ത്യ പുറത്താകുമെന്ന ആശങ്കയിലാണ്.


Second phase of India's Vande Bharat Mission begins today | 32,000 ഇന്ത്യക്കാരെ തിരിച്ച് എത്തിക്കും, വന്ദേഭാരത് ദൗത്യത്തിന്റെ രണ്ടാം ഘട്ടത്തിന് ഇന്ന് തുടക്കം - Malayalam Oneindia\n3 hrs ago ശിവമോഗയിലെ കരിങ്കൽ ക്വാറിയിൽ ഉഗ്രസ്ഫോടനം;5പേർ മരിച്ചെന്ന് റിപ്പോർട്ട്.. നിരവധി പേർക്ക് പരിക്ക്\nUpdated: Sat, May 16, 2020, 13:28 [IST]\nദില്ലി: വിദേശത്ത് കുടുങ്ങിക്കിടക്കുന്ന ഇന്ത്യക്കാരെ തിരിച്ച് നാട്ടിലെത്തിക്കാനുളള വന്ദേഭാരത് ദൗത്യത്തിന്റെ രണ്ടാം ഘട്ടത്തിന് ഇന്ന് തുടക്കം. ഈ ഘട്ടത്തില് 32,000ത്തോളം പ്രവാസികളെ ആണ് നാട്ടില് തിരിച്ച് എത്തിക്കുക. വന്ദേ ഭാരത് ദൗത്യത്തിന്റെ ആദ്യ ഘട്ടത്തിന്റെ ഇരട്ടിയോളം വരും ഇത്. എയര് ഇന്ത്യ, എയര് ഇന്ത്യ എക്‌സ്പ്രസ് വിമാനങ്ങളാണ് ഈ മഹാദൗത്യത്തില് പങ്കാളികളാകുന്നത്.\n31 രാജ്യങ്ങളില് നിന്നായി 149 വിമാനങ്ങളാണ് ആളുകളെ തിരികെ എത്തിക്കുക. അമേരിക്ക, ഫ്രാന്‍സ്, ഓസ്‌ട്രേലിയ അടക്കമുളള രാജ്യങ്ങളിലേക്കാണ് ഇന്ത്യയില് നിന്ന് വിമാനങ്ങള് സര്‍വ്വീസ് നടത്തുക. വന്ദേഭാരത് ദൗത്യത്തിന്റെ ആദ്യഘട്ടം പശ്ചിമേഷ്യന് രാഷ്ട്രങ്ങളെ കേന്ദ്രീകരിച്ചുളളതായിരുന്നു. 64 വിമാനങ്ങളാണ് വിവിധ ഗള്‍ഫ് രാഷ്ട്രങ്ങളിലേക്ക് അടക്കം സര്‍വ്വീസ് നടത്തിയത്.\nമുന്‍ഗണനാ ക്രമത്തിലാണ് ആളുകളെ സര്‍ക്കാര് തിരിച്ച് എത്തിച്ച് കൊണ്ടിരിക്കുന്നത്. തൊഴില് നഷ്ടപ്പെട്ടവര്, ഗര്‍ഭിണികള്, രോഗികള് അടക്കമുളളവര്‍ക്കാണ് മുന്‍ഗണന. രണ്ടാം ഘട്ടത്തില് 18 അധിക രാജ്യങ്ങളെയാണ് ഉള്‍പ്പെടുത്തിയിരിക്കുന്നത്. ഇന്തോനേഷ്യ, തായ്‌ലന്‍ഡ്, ഇറ്റലി, ജര്‍മ്മനി, കാനഡ, ജപ്പാന്, നൈജീരിയ, ഉക്രൈന്, കസാക്കിസ്ഥാന് അടക്കമുളള രാജ്യങ്ങളില് കുടുങ്ങിക്കിടക്കുന്നവരെ തിരികെ എത്തിക്കും.\nരണ്ടാം ഘട്ടത്തിലും കേരളത്തിലേക്കാണ് ഏറ്റവും കൂടുതല് വിമാന സര്‍വ്വീസുകള് ഉളളത്. 45 സര്‍വ്വീസുകളാണ് കേരളത്തിലേക്ക് ഉളളത്. യുഇഎയില് നിന്ന് 11, ഒമാനില് നിന്ന്4വിമാനങ്ങളും സര്‍വ്വീസ് നടത്തും. സൗദി അറേബ്യയില് നിന്ന് മൂന്ന് ഖത്തറില് നിന്ന്2കുവൈറ്റില് നിന്ന് മൂന്ന് ബഹറൈനില് നിന്ന് 1 വിമാനങ്ങളും കേരളത്തിലേക്ക് എത്തും. അമേരിക്ക, ഇംഗ്ലണ്ട്, ഓസ്‌ട്രേലിയയ, മലേഷ്യ, ഇന്തോനേഷ്യ, ഫ്രാന്‍സ്, റഷ്യ, ഇറ്റലി, അയര്‍ലന്‍ഡ് എന്നിവിടങ്ങളില് നിന്നും ഓരോ വിമാനങ്ങള് സര്‍വ്വീസ് നടത്തും. കൊച്ചിയിലേക്ക് രണ്ടാം ഘട്ടത്തില് 19 വിമാനങ്ങളാണ് എത്തുക. മെയ് 16 മുതല് ജൂണ്3വരെയാണ് വന്ദേ ഭാരത് ദൗത്യത്തിന്റെ രണ്ടാം ദൗത്യം.\nരാജ്യത്ത് ലോക്ക്ഡൗണ് രണ്ട് ആഴ്ചത്തേക്ക് കൂടി നീട്ടിയേക്കും! കൂടുതൽ ഇളവുകൾ, തിരക്കിട്ട ചർച്ചകൾ\nair india us australia france എയര് ഇന്ത്യ ദില്ലി അമേരിക്ക ഫ്രാന്‍സ് ഗള്‍ഫ്\nSecond phase of India's Vande Bharat Mission begins today


columnist – Page 17 – Ezhuthu\nഇന്ത്യന് കത്തോലിക്കാ സഭയ്ക്ക് എന്താണ് പറ്റിയത്?- ജേക്കബ് തോമസ് ഐഎഎസ് (റിട്ട)\nങമിമഴലാലി േപുസ്തകങ്ങളില് സ്ഥാപനങ്ങളുടെ ഘടനയെ (ീൃഴമിശമെശേീിമഹ േെൃൗരൗേൃല)ക്കുറിച്ച് പ്രതിപാദിക്കുമ്പോള് ഒരുകാര്യം പറയാറുണ്ട്. കത്തോലിക്കാ സഭ ഇക്കാര്യത്തില് ഒരുപക്ഷേ ലോകത്തിലെ തന്നെ ഏറ്റവും പ്രയോഗക്ഷമമായ സ്ഥാപനങ്ങളില് ഒന്നാണ് എന്ന്. കാരണം ഇതിന് അധികാരശ്രേണികളുടെ എണ്ണം വളരെ കുറവാണ് എന്നതുതന്നെ. ഇടവക വികാരി, രൂപതാധ്യക്ഷനായ ബിഷപ്പ് അല്ലെങ്കില് ആര്‍ച്ച്ബിഷപ്പ് പിന്നെ പോപ്പ്. അതായത് വെറും മൂന്നു മാത്രം ശ്രേണികള്.\nമര്‍മ്മവേധിയായ നര്‍മ്മം പ്രയോഗിച്ച സവ്യസാചി – എം. തോമസ്മാത്യു\nആകസ്മികമോ അകാലികമോ ആയിരുന്നില്ല ആ വിടവാങ്ങല്. ആര്‍ഭാടപൂര്‍ണ്ണമായി നവതി ആഘോഷിച്ചു, കേരളത്തിലെ സഹൃദയരുടെ മുഴുവന് അനുഗ്രഹവും ആശിസ്സും ഏറ്റുവാങ്ങി, താന് ചെയ്യേണ്ടതെല്ലാം ചെയ്തു എന്ന ധന്യത അനുഭവിച്ചു. അതിന്റെ അഭിമാനവും സന്തോഷവും ആസ്വദിക്കുകയും ചെയ്തു. പിന്നെയും ജീവിച്ചു ചില വര്‍ഷങ്ങള്. എവിടെ ചെന്നാലും ‘ഇതാ ഞാന് ഇവിടെയുണ്ട്’ എന്ന് അഹങ്കാര സ്പര്‍ശമില്ലാതെ, എന്നാല്, അഭിമാനത്തിന് ഒട്ടും\nടെലിവിഷന്‍കാലത്തെ ലിംഗസമത്വത്തിന്റെ നാനാര്‍ത്ഥങ്ങള് -ടി.കെ സന്തോഷ്‌കുമാര്\nഒരു ജനപ്രിയ ചാനലിലെ ഏറ്റവും ജനപ്രിയമായ കുടുംബ കോമഡി പരിപാടിയിലെ കേന്ദ്രകഥാപാത്രത്തെ അവതരിപ്പിക്കുന്ന നടി നിഷ സാരംഗ് ആ പരിപാടിയുടെ സംവിധായകന് എതിരെ ഗുരുതര ആരോപണങ്ങളുമായി രംഗത്തുവന്നത് ടെലിവിഷന് രംഗത്ത് സ്ത്രീകള് പുരുഷന്റെ ഇംഗിതങ്ങള്‍ക്ക് ശാരീരികവും മാനസികവും ആയി വഴങ്ങേണ്ടിവരുന്നു എന്നതിന്റെ പ്രത്യക്ഷമാണ്. ആ ‘സിറ്റ്‌കോം സീരിയല്’ ജനപ്രിയമായിത്തീര്‍ന്നതില് പ്രധാന പങ്കുവഹിച്ച നടിയായിട്ടുപോലും അവര്‍ക്ക് തന്റെ\nസമകാലിക സഭയിലെ ആത്മീയ പ്രതിസന്ധി\nഎം.വി ബെന്നി കേരളത്തില് കഴിഞ്ഞ 10-20 വര്‍ഷത്തിനുള്ളില് വന്നിരിക്കുന്ന പരിവര്‍ത്തനം വളരെയാണ്. കഴിഞ്ഞ 500-1000 വര്‍ഷങ്ങള്‍ക്കൊണ്ട് പല രാജ്യങ്ങളില് നടന്നിട്ടുള്ള പരിവര്‍ത്തനമാണ് കേരളത്തില് ഈ ചെറിയ കാലത്തിനുള്ളില് നടന്നിരിക്കുന്നത്. ഈ ചെറിയ കാലത്തിനിടയ്ക്ക് ഇത്രയും പരിവര്‍ത്തനം നടക്കുമ്പോള് സ്വയം അപ്‌ഡേറ്റ് ചെയ്ത് മുന്നോട്ട് പോകുവാന് സ്വാഭാവികമായും സഭയും കുറേ നവീകരണം നടത്തേണ്ടതുണ്ട്. അത് വിശ്വാസപരമായ പ്രശ്‌നങ്ങളില്ല.\nപ്രണയിച്ച പെണ്ണിനൊപ്പം ജീവിക്കാന് ഇറങ്ങിപ്പുറപ്പെട്ടതിനാണ് കെവിന് ജീവന് നഷ്ടമായത്. പെണ്‍വീട്ടുകാരുടെ ജാതിവെറിയായിരുന്നു കാരണം. ദളിത് ക്രൈസ്തവനായ കെവിനു സവര്‍ണ്ണ ക്രൈസ്തവ പശ്ചാത്തലമുള്ള നീനുവും തമ്മിലുള്ള പ്രണയം വിവാഹത്തിലേക്കെത്തി എന്നത് കെവിനെ കൊലപ്പെടുത്തുക എന്നതിലേക്ക് നീനുവിന്റെ കുടുംബത്തെ എത്തിച്ചു. കെവിന് കൊല്ലപ്പെടാനിടയായ കാരണം ജാതീയതയാണെന്നും കേരളത്തിലെ ക്രൈസ്തവര്‍ക്കിടയില് ജാതീയത നിലനില്‍ക്കുന്നുണ്ടെന്നും യാക്കോബായ സഭയില്‍നിന്നും ഗീവര്‍ഗ്ഗീസ് മാര് കൂറിലോസ്


ഹാജിമാരുടെ സുരക്ഷയില് ഒരു വിട്ടുവീഴ്ച്ചയുമില്ല: ശൈഖ് സുദൈസ് – Hajj and Umra\nഹാജിമാരുടെ സുരക്ഷയില് ഒരു വിട്ടുവീഴ്ച്ചയുമില്ല: ശൈഖ് സുദൈസ്\nമക്ക: ഇരു ഹറമുകളുടെയും ഹജ്ജ്, ഉംറ തീര്‍ഥാടകരുടെയും സുരക്ഷ ലംഘിക്കാനാവാത്ത ‘ചുവപ്പുരേഖ’യാണെന്ന് മക്കയിലെയും മദീനയിലെയും വിശുദ്ധ മസ്ജിദുകളുടെ പൊതുചുമതല വഹിക്കുന്ന ശൈഖ് അബ്ദുറഹ്മാന് ബിന് അബ്ദുല് അസീസ് അസ്സുദൈസ്. ഹിജ്‌റ വര്‍ഷം 1438ലെ ഹജ്ജിനായി മക്കയിലെയും മദീനയിലെയും ഹറമുകളില് നടത്തുന്ന ഒരുക്കങ്ങളെ സംബന്ധിച്ച് സൗദി വാര്‍ത്താ ഏജന്‍സിക്ക് നല്‍കിയ പ്രസ്താവനയിലാണ് അദ്ദേഹമിക്കാര്യം പറഞ്ഞത്. ഇരു ഹറമുകളും ആരാധനകളുടെയും ഏകദൈവവിശ്വാസത്തിന്റെയും ശരിയായ രീതിയിലുള്ള കര്‍മങ്ങളുടെയും ഇടമാക്കി മാറ്റുന്നതിന് സൗദി ഭരണകൂടം അതിന്റെ ഒന്നാം നാള് മുതല് വലിയ പ്രാധാന്യം നല്‍കുന്നുണ്ടെന്നും അദ്ദേഹം സൂചിപ്പിച്ചു.\nഇരു ഹറമുകളുടെയും ഹജ്ജിനും ഉംറക്കും അവിടെയത്തുന്ന തീര്‍ഥാടകരുടെയും സുരക്ഷ ലംഘിക്കാനാവാത്ത ചുവപ്പുരേഖയാണ്. ഹജ്ജിന്റെ വിശുദ്ധിക്ക് മങ്ങലേല്‍പിക്കുന്ന പ്രവര്‍ത്തികളിലേര്‍പ്പെടാന് ഒരാളെയും അനുവദിക്കുകയില്ല. ആരെയും ഒഴിച്ചു നിര്‍ത്താതെ മുഴുവന് തീര്‍ഥാടകരെയും സൗദി അറേബ്യ സ്വാഗതം ചെയ്യുകയാണ്. അവര്‍ക്കാവശ്യമായ സേവനങ്ങളും സുഗമമായും എളുപ്പത്തിലും കര്‍മങ്ങള് ചെയ്യാന് വേണ്ട സഹായങ്ങളും രാജ്യം അവര്‍ക്ക് ചെയ്യുന്നുണ്ടെന്നും സുദൈസ് പറഞ്ഞു.\nഗള്‍ഫ് പ്രതിസന്ധിയുടെ പശ്ചാത്തലത്തില് ഖത്തറില് നിന്നുള്ള ഹാജിമാര്‍ക്ക് മുമ്പില് സൗദി ഭരണകൂടം തടസ്സങ്ങള് സൃഷ്ടിക്കുകയാണെന്ന് ഖത്തര് ആരോപിച്ചിരുന്നു. എന്നാല് ഖത്തറിന്റെ ഈ ആരോപണം നിഷേധിച്ച സൗദി ഖത്തറില് നിന്നുള്ള ഹാജിമാരെ സ്വാഗതം ചെയ്തിട്ടുണ്ട്. ഇരുഹറമുകള്‍ക്കും അവിടെ എത്തുന്നവര്‍ക്കുമുള്ള സ്ഥാനം തിരിച്ചറിയാനും ദൈവഭക്തിയോടെ പ്രവര്‍ത്തിക്കാനും മുസ്‌ലിംകളോട് സുദൈസ് ആഹ്വാനം ചെയ്തു. അല്ലാഹുവിന്റെ അതിഥികളായെത്തുന്ന ഹാജിമാരെ സ്വീകരിക്കുന്നതിനായി പതിനായിരത്തിലേറെ യോഗ്യരായ ഉദ്യോഗസ്ഥരെ നിശ്ചയിച്ചിട്ടുണ്ടെന്നും അദ്ദേഹം കൂട്ടിചേര്‍ത്തു.


ഗാസയിലെ സ്‌കൂളുകള്‍ക്ക് മലാല 30 ലക്ഷം രൂപ നല്‍കും | Nobel Prize Winner Malala Yousafzai Donates $50,000 for Gaza Schools - Malayalam Oneindia\n9 min ago 17 വിമതരും അയോഗ്യര് തന്നെ!! പക്ഷേ തിരഞ്ഞെടുപ്പില് മത്സരിക്കാമെന്ന് സുപ്രീം കോടതി\n47 min ago മണ്ഡലകാലം; ശബരിമലയില് കനത്ത സുരക്ഷ!! 10,000 പോലീസുകാരെ വിന്യസിക്കും\n51 min ago തലസ്ഥാനത്ത് വീണ്ടും ഗുണ്ടകൾ സജീവമാകുന്നു;നഗരത്തിൽ ഗുണ്ട നേതാവിന്റെ പാർട്ടി!!\nUpdated: Fri, Oct 31, 2014, 8:22 [IST]\nലണ്ടന്: ഇസ്രായേലിന്റെ ഗാസ ആക്രമണത്തിനിടെ തകര്‍ന്നടിഞ്ഞ സ്‌കൂളകള് പുനര് നിര്‍മിക്കുന്നതിനും കുട്ടികളുടെ പഠനം സുഗമമാക്കുന്നതിനും സമാധാന നൊബേല് സമ്മാന ജേതാവും പാകിസ്താനിലെ വിദ്യാഭ്യാസ പ്രവര്‍ത്തകയുമായ മലാല യുസഫ് സായ് 50,000 ഡോളര് (30,50,000 രൂപ) നല്‍കുമെന്ന് പ്രഖ്യാപിച്ചു.\nസ്വീഡനില് വേള്‍ഡ് ചില്‍ഡ്രന്‍സ് പുരസ്‌കാരം ഏറ്റുവാങ്ങിയ ശേഷമാണ് മലാല ഗാസയിലെ കുട്ടികള്‍ക്ക് സാമ്പത്തിക വാഗ്ദാനം നല്‍കുമെന്ന് അറിയിച്ചത്. എക്യരാഷ്ട്ര സംഘടനയുടെ യു.എന്.ആര്.ഡബ്‌ള്യു.എ വഴിയാണ് തുക പാലസ്തീനിലെ പുനരധിവാസത്തിനായി എത്തിക്കുക എന്ന മലാല വ്യക്തമാക്കി. നൊബേല് സമ്മാനമായി ലഭിക്കുന്ന തുകയില് നിന്നുമാണ് മലാല ഗാസയിലെ കുട്ടികള്‍ക്ക് ഒരു വിഹിതം നീക്കിവെച്ചത്.\nനേരത്തെ ഗാസയിലെ കുട്ടികളെ മലാല അവഗണിച്ചെന്ന് പലഭാഗത്തുനിന്നും വിമര്‍ശനം ഉയര്‍ന്നിരുന്നു. കുട്ടികളുടെ വിദ്യാഭ്യാസത്തിനുവേണ്ടി പോരാടുന്ന സാമൂഹ്യ പ്രവര്‍ത്തകയായ മലാല ഇസ്രായേലിന്റെ ആക്രമണത്തില് പിടഞ്ഞുവീഴുന്ന കുട്ടികള്‍ക്കുവേണ്ടി ഒന്നും ചെയ്യുന്നില്ലെന്നായിരുന്നു പ്രധാന വിമര്‍ശനം. നൊബേല് സമ്മാനമായി ലഭിച്ച തുകയുടെ ഒരു വിഹിതം നല്‍കുന്നതിലൂടെ വിമര്‍ശകരുടെ വടയപ്പിച്ചിരിക്കുകയാണ് മലാല.\nപാക്കിസ്ഥാനിലെ താലിബാന് അധീന മേഖലയിലെ കുട്ടികളുടെ വിദ്യാഭ്യാസത്തിനുവേണ്ടി പോരാടിയാണ് മലാല ലോക മാധ്യമങ്ങളില് ഇടം നേടുന്നത്. പെണ്‍കുട്ടികള് വിദ്യാഭ്യാസം നേടുന്നത് താലിബാന് വിലക്കുമ്പോഴും വിദ്യാഭ്യാസ പ്രവര്‍ത്തനവുമായി മുന്നോട്ടു പോയ മലാലയെ താലിബാന് വെടിവെച്ചു വീഴ്ത്തുകയും ചെയ്തു. ഗുരുതരമായി പരിക്കേറ്റ മലാല പിന്നീട് ലണ്ടനിലെ ചികിത്സയിലൂടെയാണ് ജീവിതത്തിലേക്ക് മടങ്ങിവന്നത്. മലാല ഇപ്പോള് ലണ്ടനിലാണ് താമസിച്ചുവരുന്നത്.\nnobel prize malala gaza school മലാല ഗാസ പാലസ്തീന് ഇസ്രായേല് ഡോളര് സ്‌കൂള് നൊബേല്


ഉത്തരവാധി 14 കാരൻ 13 വയസുള്ള പെൺകുട്ടി പ്രസവിച്ചു – Thozhil vartha\nഉത്തരവാധി 14 കാരൻ 13 വയസുള്ള പെൺകുട്ടി പ്രസവിച്ചു\nകാരണം മറ്റൊന്നുമല്ല. സൗദിഅറേബ്യയിലെ പതിനാലാം വയസ്സിലാണ് വിവാഹിതനായത്. വിവാഹം കഴിഞ്ഞതിന് ഒന്നരവർഷം ശേഷം അച്ഛൻ ആയി മാറിയത് ഇതിൻറെ പേരിൽ ആഹ്ലാദം പങ്കുവയ്ക്കുകയാണ് സ്കൂൾ വിദ്യാർത്ഥിയായ ഈ ആൺകുട്ടി. സൗദി അറേബ്യയിലെ ഏറ്റവും പ്രായം കുറഞ്ഞ ദമ്പതികളാണ് ഇവർ. ഏറെ കോലാഹലങ്ങൾ സൃഷ്ടിച്ച ഒരു വിവാഹം തന്നെയായിരുന്നു ഇവരുടേത്. ഈ വിഷയത്തെ കുറിച്ച് കൂടുതലായി അറിയാൻ ആഗ്രഹിക്കുന്നവർ ഇത് കാണാതെ പോകരുത്.


പെട്രോള് വില വര്‍ധിച്ചു; ഡീസല് വില കുറഞ്ഞു | Petrol price hiked by 28 paise/litre, diesel cut by6 paise - Malayalam Oneindia\nപെട്രോള് വില വര്‍ധിച്ചു; ഡീസല് വില കുറഞ്ഞു\nUpdated: Sat, Oct 1, 2016, 5:24 [IST]\nദില്ലി: രാജ്യത്തെ പെട്രോളിന്റെയും ഡീസലിന്റെയും വില പുതുക്കി നിശ്ചയിച്ചു. പെട്രോള് വില ലിറ്ററിന് 28 പൈസ കൂട്ടിപ്പോള്. ഡീസലിന്6പൈസ കുറച്ചു. പുതുക്കിയ നിരക്ക് വെള്ളിയാഴ്ച അര്‍ധരാത്രി മുതല് നിലവില് വന്നു. രണ്ടാഴ്ച മുന്‍പും പെട്രോള് വില 58 പൈസ വര്‍ധിപ്പിച്ചിരുന്നു. അന്ന് ഡീസല് വില 31 പൈസ കുറയ്ക്കുകയും ചെയ്തിരുന്നു.\nഅസംസ്‌കൃത എണ്ണയ്ക്ക് അന്താരാഷ്ട്ര വിലയിലുണ്ടായ ഏറ്റക്കുറച്ചിലും രൂപ ഡോളര് കൈമാറ്റത്തിലുണ്ടായ മാറ്റവുമാണ് പെട്രോള് വിലയെ ബാധിച്ചതെന്ന് ഇന്ത്യന് ഓയില് കോര്‍പ്പറേഷന് അറിയിച്ചു.\npetrol price diesel hike reduce പെട്രോള് ഡീസല് ഇന്ത്യ വില വര്‍ധന കുറവ്\nPetrol price was on Friday hiked by 28 paise per litre while diesel rate was lowered by6paise per litre (excluding state levies).


ടൈപ്പ് വൺ പ്രമേഹ മരുന്നുകൾ വീട്ടിലെത്തിക്കും; കുട്ടികളുടെ ദുരിതത്തിൽ ഇടപെട്ട് ആരോഗ്യമന്ത്രി |\nKozhikode, First Published 3, Apr 2020, 9:37 AM\nകേരളത്തിലെ മൂവായിരത്തോളം വരുന്ന ടൈപ്പ് വൺ പ്രമേഹ ബാധിതരായ കുട്ടികൾക്ക് ഇനി ലോക്ക് ഡൗൺ മൂലം ചികിത്സ മുടങ്ങുമെന്ന ആശങ്ക വേണ്ട. മരുന്നുകൾ കുട്ടികളുടെ അടുത്തെത്തും.\nകോഴിക്കോട്: ടൈപ്പ് വൺ പ്രമേഹ മരുന്നുകൾ കുട്ടികളിലേക്ക് നേരിട്ടെത്തിക്കുമെന്ന് ആരോഗ്യമന്ത്രി കെ കെ ശൈലജ. ജില്ലാ ആശുപത്രികൾ വഴിയും പ്രാഥമിക ആരോഗ്യ കേന്ദ്രങ്ങൾ വഴിയും മരുന്നുകൾ വിതരണം ചെയ്യും. ലോക്ക് ഡൗൺ പ്രഖ്യാപിച്ചതോടെ കുട്ടികൾക്ക് പ്രമേഹ മരുന്ന് മുടങ്ങിയതു സംബന്ധിച്ച ഏഷ്യാനെറ്റ് ന്യൂസ് റിപ്പോർട്ടിനെത്തുടര്‍ന്നാണ് നടപടി.\nകേരളത്തിലെ മൂവായിരത്തോളം വരുന്ന ടൈപ്പ് വൺ പ്രമേഹ ബാധിതരായ കുട്ടികൾക്ക് ഇനി ലോക്ക് ഡൗൺ മൂലം ചികിത്സ മുടങ്ങുമെന്ന ആശങ്ക വേണ്ട. മരുന്നുകൾ കുട്ടികളുടെ അടുത്തെത്തും. തൃശൂര്, പാലക്കാട് ജില്ലകളിൽ പ്രാഥമിക ആരോഗ്യ കേന്ദ്രങ്ങൾ വഴിയും കണ്ണൂര്, കാസര്‍ഗോഡ് ജില്ലകളിലെ കുട്ടികള്‍ക്ക് പരിയാരം മെഡിക്കല് കോളേജ് മുഖേനെയും മരുന്നുകൾ വിരണം ചെയ്യും. മലപ്പുറം ജില്ലയിലെ കുട്ടികള്‍ക്കുള്ള മരുന്നുകൾ പെരിന്തല്‍മണ്ണ ജില്ലാ ആശുപത്രിയിൽ എത്തിക്കും.\nമറ്റ് ജില്ലകളില് ആരോഗ്യ പ്രവർത്തകർ ചേർന്ന് കുട്ടികള്‍ക്ക് മരുന്നുകൾ വിതരണം ചെയ്യും. നിലവില് തിരുവനന്തപുരം, ആലപ്പുഴ, കോട്ടയം, തൃശൂര്, കോഴിക്കോട് എന്നീ മെഡിക്കൽ കോളേജുകൾ വഴിയായിരുന്നു മരുന്നുകൾ വിതരണം ചെയ്തത്. യാത്രാ സൗകര്യങ്ങൾ നിലച്ചതോടെ കുട്ടികൾക്ക് പ്രമേഹ മരുന്ന് മുടങ്ങിയത് ഏഷ്യാനെറ്റ് ന്യൂസിൽ വാർത്തയായതോടെയാണ് ആരോഗ്യമന്ത്രിയുടെ ഇടപെടൽ.\nടൈപ്പ് വൺ പ്രമേഹ മരുന്നുകൾ


Bollywood's Top 10 Hottest Bachelors - Malayalam Filmibeat\nബോളിവുഡിലെ 'ഹോട്ട് ആന്റ് സെക്സി' ബാച്‌ലേഴ്‌സ്\n| Published: Wednesday, November 27, 2013, 15:36 [IST]\nസിനിമയെന്ന മായികലോകത്ത് മുന്നില് നില്‍ക്കുന്ന കാര്യങ്ങള് സൗന്ദര്യവും പ്രശസ്തിയും പണവുമാണ്. ഇവയല്ലെന്ന വാദങ്ങള് എത്ര നടത്തിയാലും അതു സത്യമാകില്ല. സിനിമാ ലോകത്തെ ജീവിതം തന്നെ സാധാരണത്തേതില് നിന്നും വ്യത്യസ്തമാണ്. സിനിമാക്കാരുടെ പ്രണയങ്ങള്‍ക്കും വിവാഹങ്ങള്‍ക്കും മറ്റ് കാര്യങ്ങള്‍ക്കുമെല്ലാം ഒരു സിനിമാ സ്റ്റൈല് ഉണ്ടാകും.\nവിവാഹം കഴിയുന്നതോടെ സിനിമയില് മാര്‍ക്കറ്റ് കുറയുമെന്നാണ് പൊതുവേ പറയാറുള്ളത്. നടിമാരുടെകാര്യത്തിലാണ് ഇത് കൂടുതല് കേള്‍ക്കുക. പക്ഷേ വിവാഹിതരായിക്കഴിഞ്ഞും സൂപ്പര്‍താരങ്ങളായി വാഴുന്നവര് ഏത്രയെങ്കിലും പേരുണ്ട്. പക്ഷേ നടന്മാരായാലും നടിമാരായാലും അവിവാഹിതര്‍ക്ക് അല്‍പം മാര്‍ക്കറ്റും ആരാധകക്കൂട്ടവും കൂടുതലുണ്ടെന്നുള്ളകാര്യത്തില് തര്‍ക്കമില്ല.\nഅതുകൊണ്ടാണോ പലരും അവിവാഹിതരായി തുടരുന്നത് എന്ന് ചോദിച്ചാല്, അതിന് അവര് തന്നെ ഉത്തരം പറയേണ്ടിവരും. എന്തായാലും ബോളിവുഡ് എന്ന മായികലോകത്ത് ഇപ്പോള് ഏറെ അവിവാഹിതരുണ്ട്. ചിലര് വിവാഹപ്രായം കഴിഞ്ഞവര്, ചിലര് വിവാഹപ്രായമെത്തിനില്‍ക്കുന്നവര് ഇനിയും ചിലര് വിവാഹപ്രായത്തിലേയ്ക്ക് എത്തിക്കൊണ്ടിരിക്കുന്നവര്. ഇവരില് ചിലര് ഹോട്ട് എന്ന വിഷേണമുള്ളവരാണ്. ചിലര് കാസനോവമാരാണ്. പ്രണയവും ഗോസിപ്പുകളുമായി പലരും വാര്‍ത്തകളില് സജീവമാണ്. ഇതാ ബോളിവുഡിലെ ഹോട്ട് ബാച്‌ലേഴ്‌സില് ചിലര്\nബോളിവുഡിലെ ഹോട്ട് ബാച്‌ലേഴ്‌സ്\nബോളിവുഡിലെ ബാച്‌ലര് എന്ന് പറയുമ്പോള്‍ത്തന്നെ ആദ്യം മനസിലെത്തുക സല്‍മാന് ഖാന്റെ മുഖമായിരിക്കും. ബോളിവുഡില് ഏറെ ആരാധകരുള്ള അതിലേറെ ബഹുമാനിക്കപ്പെടുന്ന താരമാണ് സല്‍മാന് ഖാന്. ഇക്കാലംവരെ കാമുകിമാര് പലരുണ്ടായിട്ടുണ്ടെങ്കിലും വിവാഹത്തിലേയ്ക്ക് സല്‍മാന് എത്തിയിട്ടില്ല. ബോളിവുഡിലെ ഹോട്ട് ബാച്ച്‌ലേഴ്‌സില് ഈ നാല്‍പ്പത്തിയേഴുകാരന് എന്തുകൊണ്ടും മുന്നില്‍ത്തന്നെ.\nബോളിവുഡ് പോലൊരു ചലച്ചിത്രലോകത്ത് അസൂയാവഹമായ രീതിയില് വിജയങ്ങള് സ്വന്തമാക്കിയ താരമാണ് രണ്‍ബീര് കപൂര്. പിതാവ് കപൂര് കുടുംബത്തിന്റെ കലാപാരമ്പര്യവുമായി സിനിമയിലെത്തിയ രണ്‍ബീറും പ്രണയത്തിന്റെ കാര്യത്തില് മോശക്കാരനല്ല. ഇതിനകം തന്നെ രണ്ട് താരങ്ങളുമായി പ്രണയത്തിലായിട്ടുള്ള രണ്‍ബീര് സ്ത്രീകളോട് തനിയ്ക്ക് കുറച്ചധികം താല്‍പര്യമുണ്ടെന്നകാര്യവും തുറന്നുപറഞ്ഞിട്ടുണ്ട്. പക്ഷേ വിവാഹത്തിന്റെ കാര്യം ഇതുവരെ ഒന്നും പറഞ്ഞിട്ടുമില്ല. മുപ്പത്തിയൊന്നുകാരനായ രണ്‍ബീര് ബോളിവുഡിന്റെ കാസനോവതന്നെ.\nബോളിവുഡിന് അധികം പരിചിതമല്ലാത്ത ലുക്കാണ് രണ്‍വീര് സിങ്ങിന്റെ പ്രത്യേകത. നീളന്‍താടിയും മീശയും വച്ചുതന്നെ രണ്‍വീര് ബോക്‌സ് ഓഫീസില് ചലനങ്ങള് സൃഷ്ടിക്കുന്നുണ്ട്. ഒപ്പം ലക്ഷക്കണക്കിന് ആരാധകരെയും ഉണ്ടാക്കുന്നുണ്ട്. ഗോസിപ്പുകളുടെ കാര്യത്തില് ഇരുപത്തിയെട്ടുകാരനായ രണ്‍വീറും ഒട്ടും പിന്നില്ല.\nബോളിവുഡിന്റെ ചോക്ലേറ്റ് പയ്യനാണ് ഷാഹിദ് കപൂര്. മികച്ച അഭിനതേവും അതിലും മികച്ച നര്‍ത്തകനുമായ ഷാഹിദും പ്രണയങ്ങളുടെയും ഗോസിപ്പുകളുടെയും കാര്യത്തില് സമ്പന്നനാണ്. ഒരുകാലത്ത് കരീനയുമായുള്ള ഷാഹിദിന്റെ ബന്ധം വിവാഹത്തോളമെത്തിയിരുന്നു, പക്ഷേ അത് യാഥാര്‍ത്ഥ്യമായില്ല. പിന്നെയും വന്നു മുപ്പത്തിരണ്ടുകാരനായ ഷാഹിദിനെക്കുറിച്ച് പല ഗോസിപ്പുകള്. എന്തായാലും ഷാഹിദ് ഇപ്പോഴും ബാച്‌ലര് തന്നെ.\nഗായകരായ മുകേഷ്, നിതിന് മുകേഷ്, എന്നിവരുടെ കലാപാരമ്പര്യവുമായിട്ടാണ് നീല് ബോളിവുഡില് എത്തിയത്. നടനെന്ന നിലയില് പേരെടുത്തുകഴിഞ്ഞ നീലും ഗോസിപ്പ് കോളങ്ങളിടെ ചൂടന് ബാച്‌ലര് ആണ്.\nബോണി കപൂറിന്റെ മകനായ അര്‍ജുന് കപൂര് ബോളിവുഡിലെ പുത്തന്‍താരങ്ങളില് ഒരാളാണ്. അസിസ്റ്റന്റ് ഡയറക്ടറായും നിര്‍മ്മാതാവായുമെല്ലാം പയറ്റിയശേഷമാണ് അര്‍ജുന് നായകനായി എത്തിയത്. ഇരുപത്തിയെട്ടുകാരനായ അര്‍ജുനും ഹോട് ബാച്‌ലര് ഗണത്തില്‍ത്തന്നെ.\nഇന്ത്യയിലെ ഏറ്റവും പ്രശസ്തരായ സംവിധായകരില് ഒരാളാണ് കരണ്. ഒരു നടനെന്നപോലെയുള്ള പോപ്പുലാരിറ്റിയാണ് കരണിന് ലഭിച്ചിട്ടുള്ളത്. ബുദ്ധിയും നര്‍മ്മബോധവുമാണ് കരണിനെ ഏവര്‍ക്കും പ്രിയപ്പെട്ടവനാക്കുന്നത്. ബോളിവുഡിലെ ഹോട്ട് ബാച്‌ലര് തന്നെയാണ് എന്തുകൊണ്ടും കരണ്.\nസ്മിത പാട്ടീലിന്റെ മകനായ പ്രതീക് അമ്മയെപ്പോലെതന്നെ സൗന്ദര്യത്തിന്റെ കാര്യത്തില് മുന്നിലാണ്. സെക്‌സ്, സ്മാര്‍ട്, കരിസ്മാറ്റിക് എന്നീ വിശേഷണങ്ങളില്ലാതെ ആരാധകര് പ്രതീകിനെക്കുറിച്ച് പറയാറില്ല. ബോളിവുഡിലെ നോട്ടട് അവിവാഹിതരില് ഒരാളാണ് പ്രതീക്.\nരാഷ്ട്രീയ പാരമ്പര്യമുള്ള കുടുംബപശ്ചാത്തലമാണ് അരുണോദയിന്റേത്. സ്വന്തം അധ്വാനം ഒന്നുകൊണ്ടുമാത്രമാണ് അരുണോദയ് ബോളിവുഡില് ശ്രദ്ധിക്കപ്പെട്ടത്. ആറടിക്കാരനായ അരുണോദയ് തീര്‍ച്ചയായും സെക്‌സി ആന്റ് ഹോട്ട് ബാച്ച്‌ലര് തന്നെ\nനുണക്കുഴിക്കാരനായ കുനാലിന് വന് ആരാധികക്കൂട്ടമാണുള്ളത്. മനോഹരമായ ലുക് തന്നെയാണ് കുനാലിന്റെ പ്രത്യേകത.\nRead more about: bollywood bachelor actor salman khan shahid kapoor ranbir kapoor ranveer singh ബോളിവുഡ് നടന് വിവാഹം പ്രണയം ഗോസിപ്പ് സല്‍മാന് ഖാന് ഷാഹിദ് കപൂര് രണ്‍ബീര് കപൂര് രണ്‍വീര് സിങ്\nLadies, prepare yourself to feast your eyes on some of the hottest desired hunks of Bollywood\nStory first published: Wednesday, November 27, 2013, 15:36 [IST]


മട്ടുപ്പാവിലെ കൃഷിരീതി How to do organic terrace farming\nസുരക്ഷിത ഭക്ഷണം ആരോഗ്യകരമായ ജീവിതം... ഇന്ന് മറ്റേതൊരു മുദ്രാവാക്യത്തേക്കാളും ഉച്ചത്തില് ഉയര്‍ന്നു കേള്‍ക്കേണ്ട ഒന്നാണിത്. കാരണം കുഞ്ഞുങ്ങള് മുതല് വയസ്സായവര് വരെ അതികഠിനമായ മാരക രോഗങ്ങള്‍ക്ക് കീഴ്‌പ്പെടുന്ന ഈ കാലഘട്ടത്തില്, മാരക രോഗങ്ങള് വരുത്തി വക്കുന്ന രാസകീടനാശിനികള് ഉപയോഗിച്ച പച്ചക്കറികള് ഒരു പരിധി വരെ ഇത്തരം രോഗങ്ങള്‍ക്ക് കാരണമാകാറുണ്ട്. ഇത്തരം ഭവിഷത്തുകള് ഒരു പരിധി വരെ ബാധിക്കുന്നത് നഗരങ്ങള് കേന്ദ്രീകരിച്ച് താമസിക്കുന്നവരെ ആണ്. കാരണം സ്വന്തമായി കൃഷി ചെയ്യാന് സ്ഥലമില്ലാതെ വരികയും തിരക്കു പിടിച്ച ജീവിതവും ഇതിന്റെ കാഠിന്യം കൂട്ടുന്നു. എന്നാല് ഈ അടുത്ത കാലത്തായി വളരെ പ്രചാരത്തില് മുന്‍പന്തിയിലേക്ക് വന്ന ഒന്നാണ് മട്ടുപ്പാവിലെ ജൈവകൃഷി. നമ്മുടെ സ്ഥലപരിമിതിക്ക് ഉള്ളില് നിന്നു കൊണ്ട് തന്നെ സുരക്ഷിതവും തീര്‍ത്തും ജൈവ രീതിയിലുള്ളതുമായ പച്ചക്കറി നമ്മുടെ മട്ടുപ്പാവില് നിന്നും നമുക്ക് തന്നെ വിളയിച്ചെടുക്കാം.\nകൃഷി സ്ഥലം ലഭ്യമല്ലാത്ത നഗരപ്രദേശങ്ങളിലെ കുടുംബങ്ങള്‍ക്ക് പച്ചക്കറി ലഭ്യമാക്കാന് ഏറെ അനുയോജ്യമാണ് മട്ടുപ്പാവിലെ കൃഷി. കുറഞ്ഞ ചിലവില് ഏറ്റവും നല്ല പച്ചക്കറികള് ആവശ്യാനുസരണം ലഭിക്കുന്നു എന്നതാണ് ഇതിന്റെ മെച്ചം. വീട്ടിലെ ജൈവ മാലിന്യങ്ങള് വളമായും കുടുംബാംഗങ്ങളുടെ ഒഴിവു സമയം കൃഷിപണികള്‍ക്കുംഉപയോഗിക്കാന്‍കഴിയുംഎന്ന സവിശേഷതയും ഉണ്ട്.രാസവളങ്ങള് ഒഴിവാകുന്നതിനാല് മട്ടുപ്പാവിലെ കൃഷിയിലൂടെ ലഭിക്കുന്ന സുരക്ഷിതമായ പച്ചക്കറികള് കുടുംബാംഗങ്ങളുടെ ആരോഗ്യം മെച്ചപ്പെടുത്തുന്നു.\nOrganic Terrace Farming | Easy Way Of Growing Organic Vegetables On Terrace\nചെടിച്ചട്ടിയേക്കാള് മട്ടുപ്പാവിലെ കൃഷിയ്ക്ക് അനുയോജ്യം പ്ലാസ്റ്റിക് ചാക്കാണ്. കാലിയായ സിമന്റ് ചാക്ക്, വളച്ചാക്ക്, അരി - പലവ്യഞ്ജന ചാക്ക് എന്നിവ ഉപയോഗിക്കാം. അല്ലെങ്കില് ഇപ്പോള് മാര്‍ക്കറ്റില് സുലഭമായി ലഭിക്കുന്ന ഗ്രോബാഗും ഉപയോഗിക്കാം. ചാക്കിന്റെ മൂലകള് ഉള്ളിലേക്ക് കയറ്റി വെച്ച് മണ്ണു മിശ്രിതം നിറച്ചു വേണം പച്ചക്കറികളുടെ വിത്തോ, തൈയോ നടേണ്ടത്. ഭാരക്കുറവ്, വിലക്കുറവ്, മണ്ണു മിശ്രിതത്തില് ഈര്‍പ്പം പിടിച്ചു നിര്‍ത്തുവാനുള്ള കഴിവ് എന്നിവയാണ് പ്ലാസ്റ്റിക് ചാക്കുകളുടെ മെച്ചം. രണ്ടു ഭാഗം മണ്ണ്, ഒരു ഭാഗം മണല്, ഒരു ഭാഗം ചാണകപ്പൊടിയോ, കംമ്പോസ്‌റ്റോ എന്നിവ ചേര്‍ത്തെടുക്കുന്നതാണ് മണ്ണു മിശ്രിതം.\nകൈവരിയോട് ചേര്‍ത്ത് അടിയില് ചുമര് വരുന്ന ഭാഗത്ത് മട്ടുപ്പാവിന്റെ മുകളിലായും വരിയായി ചാക്കുകള് വെക്കാം. മൂന്ന് ഇഷ്ടികകള് അടുപ്പു പോലെ കൂട്ടി അതിനു മുകളില് ചാക്കു വക്കുന്നതാണ് നല്ലത്. ചാക്കില് നിന്നും വെള്ളം ഇറ്റു വീണാല് പോലും മട്ടുപ്പാവില് ചെളി കെട്ടാതിരിക്കാന് ഇതുമൂലം കഴിയും. മഴ വെള്ളത്തിന്റെ ഒഴുക്ക് മട്ടുപ്പാവില് തടസ്സപ്പെടാതിരിക്കാനും ചാക്കിന്റെ അടിയിലെ ഇഷ്ടികകള് സഹായിക്കും. തുടര്‍ച്ചയായി മൂന്നോ, നാലോ വിളകള്‍ക്ക് ഒരേ ചാക്ക് മതിയാകും. ഓരോ വിള കഴിയുമ്പോഴും മണ്ണിളക്കി ജൈവവളം ചേര്‍ത്ത് അടുത്ത വിള നടുക. വിളകള് മാറ്റി നടാനും ശ്രദ്ധിക്കുക.\nരാസവളങ്ങളും, രാസകീടനാശിനികളും മട്ടുപ്പാവിലെ കൃഷിയില് ഒഴിവാക്കുക. വീട്ടിലെ ജൈവ മാലിന്യങ്ങളില് നിന്നുള്ള കംമ്പോസ്റ്റ്, ചാണകപ്പൊടി, കോഴികാഷ്ഠം എന്നിവ ഉള്‍പ്പെടെയുള്ള ജൈവ വളങ്ങള് മാത്രം മട്ടുപ്പാവിലെ കൃഷിയ്ക്ക് നല്‍കുക. രാസവളങ്ങള് നല്‍കിയാല് അവ വെള്ളമൊഴിക്കുമ്പോള് ഒലിച്ചിറങ്ങി മട്ടുപ്പാവിന് ബലക്ഷയം ഉണ്ടാകും. അന്തരീക്ഷത്തില് നിന്നും നൈട്രജന് വലിച്ചെടുക്കുന്ന നിത്യഹരിത പായലിനെ ഉള്‍ക്കൊള്ളുന്ന അസോള എന്ന സസ്യം പച്ചക്കറികൃഷിയ്ക്ക് നല്ലൊരു ജൈവവളമാണ്. മട്ടുപ്പാവില് കട്ടിയുള്ള പോളിത്തീന് ഷീറ്റുകൊണ്ട് ഉണ്ടാക്കിയ ആഴം കുറഞ്ഞ ടാങ്കിലെ വെള്ളത്തില് അസോള സമൃദ്ധമായി വളരുന്നു. ടാങ്ക് നിറയുമ്പോള് അസോള വാരി ചാക്കിലെ പച്ചക്കറികള്‍ക്ക് ജൈവ വളമായി നല്‍കാം. ടാങ്കില് അവ വീണ്ടും പെരുകി വളര്‍ന്നു കൊള്ളും. ഇടയ്ക്കിടെ പച്ച ചാണകം കലക്കി ഒഴിച്ചു കൊടുക്കുന്നത് അസോളയുടെ വളര്‍ച്ചയ്ക്ക് സഹായകരമാകും.\nമട്ടുപ്പാവിലെ കൃഷിയ്ക്ക് ചുറ്റും മറ്റു ചെടികള് ഇല്ലാത്തതിനാലും തറ നിരപ്പില് നിന്നും വളരെ ഉയരത്തില് ആയതിനാലും കീടാണുക്കളുടെ ശല്യം കുറവായിരിക്കും. ദിവസവും രാവിലെ ഓരോ ചെടിയുടെയും ഇലകളുടെയും ഇരുവശങ്ങളും പരിശോധിച്ച് കീടങ്ങളുണ്ടെങ്കില് അവയെ പെറുക്കി എടുത്ത് കൊന്ന് കളയണം. പയറിലെ മുഞ്ഞ പോലെ നീരൂറ്റി കുടിക്കുന്ന മൃദു ശരീരമുള്ള പ്രാണികള്‍ക്കെതിരെ മരുന്നു തളി ആവശ്യമെങ്കില് മാത്രം പുകയില കഷായം ഉണ്ടാക്കി തളിക്കുക.\nരാവിലെയും, വൈകുന്നേരവും നിശ്ചിത അളവില് ചാക്കുകളില് വെള്ളം ഒഴിക്കണം. ചാക്കിലെ മണ്ണുമിശ്രിതത്തിന്റെ അളവ്, ചെടികളുടെയും, ഇലകളുടെയും എണ്ണം, കാലാവസ്ഥ എന്നിവയെ ആശ്രയിച്ചൊഴിക്കുന്ന വെള്ളത്തിന്റെ അളവ് വ്യത്യാസപ്പെടുത്തണം. വെള്ളത്തിന്റെ അളവ് കുറഞ്ഞാല് ചെടികള് വാടി നശിക്കും. വെള്ളത്തിന്റെ അളവ് കൂടിയാല് ചാക്കില് നിന്നും ഇറ്റ് വീണ് മട്ടുപ്പാവ് നനയും. അതിനാല്‍ഒഴിക്കുന്നവെള്ളത്തിന്റെഅളവ്റേഷന്‍പോലെ പരിമിതപ്പെടുത്തുക. മട്ടുപ്പാവിലെ പച്ചക്കറി കൃഷി ആദായത്തിനും, ആരോഗ്യത്തിനും, ആനന്ദത്തിനും ഉത്തമം ആണ്.


SITC FORUM PALAKKAD: Date Entry Users in Sampoorna\nDate Entry Users in Sampoorna\nസമ്പൂര്‍ണ്ണയുമായി ബന്ധപ്പെട്ട് നിരവധി പേര് ഉന്നയിച്ച ഒരു സംശയമാണ് Admin Level-ല് നിന്ന് മാറ്റി മറ്റ് Users-നെ തയ്യാറാക്കാമോ എന്ന്. പ്രധാനാധ്യാപകന്റെ Username, Password ഇവ എല്ലാ അധ്യാപകര്‍ക്കും നല്‍കുന്നത് ഒഴിവാക്കുന്നതിന് ഇത് ഉപകരിക്കും. ഒരു വിദ്യാലയത്തിലെ പ്രധാനാധ്യാപകന് അതെ വിദ്യാലയത്തിലെ വിവിധ ക്ലാസ് അധ്യാപകര്‍ക്ക് അവരുടെ ക്ലാസുകളിലെ വിദ്യാര്‍ഥികളുടെ വിശദാംശങ്ങള് എഡിറ്റ് ചെയ്യുന്നതിനും തിരുത്തലുകള് വരുത്തുന്നതിനും School-ന്റെ Username ,Password ഇവക്ക് പകരം അവര്‍ക്ക് സ്വന്തമായി Username , Password നല്‍കി User-മാരായി നല്‍കുന്നതിനുള്ള സംവിധാനം സമ്പൂര്‍ണ്ണയില് നിലവിലുണ്ട്. പരിമിതമായ പ്രവര്‍ത്തനങ്ങള് മാത്രമാണ് ഇവര്‍ക്ക് അനുവദിച്ചു നല്‍കിയിരിക്കുന്നത്. അവര്‍ക്ക് അനുവാദം നല്‍കിയിരിക്കുന്ന ക്ലാസുകളിലെ കുട്ടികളുടെ വിശദാംശങ്ങള് എഡിറ്റ് ചെയ്യുക മാത്രമേ ഇവര്‍ക്ക് സാധിക്കൂ. മറ്റ് ക്ലാസുകളിലെ കുട്ടികളുടെ വിശദാംശങ്ങള് ഇവര്‍ക്ക് കാണാമെങ്കിലും എഡിറ്റ് ചെയ്യുക അസാധ്യമാവും. ഇതിനായി നടത്തേണ്ട പ്രവര്‍ത്തനങ്ങള് താഴെ വിശദീകരിക്കുന്നു.\nSchool-ന്റെ Username, Password ഇവ ഉപയോഗിച്ച് ലോഗിന് ചെയ്ത് സമ്പൂര്‍ണ്ണയില് പ്രവേശിക്കുക.\nപ്രധാനജാലകത്തിന് മുകളില് കാണുന്ന സ്കൂളിന്റെ പേരില് ഡബിള് ക്ലിക്ക് ചെയ്യുക.\nലഭ്യമാകുന്ന ജാലകത്തിലെ മുകളില് വലത് ഭാഗത്തായി More എന്നതിനോട് ചേര്‍ന്ന് കാണുന്ന ആരോയില് ക്ലിക്ക് ചെയ്താല് Manage Data Entry Users എന്നതില് ക്ലിക്ക് ചെയ്യുക.\nപുതിയ പേജിലെ മുകളില് കാണുന്ന New Data Entry User എന്നതില് ക്ലിക്ക് ചെയ്യുക.\nപുതിയ യൂസറിനെ തയ്യാറാക്കുന്നതിനുള്ള ജാലകം ലഭിക്കും. ഇവിടെ പുതിയ യൂസറിന് നല്‍കേണ്ട Username, Password, User-ന്റെ mail-id, First Name, Last Name എന്നിങ്ങനെ ആവശ്യമായ വിവരങ്ങള് നല്‍കി (*അടയാളമിട്ട ബോക്സുകള് നിര്‍ബന്ധമായും പൂരിപ്പിക്കണം) Create എന്ന ബട്ടണ് അമര്‍ത്തുക.\nഇപ്പോള് പുതിയ യൂസറിന് ഏത് ക്ലാസിലെ വിദ്യാര്‍ഥികളുടെ വിശദാംശങ്ങളാണോ എഡിറ്റ് ചെയ്യുന്നതിന് അനുവാദം നല്‍കേണ്ടത് ആ ക്ലാസ് തിരഞ്ഞെടുക്കുന്നതിനുള്ള വിന്‍ഡോ ലഭിക്കും . ഇതിന് നേരെയുള്ള ബോക്സില് ടിക്ക് മാര്‍ക്ക് നല്‍കി Update എന്ന ബട്ടണ് അമര്‍ത്തുന്നതോടെ പുതിയ യൂസര് തയ്യാറായിക്കഴിഞ്ഞു.\nപുതിയ യൂസര് തയ്യാറാകുന്നതോടെ താഴെക്കാണുന്ന ജാലകം ലഭിക്കും. ഇതിലെ യൂസറിന്റെ പേരിന് നേരെയുള്ള ഡിലീറ്റ് ബട്ടമ് ഉപയോഗിച്ച് ഈ യൂസറിന് ഡിലീറ്റ് ചെയ്യുന്നതിനും Edit Allotted Class എന്നതുപയോഗിച്ച് നിലവില് അനുവാദം നല്‍കിയ ക്ലാസ് മാറ്റി മറ്റൊന്ന് നല്‍കുന്നതിനും അവസരം ലഭിക്കും. സ്കൂള് ലോഗിനായി പ്രവേശിച്ചാണ് ഈ പ്രവര്‍ത്തനങ്ങള് നടത്തേണ്ടത്. ഇതേ രീതിയി് ആവശ്യാനുസരണം User-മാരെ തയ്യാറാക്കാവുന്നതാണ്.\nഇനി സ്കൂള് ലോഗൗട്ട് ചെയ്ത് പുതിയ യൂസറിന് Username,Password ഇവ ഉപയോഗിച്ച് സമ്പൂര്‍ണ്ണയിലേക്ക് പ്രവേശിക്കാവുന്നതാണ്.\nആദ്യമായി യൂസറായി പ്രവേശിക്കുന്ന അവസരത്തില് പാസ്‌വേര്‍ഡ് മാറ്റുന്നതിനുള്ള ജാലകമായിരിക്കും ലഭിക്കുക. Admin ലെവലില് തയ്യാറാക്കിയ പാസ്‌വേഡിന് പകരം User-ന് സ്വന്തം പാസ്‌വേര്‍ഡ് നല്‍കി Update ചെയ്യുക. ഇതോടെ പുതിയ User-ന്റെ പ്രവര്‍ത്തനങ്ങള്‍ക്കുള്ള പ്രധാനതാള് ലഭിക്കും\nSearch Button ഉപയോഗിച്ച് കുട്ടിയെ കണ്ടെത്തി തിരുത്തലുകള് ആവശ്യമെങ്കില് വരുത്താവുന്നതാണ്. Data Confirm ചെയ്യുന്നതിനോ TC, Removal തുടങ്ങിയ പ്രവര്‍ത്തനങ്ങള്‍ക്കോ User-ന് അധികാരമുണ്ടാവില്ല. അവ Admin ലെവലില് പ്രധാനാധ്യാപകന്റെ ഉത്തരവാദിത്വമാണ്.\nസമ്പൂര്‍ണ്ണയുമായി ബന്ധപ്പെട്ട മുന് പോസ്റ്റുകള് ഇവിടെ\nPosted by SITC Palakkad at Wednesday, June 24, 2015


തൊഴിൽ അന്വേഷകർക്ക് ഇതാഒരവസരം; തിരുവനന്തപുരം മെഡിക്കല് കോളജില് വിവിധ തസ്തികകളിലേക്ക് അപേക്ഷ ക്ഷണിച്ചു - RashtraDeepika\nമെഡിക്കല്‍കോളജ്: മെഡിക്കല് കോളജില് താഴെ പറയുന്ന തസ്തികകളിലേയ്ക്ക് കരാര് നിയമനത്തിനായി അപേക്ഷകള് ക്ഷണിക്കുന്നു.\n1. റിസര്‍ച്ച് അസിസ്റ്റന്‍റ്. ഒഴിവുകളുടെ എണ്ണം: ഒന്ന്. വിദ്യാഭ്യാസ യോഗ്യത: സയന്‍സിലോ ബന്ധപ്പെട്ട വിഷയത്തിലോ അംഗീകൃത യൂണിവേഴ്‌സിറ്റിയില് നിന്നും നേടിയ ബിരുദവും അംഗീകൃത സ്ഥാപനത്തില് നിന്നുള്ള മൂന്നു വര്‍ഷത്തെ പ്രവൃത്തിപരിചയം.\nഅല്ലെങ്കില് ബന്ധപ്പെട്ട വിഷയത്തില് മാസ്റ്റര് ഡിഗ്രി. പ്രായപരിധി: 30 വയസ്. പ്രതിമാസ ശമ്പളം : 31000/- രൂപ. കരാര് കാലാവധി ഒരു വര്‍ഷമാണ്.\n2. ഡാറ്റാ എന്‍ട്രി ഓപ്പറേറ്റര്. ഒഴിവുകളുടെ എണ്ണം: ഒന്ന്. വിദ്യാഭ്യാസ യോഗ്യത: അംഗീകൃത ബോര്‍ഡ് നടത്തുന്ന ഇന്‍റര്‍മീഡിയറ്റ് അല്ലെങ്കില് പ്ലസ് ടു പാസായിരിക്കണം.\nകംപ്യൂട്ടറില് മിനിട്ടില് 15000 കീ ഡിപ്രഷന്‍സ് ഉണ്ടായിരിക്കണം. കംപ്യൂട്ടര് പരിജ്ഞാനവും ബേസിക് നേഴ്‌സിംഗിലോ ഫിസിയോ തെറാപ്പിയിലോ സ്പീച്ച് ആൻഡ് ലാംഗ്വേജിലോ ഉള്ള വിജയം അഭിലഷണീയ യോഗ്യതയാണ്. പ്രായം: 25 വയസ്. പ്രതിമാസ ശമ്പളം: 17000/- രൂപ.കരാര് കാലാവധി ഒരു വര്‍ഷമാണ്.\nമേല്‍പ്പറഞ്ഞിരിക്കുന്ന തസ്തികകളിലേയ്ക്ക് അപേക്ഷിക്കാന് താത്പര്യമുള്ളവര് ജനനതീയതി, വിദ്യാഭ്യാസ യോഗ്യത, മുന്‍പരിചയം, മേല്‍വിലാസം എന്നിവ തെളിയിക്കുന്ന സര്‍ട്ടിഫിക്കറ്റുകളുടെ സ്വയം സാക്ഷ്യപ്പെടുത്തിയ പകര്‍പ്പുകള് സഹിതം അപേക്ഷകള് ഈമാസം 22നു ഉച്ചകഴിഞ്ഞ് മൂന്നിന് മുന്‍പായി തിരുവനന്തപുരം മെഡിക്കല് കോളജ് പ്രിന്‍സിപ്പലിന്‍റെ കാര്യാലയത്തില് തപാല് വഴിയോ, ഇ-മെയില് വഴിയോ, നേരിട്ടോ നല്‍കണം.


യിരെമ്യാവ് 15:16-21 ല് നാം ദൈവത്തിന്റെ വക്താവായിരിക്കുന്നതിനുള്ള മൂന്ന് നിബന്ധനകള് കാണുന്നു.'\nയിരെമ്യാവ് 15:16-21 ല് നാം ദൈവത്തിന്റെ വക്താവായിരിക്കുന്നതിനുള്ള മൂന്ന് നിബന്ധനകള് കാണുന്നു. ഒന്നാമതായി ''ഞാന് അങ്ങയുടെ വചനങ്ങളെ കണ്ടെത്തി ഭക്ഷിച്ചിരിക്കുന്നു. അങ്ങയുടെ വചനം എന്റെ സന്തോഷവും ഹൃദയത്തിന്റെ പ്രമോദവുമായിത്തീര്‍ന്നു'' (വാക്യം 16 ). ദൈവത്തിന്റെ വചനം നിങ്ങളുടെ ഹൃദയത്തിന്റെ സന്തോഷവും പ്രമോദവുമായിരിക്കണം. ഒരു ബിസിനസ്സുകാരന് പണമുണ്ടാക്കുന്നതില് സന്തോഷിക്കുന്നതു പോലെ ദൈവവചനം ആഴത്തില് അറിയുന്നതില് ആയിരിക്കണം നിങ്ങളുടെ സന്തോഷം. പലര്‍ക്കും പ്രസംഗകര് ആകണം. എന്നാല് അവര് ദൈവവചനം ആഴത്തില് പഠിക്കുവാന് സമയം ചെലവഴിക്കുന്നില്ല, അവര് ദൈവവചനത്തെ തങ്ങളുടെ ഹൃദയത്തിന്റെ സന്തോഷവും പ്രമോദവുമായി എടുക്കുന്നില്ല..''\nരണ്ടാമതായി ''കളിക്കാരുടെ കൂട്ടത്തില് ഞാനിരുന്നു ഉല്ലസിച്ചിട്ടില്ല'' (വാക്യം 17). യഹൂദ്യയിലെ മറ്റ് ജനങ്ങള് തിന്നും കുടിച്ചും രസിച്ചും ഇരുന്നപ്പോള് യിരെമ്യാവ് ഒറ്റയ്ക്ക് ദൂരെ മാറി ദൈവത്തോടു കൂടെയിരുന്നു. ഈ ലോകത്തിലെ കോമാളികളോട് അകന്നു നില്‍ക്കുന്നതില് നിങ്ങള് അച്ചടക്കം പാലിച്ചില്ലെങ്കില് നിങ്ങള്‍ക്കൊരിക്കലും ദൈവത്തിന്റെ വക്താവാകുവാന് സാധിക്കുകയില്ല. ശുദ്ധ ഫലിതവും തമാശകളും തെറ്റാണെന്നല്ല, എന്നാല് പല ക്രിസ്ത്യാനികള്‍ക്കും എവിടെ നിര്‍ത്തണമെന്നറിയില്ല. അവര് എപ്പോഴും തമാശകള് പറഞ്ഞുകൊണ്ടിരിക്കുന്നു. ഇത്തരക്കാരുമായി സമയം ചെലവഴിക്കാതിരിക്കുന്ന കാര്യം യിരെമ്യാവ് ഉറപ്പാക്കിയിരുന്നു.\nമൂന്നാമതായി യിരെമ്യാവ് ദൈവത്തോട് ഒരു പരാതി പറയുന്നു വാക്യം 18-ല് ''എന്റെ വേദന നിരന്തരവും എന്റെ മുറിവ് പൊറുക്കാത്തതും സൗഖ്യം പ്രാപിക്കാത്തതും ആയിരിക്കുന്നത് എന്തുകൊണ്ട്? അങ്ങെനിക്ക് വഞ്ചിക്കുന്ന ഉറവും വറ്റിപ്പോകുന്ന തോടും പോലെ ആയിരിക്കുമോ?'' ദൈവം പറഞ്ഞു: ''ഇത്തരത്തില് നീ എന്നോട് സംസാരിക്കരുത്''. അവിശ്വാസത്തിന്റെ വാക്കുകള് സംസാരിച്ച യിരെമ്യാവിനെ ദൈവം ശാസിക്കുന്നു. ദൈവം നമ്മെ ഒരിക്കലും തള്ളി കളയുന്നില്ല. അവിടുന്ന വഞ്ചിക്കുന്ന ഉറവയല്ല. യിരെമ്യാവ് തന്റെ തോന്നലുകളിലും സാഹചര്യങ്ങളിലുമാണ് ആശ്രയിച്ചത്. ദൈവം അവനോട് പറഞ്ഞു ''നീ മടങ്ങി വന്നാല് ഞാന് നിന്നെ എന്നെ സേവിക്കത്തക്കവണ്ണം പുനരുദ്ധരിക്കും. നീ അധമമായത് തള്ളി (ഇപ്പോള് പറഞ്ഞതുപോലുള്ള വ്യര്‍ത്ഥമായ വാക്കുകളും അവിശ്വാസത്തിന്റെ വാക്കുകളും) ഉല്‍കൃഷ്ടമായത് (വിശ്വാസത്തിന്റേയും നന്മയുടേയും വാക്കുകള്) സംസാരിച്ചാല് നീ എന്റെ വക്താവായിത്തീരും (വാക്യം 19 )..\nനിങ്ങളില് എത്ര പേര്‍ക്ക് ദൈവത്തിന്റെ വക്താവാകാം? നിങ്ങള് വായിച്ച ഏതെങ്കിലും പുസ്തകത്തിന്റെ അടിസ്ഥാനത്തില് ഒരു പ്രസംഗം തയ്യാറാക്കി നിര്‍ജ്ജീവപ്രസംഗം നടത്തി ഒരു പ്രസംഗകനാകുന്ന കാര്യമല്ല ഞാന് പറയുന്നത്. എന്നാല് ദൈവത്തിന്റെ യഥാര്‍ത്ഥ വക്താവാകുക എന്നതാണ്. അങ്ങനെ ആഗ്രഹിക്കുന്നുവെങ്കില് അനാവശ്യകൂട്ടുകെട്ടുകളില് സമയം ചെലവഴിക്കാതെ നിങ്ങളുടെ സമയത്തെ വീണ്ടെടുത്ത് അത് ദൈവവചന പഠനത്തിന് ഉപയോഗിക്കുക. അതായിരിക്കട്ടെ നിങ്ങളുടെ സന്തോഷം. അനാവശ്യസംഭാഷണങ്ങള് ഒഴിവാക്കി എപ്പോഴും വിശ്വാസത്തിന്റെ വാക്കുകളും നല്ല വാക്കുകളും മാത്രം ഉപയോഗിക്കുക. അപ്പോള് ദൈവം നിങ്ങളെ അവിടുത്തെ നാവാക്കി മാറ്റും. ദൈവത്തിന് ഒരു പക്ഷാഭേദവുമില്ല..


തിരുവനന്തപുരം സീറ്റില് ആന്റണി രാജു; ജനാധിപത്യ കേരള കോണ്‍ഗ്രസിന് നല്‍കാമെന്ന് സിപിഐഎം\nവരുന്ന നിയമസഭാ തെരഞ്ഞെടുപ്പില് തിരുവനന്തപുരം നിയോജക മണ്ഡലത്തില് നിന്ന് ജനാധിപത്യ കേരള കോണ്‍ഗ്രസ് നേതാവ് ആന്റണി രാജു മത്സരിച്ചേക്കും. സീറ്റ് ജനാധിപത്യ കേരള കോണ്‍ഗ്രസിന് നല്‍കാമെന്ന് എല്‍ഡിഎഫ് ചര്‍ച്ചയില് സിപിഐഎം അറിയിച്ചു. ഒരു സീറ്റ് കൂടി നല്‍കണമെന്ന് ജനാധിപത്യ കേരള കോണ്‍ഗ്രസ് ആവശ്യപ്പെട്ടു. കഴിഞ്ഞ തവണ എല്‍ഡിഎഫ് സ്ഥാനാര്‍ത്ഥിയായി തിരുവനന്തപുരത്ത് തന്നെ മത്സരിച്ച ആന്റണി രാജു കോണ്‍ഗ്രസ് നേതാവ് വി എസ് ശിവകുമാറിനോട് തോറ്റിരുന്നു. 10,905 വോട്ടുകളായിരുന്നു ആന്റണി രാജുവിന്റെ ഭൂരിപക്ഷം. ശിവകുമാര് 46,474 വോട്ടുകലും ആന്റണി […]\n1 March 2021 10:54 AM GMT\nവരുന്ന നിയമസഭാ തെരഞ്ഞെടുപ്പില് തിരുവനന്തപുരം നിയോജക മണ്ഡലത്തില് നിന്ന് ജനാധിപത്യ കേരള കോണ്‍ഗ്രസ് നേതാവ് ആന്റണി രാജു മത്സരിച്ചേക്കും. സീറ്റ് ജനാധിപത്യ കേരള കോണ്‍ഗ്രസിന് നല്‍കാമെന്ന് എല്‍ഡിഎഫ് ചര്‍ച്ചയില് സിപിഐഎം അറിയിച്ചു. ഒരു സീറ്റ് കൂടി നല്‍കണമെന്ന് ജനാധിപത്യ കേരള കോണ്‍ഗ്രസ് ആവശ്യപ്പെട്ടു.\nകഴിഞ്ഞ തവണ എല്‍ഡിഎഫ് സ്ഥാനാര്‍ത്ഥിയായി തിരുവനന്തപുരത്ത് തന്നെ മത്സരിച്ച ആന്റണി രാജു കോണ്‍ഗ്രസ് നേതാവ് വി എസ് ശിവകുമാറിനോട് തോറ്റിരുന്നു. 10,905 വോട്ടുകളായിരുന്നു ആന്റണി രാജുവിന്റെ ഭൂരിപക്ഷം. ശിവകുമാര് 46,474 വോട്ടുകലും ആന്റണി രാജു 35,569 വോട്ടുകളും നേടിയപ്പോള് ബിജെപി സ്ഥാനാര്‍ഥിയായി മത്സരിച്ച ക്രിക്കറ്റ് താരം എസ് ശ്രീശാന്ത് 34,764 വോട്ടുകള് കരസ്ഥമാക്കി. 805 വോട്ടുകള് മാത്രമായിരുന്നു ആന്റണി രാജുവും ശ്രീശാന്തും തമ്മിലുള്ള വ്യത്യാസം.\nസീറ്റുകള് വെട്ടിക്കുറയ്ക്കുകയാണെന്ന പരാതി എല്‍ഡിഎഫില് ഘടകകക്ഷികള് ഉയര്‍ത്തിയിട്ടുണ്ട്. എല്‍ജെഡിയ്ക്ക് നാല് സീറ്റ് നല്‍കാമെന്ന് സിപിഐഎം അറിയിച്ചു. കൂത്തുപറമ്പ്, കല്‍പറ്റ, വടകര സീറ്റുകളാണ് എല്‍ജെഡിക്ക് ഓഫര് ചെയ്തിരിക്കുന്നത്. ഇടതുമുന്നണിയുടെ സിറ്റിംഗ് സീറ്റുകളാണ് മൂന്നും. തെക്കന് കേരളത്തില് ഒരു സീറ്റ് കൂടി നല്‍കണമെന്ന് എല്‍ജെഡി ആവശ്യപ്പെട്ടു.\nജെഡി എസിലെ സി കെ നാണുവിന്റെ സിറ്റിങ്ങ് സീറ്റാണ് എല്‍ജെഡിയ്ക്ക് ഓഫര് ചെയ്തിരിക്കുന്ന വടകര. വടകര വിട്ടുകൊടുക്കാന് സമ്മതമല്ലെന്ന നിലപാടിലാണ് ജെഡിഎസ്. മൂന്ന് സീറ്റുകളാണ് സിപിഐഎം ജെഡിഎസിന് ഉറപ്പുനല്‍കിയിരിക്കുന്നത്. തിരുവല്ല, ചിറ്റൂര്, കോവളം, അങ്കമാലി സീറ്റുകളാണ് ജെഡിഎസിന് നല്‍കാമെന്നേറ്റിരിക്കുന്നത്.\nകോട്ടയ്ക്കല് ഉള്‍പ്പെടെ മൂന്നു സീറ്റ് നല്‍കാമെന്നാണ് എന്‍സിപി അറിയിച്ചിരിക്കുന്നത്. കുട്ടനാട് സീറ്റില് താല്‍പര്യമുണ്ടെന്ന് സിപിഐഎം എന്‍സിപിയെ അറിയിച്ചു. കുട്ടനാടോ എലത്തൂരോ എന്‍സിപി വെച്ചു മാറേണ്ടി വരുമെന്നാണ് സിപിഐഎം നിലപാട്. പകരം സീറ്റ് നല്‍കാമെന്നും എലത്തൂര് എ കെ ശശീന്ദ്രന് തന്നെ നല്‍കാമെന്നും സിപിഐഎം വ്യക്തമാക്കിയിട്ടുണ്ട്. സീറ്റ് വെച്ചുമാറല് നിര്‍ദ്ദേശത്തില് എന്‍സിപി എതിര്‍പ്പ് അറിയിച്ചിട്ടുണ്ട്. കുട്ടനാട് ലക്ഷ്യമിട്ടുള്ള നീക്കമാണ് സിപിഐഎം നടത്തുന്നതെന്നാണ് എന്‍സിപി വിലയിരുത്തല്.


» നിപ്പാ വൈറസ്: ആശങ്ക വേണ്ടെന്ന് കേന്ദ്രം\nനിപ്പാ വൈറസ്: ആശങ്ക വേണ്ടെന്ന് കേന്ദ്രം\nന്യൂഡല്‍ഹി: നിപ വൈറസ് പടര്‍ന്ന സാഹചര്യത്തില് ആശങ്ക വേണ്ടെന്ന് കേന്ദ്ര ആരോഗ്യ മന്ത്രി ജെ.പി നദ്ദ. സ്ഥിതിഗതികള് നിയന്ത്രണവിധേയമാണ്. കേരളത്തിന് എല്ലാപിന്തുണയും നല്‍കുന്നുണ്ടെന്നും ജെ.പി നദ്ദ പറഞ്ഞു. എന്നാല് വ്യാജപ്രചരണങ്ങള് തള്ളിക്കളയണമെന്നും മന്ത്രി കൂട്ടിച്ചേര്‍ത്തു.\nകോഴിക്കോട്, മലപ്പുറം ജില്ലകളിലായി മരിച്ച പത്ത് പേരുള്‍പ്പടെ 12 പേര്‍ക്ക് നിപ വൈറസ് ബാധ സ്ഥിരീകരിച്ചു. സംസ്ഥാനത്തെ ഗൗരവതരമായ സാഹചര്യം ലോകാരോഗ്യ സംഘടനയെ സര്‍ക്കാര് അറിയിച്ചു, കൂടുതല് വിദഗ്ധ സംഘങ്ങള് വൈറസ് ബാധിത മേഖലകള് സന്ദര്‍ശിക്കും.\nഅതേ സമയം നിപ വൈറസ് ബാധയെ പ്രതിരോധിക്കാന് സര്‍ക്കാര് സ്വീകരിക്കുന്ന നടപടികളോട് എല്ലാവരും സഹകരിക്കണമെന്ന് പി.കെ. കുഞ്ഞാലിക്കുട്ടി എം.പി. എന്ത് പോരായ്മയുണ്ടെങ്കിലും അതിനെ വിമര്‍ശിക്കാന് പാടില്ലെന്നും കുഞ്ഞാലിക്കുട്ടി പറഞ്ഞു.\nയു.ഡി.എഫ് പഴയ സ്ഥിതിയിലായെന്ന് കുഞ്ഞാലിക്കുട്ടി പറഞ്ഞു. ഇപ്പോള് കേരളാ കോണ്‍ഗ്രസ് എം പിന്തുണയാണ് നല്‍കിയിരിക്കുന്നത്. അത് പിന്നീട് പൂര്‍ണമാകും. ഇനി യു.ഡി.എഫിന്റെ കാലമാണ് വരുന്നതെന്നും കുഞ്ഞാലിക്കുട്ടി ചൂണ്ടിക്കാട്ടി.\nഐക്യജനാധിപത്യ മുന്നണിയിലേക്ക് കേരളാ കോണ്‍ഗ്രസ് തിരിച്ച് വരുമെന്നാണ് പ്രതീക്ഷിക്കുന്നത്. ലീഗുമായുള്ള കെ.എം മാണിയുടെ ബന്ധം യു.ഡി.എഫിലേക്കുള്ള വരവിന് സഹായമാകുമെന്നും കുഞ്ഞാലിക്കുട്ടി വ്യക്തമാക്കി.\nകോട്ടയത്ത് ചികിത്സ തേടിയയാള്‍ക്ക് നിപ്പാ വൈറസ്?: വിശദീകരണവുമായി മെഡിക്കല് ഓഫീസര് നിപ്പയ്ക്ക് മരുന്നെത്തി: ആശങ്ക വേണ്ടെന്ന് ആരോഗ്യ വകുപ്പ് നിപ്പാ വൈറസ് തിരുവനന്തപുരത്തും?: ഒരാള് നിരീക്ഷണത്തില് വ്യാജ പ്രചരണങ്ങളില് വീഴരുത്, നിപ്പാ വൈറസിനേക്കുറിച്ച് പൂര്‍ണ്ണ വിവരം പുറത്തു വിട്ട് ആരോഗ്യ വകുപ്പ് നിപ്പാ വൈറസിനെക്കുറിച്ച് വ്യാജ പ്രചരണം: ജേക്കബ് വടക്കാഞ്ചേരിക്കെതിരെ മുഖ്യമന്ത്രിക്ക് പരാതി


'നൂറുകണക്കിന് ആളുകള് നോക്കി നില്‍ക്കുമ്പോഴാണ് ഉമ്മവെക്കുന്നത്, വലിയ രസമൊന്നുമില്ല'; ചുംബന സീനുകളെക് - Samakalika Malayalam\n'നൂറുകണക്കിന് ആളുകള് നോക്കി നില്‍ക്കുമ്പോഴാണ് ഉമ്മവെക്കുന്നത്, വലിയ രസമൊന്നുമില്ല'; ചുംബന സീനുകളെക്കുറിച്ച് ടൊവിനോ\nBy സമകാലിക മലയാളം ഡെസ്‌ക് | Published: 20th December 2018 10:20 AM |\nLast Updated: 20th December 2018 10:20 AM | A+A A- |\nയുവാക്കളുടെ പ്രിയപ്പെട്ട താരമാണ് ടൊവിനോ തോമസ്. കുറഞ്ഞ നാളുകള് കൊണ്ടാണ് സൂപ്പര്‍താരപദവിയിലേക്ക് ടൊവിനോ ഇടിച്ചു കയറിയത്. വ്യത്യസ്ത കഥാപാത്രങ്ങളിലൂടെ ശ്രദ്ധേയനായ താരം അറിയപ്പെടുന്നത് മലയാളത്തിന്റെ ഇമ്രാന് ഹാഷ്മി എന്നാണ്. ഉമ്മവെക്കാന് ടോവിനോയെ കഴിഞ്ഞിട്ടേ മലയാളത്തില് വേറെ നടനൊള്ളൂ എന്നാണ് ആരാധകര്‍ക്കിടയിലെ അഭിപ്രായം. എന്നാല് നൂറുകണക്കിന് ആളുകള് നോക്കിനില്‍ക്കേ ഉമ്മവെക്കാന് അത്ര രസമൊന്നും ഇല്ലെന്നാണ് താരം പറയുന്നത്. പുതിയ ചിത്രമായ എന്റെ ഉമ്മാന്റെ പേരിന്റെ പ്രമോഷനായി ഒരു ചാനലില് എത്തിയപ്പോഴാണ് സിനിമയിലെ ഉമ്മവെക്കലിനെക്കുറിച്ച് മനസു തുറന്നത്.\n'സംവിധായകന് ആക്ഷന് പറഞ്ഞാല് ക്യാമറക്ക് മുന്നില് മാത്രമെ താന് ചുംബിക്കാറുള്ളൂ. ആകെ മൂന്ന് സിനിമകളിലേ ഞാന് ഉമ്മ വെച്ചിട്ടുള്ളൂ. ലൊക്കേഷനില് നൂറുകണക്കിനാളുകള് നില്‍ക്കുന്നുണ്ടാകും. ആക്ഷന് പറയുമ്പോ ഉമ്മ വെക്കുന്നതാണ്. വലിയ രസമൊന്നുമില്ല.' ടൊവിനോ പറഞ്ഞു. പുതിയ ചിത്രത്തിന്റെ പേരിലെ ഉമ്മയെക്കുറിച്ച് ചോദിച്ചപ്പോഴായിരുന്നു താരത്തിന്റെ മറുപടി. പെണ്‍കുട്ടികള്‍ക്ക് എപ്പോഴും തന്റെ ഉമ്മയെപ്പറ്റിയാണ് ചിന്തയെന്നും ചുംബനം എന്ന അര്‍ത്ഥം വരുന്ന ഉമ്മയല്ല അമ്മ എന്ന അര്‍ത്ഥം വരുന്ന ഉമ്മയാണ് പുതിയ ചിത്രത്തില് ഉള്ളത് എന്ന് ടൊവിനോ പറഞ്ഞു.\nചിത്രത്തില് ഉര്‍വശിയും ടോവിനോയ്‌ക്കൊപ്പം അഭിനയിക്കുന്നുണ്ട്. ഇതിന് മുന്‍പ് തന്റെ ചിത്രത്തിന് കുറേ നാളുകള്‍ക്ക് ശേഷം ക്ലീന് യു സര്‍ട്ടിഫിക്കറ്റ് കിട്ടിയെന്ന് പറഞ്ഞുകൊണ്ട് ടൊവിനോയിട്ട ഫേയ്‌സ്ബുക് പോസ്റ്റും വൈറലായിരുന്നു. ചിത്രത്തിലുള്ള 'ഉമ്മ' ചുംബനത്തിന്റെ 'ഉമ്മ' അല്ല അമ്മ എന്ന ഉമ്മയാണ് എന്ന് പറഞ്ഞുകൊണ്ടായിരുന്നു പോസ്റ്റ്.\nടൊവിനോ തോമസ് kiss


ചരിത്രമെഴുതി വനിതാമതില് : നവോത്ഥാന സന്ദേശമുയര്‍ത്തി ആയിരക്കണക്കിന് സ്ത്രീകള് അണിനിരന്നു | Kasaragod.com\nചരിത്രമെഴുതി വനിതാമതില് : നവോത്ഥാന സന്ദേശമുയര്‍ത്തി ആയിരക്കണക്കിന് സ്ത്രീകള് അണിനിരന്നു\nകാസര്‍കോട് : കേരളം കൈവരിച്ച സാമൂഹ്യപരിഷ്‌കരണ നേട്ടങ്ങള് നിലനിര്‍ത്തുന്നതിനും നവോത്ഥാന മൂല്യ സംരക്ഷണത്തിനും സ്ത്രീപുരുഷ സമത്വം ഉറപ്പുവരുത്തുന്നതിനുമായി സംസ്ഥാന സര്‍ക്കാര് കാസര്‍കോട് മുതല് തിരുവനന്തപുരം വരെ സംഘടിപ്പിച്ച വനിതാ മതില് ചരിത്രത്തില് ഇടം പിടിച്ചു. കാസര്‍കോട് ജില്ലയില് ഒരുലക്ഷം വനിതകളെയാണ് അണിനിരത്താന് ലക്ഷ്യമിട്ടിരുന്നത്.എന്നാല് ജാതിമത വ്യത്യാസമില്ലാതെ ഇതിനെക്കാള് സ്ത്രീകള് മതിലില് അണിനിരന്നു. ആരോഗ്യ,വനിതാശിശുവികസന വകുപ്പ് മന്ത്രി കെ കെ ശൈലജ മതിലിന്റെ ആദ്യ കണ്ണിയായി. പിന്നീട് എ കെ ജി മകള് ലൈല, പാലക്കാട് ജില്ലാപഞ്ചായത്ത് പ്രസിഡന്റ് ശാന്തകുമാരി,കാസര്‍കോട് ജില്ലാ പഞ്ചായത്ത് മെമ്പര് ഇ. പത്മാവതി, റവന്യൂ വകുപ്പ് മന്ത്രി ഇ. ചന്ദ്രശേഖരന്റെ ഭാര്യ സാവിത്രി ചന്ദ്രശേഖരന്, മകള് നീലി ചന്ദ്രന്, ജില്ലാ സാമൂഹ്യ നീതി ഓഫീസര് ഡീനാ ഭരതന്, ജില്ലാ പട്ടികജാതി ഓഫീസര് എസ് മീനാറാണി, യുവജനക്ഷേമ ബോര്‍ഡ് ജില്ലാ പ്രോഗ്രാം ഓഫീസര് എ. പ്രസീത, കാസര്‍കോട് ജില്ലാ സഹകരണ ബാങ്ക് മാനേജര് സുമതി, വിവിധ വനിതാസംഘടനാ പ്രതിനിധികള് തുടങ്ങിയവര് അണിനിരന്നു.\nപുതിയ ബസ്സ്റ്റാന്‍ഡ് പരിസരത്തെ സര്‍ക്കിളില് നിന്ന് ആരംഭിച്ച മതില് പ്രസ്‌ക്ലബ് ജംങ്ഷന് വഴി കെഎസ്ടിപി റോഡില് പ്രവേശിച്ച് ജില്ലാ അതിര്‍ത്തിയായ കാലിക്കടവിലൂടെ 44 കിലോമീറ്റര് ദൂരത്തിലാണ് ജിലിലയില് മതില് തീര്‍ത്തത്. വൈകീട്ട് കൃത്യം നാലിന് തന്നെ ആരോഗ്യവകുപ്പ് മന്ത്രി പ്രതിജ്ഞ ചൊല്ലിക്കൊടുത്തു.\nവനിതാമതിലിനോട് ഐക്യദാര്‍ഢ്യം പ്രഖ്യാപിച്ച് റോഡിന് മറുവശത്ത് പുരുഷന്‍മാരും അണിനിരന്നു. ഇതില് റവന്യൂ വകുപ്പ് മന്ത്രി ഇ. ചന്ദ്രശേഖരന്, പി കരുണാരന് എം പി, ജില്ലാ കളക്ടര് ഡോ.ഡി സജിത്ത് ബാബു, എഡിഎം എന് ദേവീദാസ്,വിദ്യാഭ്യാസ ഉപഡയറക്ടര് ഗിരീഷ് ചോലയില്, കുടുംബശ്രീ ജില്ലാ മിഷന് കോര്‍ഡിനേറ്റര് ടി ടി സുരേന്ദ്രന്, സിപിഐ (എം) ജില്ലാ സെക്രട്ടറി എം വി ബാലകൃഷ്ണന്, സി പി ഐ ജില്ലാസെക്രട്ടറി അഡ്വ. ഗോവിന്ദന് പള്ളിക്കാപ്പില്, സി പി ഐ എം സംസ്ഥാന കമ്മിറ്റി അംഗങ്ങളായ ടി കെ രാജന്, സി എച്ച് കുഞ്ഞമ്പു തുടങ്ങിയവര് അണിനിരന്നു. തുടര്‍ന്ന് നടന്ന പൊതുസമ്മേളനം ആരോഗ്യ,വനിതാശിശുവികസന വകുപ്പ് മന്ത്രി കെ കെ ശൈലജ ഉദ്ഘാടനം ചെയ്തു. ജില്ലാ പഞ്ചായത്ത് അംഗം ഇ പത്മാവതി അധ്യക്ഷയായി. റവന്യൂ വകുപ്പ് മന്ത്രി ഇ ചന്ദ്രശേഖരന് ,പി കരുണാകരന് എം.പി,ജില്ലാ കളക്ടര് ഡോ.ഡി സജിത്ത് ബാബു,പാലക്കാട് ജില്ലാ പഞ്ചായത്ത് പ്രസിഡന്റ് ശാന്തകുമാരി തുടങ്ങിയവര് സംസാരിച്ചു. കാഞ്ഞങ്ങാട് വനിതാമതിലില് കെ വി സുജാത,വി വി പ്രസന്നകുമാരി,സി പി ശുഭ,ഡോ. പൂമണി പുതിയറക്കല്, സവിതാ കുമാരി , കെ വി ലക്ഷമി, കെ രാജ്‌മോഹന് തുടങ്ങിയവര് സംസാരിച്ചു.\nPrevious വനിതാമതില് പൊളിക്കാന് കല്ലേറും പുല്ലിന് തീയിടലും, ചേറ്റുകുണ്ടില് സംഘര്‍ഷം; പോലീസ് ലാത്തി വീശി\nNext ശബരിമല വിഷയം ആചാരവുമായി ബന്ധപ്പെട്ടതെന്ന് മോദി


Emalayalee.com - പരീക്ഷ - കെ.എ. ബീന\nപരീക്ഷ - കെ.എ. ബീന\nAMERICA 23-Dec-2013 കെ.എ. ബീന\nഎന്റെ എം.എ (ഇംഗ്ലീഷ് സാഹിത്യം) ആദ്യ വര്‍ഷ പരീക്ഷയുടെ ഫലം പുറത്തു വന്നു. വിജയിച്ചവരുടെ കൂട്ടത്തില് എന്റെ നമ്പര് കണ്ടപ്പോള് ചിരിവന്നു, കരച്ചിലും .. നന്ദിയും സ്‌നേഹവും കൊണ്ട് ഹൃദയം നിറഞ്ഞു. സൗഹൃദങ്ങളുടെ ശക്തി ഒരിക്കല്‍കൂടി തിരിച്ചറിഞ്ഞു.\nഇരുപത്തിയഞ്ച് വര്‍ഷം മുമ്പ് എഴുതി നിര്‍ത്തിയതാണ് പരീക്ഷകള്. തിരുവനന്തപുരം വിമന്‍സ് കോളേജില് നിന്ന് (ഇംഗ്ലീഷ് സാഹിത്യം) കഴിഞ്ഞ് കേരള സര്‍വ്വകലാശാലയുടെ കാര്യവട്ടം കാമ്പസില് എം.ജെ. (മാസ്റ്റര് ഓഫ് ജേര്‍ണലിസം) കോഴ്‌സിന് ചേര്‍ന്നപ്പോള് അടച്ചുപൂട്ടിവച്ചൊരു മോഹമുണ്ട് - എം.എ.ഇംഗ്ലീഷ് പഠിക്കണം.\nജേര്‍ണലിസം കഴിഞ്ഞ് നേരെ പത്രപ്രവര്‍ത്തന ജോലിയിലേക്ക്.. പിന്നെ ഔദ്യോഗികം, കുടുംബം ജീവിതം തിരക്കുകളുടേതു മാത്രമായിരുന്ന ഇരുപത്തിയഞ്ചു വര്‍ഷങ്ങള്.\nഅപ്പു (മകന്) ഡിഗ്രി പഠനം കഴിഞ്ഞ് പോസ്റ്റ് ഗ്രാജ്വേഷനെ കുറിച്ച് ചിന്തിക്കുമ്പോള് അടച്ചുപൂട്ടി വച്ചിരുന്ന എന്റെ ആഗ്രഹം പൊന്തിവന്നു - ഞാനവനോട് ചോദിച്ചു.\n''നിനക്ക് എം.എ ഇംഗ്ലീഷ് ചെയ്തുകൂടേ?''\nഅവന് അമ്പിനും വില്ലിനും അടുത്തില്ല;\n''എനിക്ക് സിനിമ പഠിച്ചാല് മതി. മറ്റൊന്നും ഇപ്പോള് പറ്റില്ല''\nഅവന് വിഷ്വല് കമ്യൂണിക്കേഷന് എംഎസിക്ക് ചേരാന് ചെന്നൈയ്ക്ക് വണ്ടി കയറുമ്പോള് എന്റെ വീടൊഴിയുന്നത് (കൂടൊഴിയുന്നത്) ഞാന് അറിഞ്ഞു. ഒറ്റക്കുട്ടിയുടെ അമ്മമാര് അനുഭവിക്കുന്ന ഏകാന്തതയിലേക്കും വൈകാരിക വിക്ഷോഭങ്ങളിലേക്കും മാനസിക സംഘര്‍ഷങ്ങളിലേക്കുമൊക്കെ കൂപ്പുകുത്താനുള്ള അവസരങ്ങള് എന്നെയും തേടിവരുമെന്ന് ഉറപ്പായ ഏതോ നിമിഷത്തിലാണ് ഞാനത് തീരുമാനിച്ചത്.\n''അവനോടൊപ്പം ഞാനും പോസ്റ്റ്ഗ്രാജ്വേഷന് വിദ്യാര്‍ത്ഥിയാകുക; എം.എ (ഇംഗ്ലീഷ്) ചെയ്യുക.''\nഏതു ചിന്തയും പങ്കുവയ്ക്കുന്ന സുഹൃത്തുക്കളുടെ ഫോണുകളിലേക്ക് വിവരം പാഞ്ഞു.\n''വീണ്ടും വിദ്യാര്‍ത്ഥിയാകുക'' എല്ലാവര്‍ക്കും ത്രില് ആയി. കാര്യവട്ടത്തെ ഇന്‍സ്റ്റിറ്റിയൂട്ട് ഓഫ് ഡിസ്റ്റന്റ് എഡ്യുക്കേഷനിലെ എം.എ ക്ലാസില് ചേരാമെന്ന ബിന്ദു പപ്പന്റെ (കൊടുങ്ങല്ലൂരിലെ എം.ഇ.എസ് സ്‌കൂള് പ്രിന്‍സിപ്പലാണ് ബിന്ദു.) നിര്‍ദ്ദേശം സ്വീകരിച്ചു. ബിന്ദു കാര്യവട്ടത്ത് നിന്ന് എം.എയുടെ ഫോമുകള് വാങ്ങിക്കൊണ്ട് വന്നു. അപേക്ഷയ്‌ക്കൊപ്പം കൊടുക്കാനുള്ളത് ഡിഗ്രി സര്‍ട്ടിഫിക്കറ്റും ടിസിയും. കാല് നൂറ്റാണ്ടിനിടയില് നടന്ന എണ്ണമില്ലാത്ത വീട് മാറ്റങ്ങള്‍ക്കിടയില് അവയൊക്കെ നഷ്ടപ്പെട്ടു കഴിഞ്ഞിരുന്നു.\nഡിഗ്രി സര്‍ട്ടിഫിക്കറ്റ് പുതുതായി കിട്ടാന് പഴയ കോളേജില് പോയി ഫയലുകള് തപ്പിയെടുത്ത് ചില പേപ്പറുകള് നോട്ടറിയെകൊണ്ട് അറ്റസ്റ്റ് ചെയ്യിക്കണം. ഇത്തരം നൂലാമാലകളിലൂടെ കടന്നുപോകാന് മടിയുള്ള എന്റെ സ്വഭാവം അറിയുന്ന കൂട്ടുകാരി സുമി വിമന്‍സ് കോളേജിലും നോട്ടറിയുടെ ഓഫീസിലും യൂണിവേഴ്‌സിറ്റി ഓഫീസിലുമൊക്കെ കയറിയിറങ്ങി, ഡിഗ്രി സര്‍ട്ടിഫിക്കറ്റ് റെഡിയാക്കി. അടുത്ത കടമ്പ കാര്യവട്ടത്തെ ജേര്‍ണലിസം ഡിപ്പാര്‍ട്ടുമെന്റില് നിന്ന് ഡ്യൂപ്ലിക്കേറ്റ് ടി.സി വാങ്ങണം. അവിടെ വരെ കൊണ്ടു പോകാന് കാറുമായി നിതുനയെത്തി (നിതുന നെവില് പ്രശസ്തയായ ഡബ്ബിംഗ് ആര്‍ട്ടിസ്റ്റും സംവിധായികയുമാണ്. എന്റെ ''പുണ്യവാളന്'' എന്ന കഥയെ ആസ്പദമാക്കി ''അി ൗിൗൗെമഹ റമ്യ'' എന്ന ചിത്രമാണ് നിതുന ആദ്യമെടുത്തത്. നിരവധി അവാര്‍ഡുകള് ആദ്യ ചിത്രത്തിന് ലഭിച്ചു. രണ്ടാമത് ചെയ്ത ''മീല്‍സ് റെഡി'' ക്ക് അവാര്‍ഡ് പെരുമഴയാണ് - യൂടൂബിലൂടെ നിരവധി ലക്ഷം പേര് ഈ ചിത്രം കണ്ടു കഴിഞ്ഞു.)\nടിസി വാങ്ങി മടങ്ങിയെത്തി അപേക്ഷ പൂരിപ്പിക്കുമ്പോള് ഒരു പ്രശ്‌നം. ബിന്ദു രണ്ട് ഫോമുകള് വാങ്ങിക്കൊണ്ടു വന്നിട്ടുണ്ട്. ഒരെണ്ണം എന്തു ചെയ്യും?\n''നിതുന ബി.എ യ്ക്ക് എന്താ പഠിച്ചത്?''\n''എന്നാല് ഈ ഫോം പൂരിപ്പിയ്ക്ക്. നമുക്കൊരുമിച്ച് എം.എ പഠിക്കാം''. കുറച്ച് മടിച്ച് നിന്ന്, സന്ദേഹങ്ങള്‍ക്കൊടുവില് നിതുനയും ചേര്‍ന്നു.\nഫീസടയ്ക്കാന് ക്യൂവില് നില്‍ക്കുമ്പോള് ഞാന് തിരിച്ചറിയുകയായിരുന്നു, വര്‍ഷങ്ങള് പായുകയാണ്. പിന്നിലേക്ക്. ഏതു ജന്മത്തിലാണ് ഞാനിതുപോലെ ക്യൂവില് നിന്ന് പരീക്ഷാ ഫീസടച്ചത്? മുന്നിലും പിന്നിലും നില്‍ക്കുന്നവരെ നോക്കി. അപ്പുവിന്റെ പ്രായമുള്ള കുട്ടികള്.\nഅവിടെ തുടങ്ങുകയായിരുന്നു പുതിയ അദ്ധ്യായം. സൗഹൃദങ്ങളുടെ മറ്റൊരു പെരുമഴക്കാലം. ശനി, ഞായര് ദിവസങ്ങളില് തിരുവനന്തപുരം മാര്‍ഇവാനിയോസ് കോളേജിലാണ് ക്ലാസുകള്. വീണ്ടും ക്ലാസ് മുറി, അദ്ധ്യാപകര്, അറ്റന്റന്‍സ്, സഹപാഠികള് - ഉച്ചയ്ക്ക് ഒരുമിച്ചിരുന്ന് ഊണ്, അദ്ധ്യാപകരോട് സംശയം ചോദിക്കല്, അവരോട് തര്‍ക്കിക്കല്, ക്ലാസ്സ് കട്ട് ചെയ്യല്, ക്ലാസ്സ്‌മേറ്റ്‌സുമായി കറങ്ങല്, ബഹളം വയ്ക്കല് - എനിക്കിതൊക്കെ രണ്ടാമത് സ്വന്തമായപ്പോള് സഹപാഠികള് മകന്റെ പ്രായക്കാരായിരുന്നു എന്നു മാത്രം. ഞാന് ആ രണ്ടാം വിദ്യാര്‍ത്ഥി ജന്മം പരമാവധി ആസ്വദിക്കുകയായിരുന്നു. ജീവിതം യൗവ്വനഭംഗികളോടെ മടങ്ങി എത്തുകയായിരുന്നു, പുതിയ ചിന്തകളുടെ, പുതിയ മനോഭാവങ്ങളുടെ, നിലപാടുകളുടെ എല്ലാത്തിലുമുപരി പുതിയ ഊര്‍ജ്ജത്തിന്റെ സാന്നിദ്ധ്യം എന്നില് നിന്ന് നീണ്ട് നീണ്ട വര്‍ഷങ്ങളുടെ കട്ടിപിടിച്ചു കിടന്നിരുന്ന വിരസതയെ എടുത്തു മാറ്റുകയായിരുന്നു. വീണ്ടും ഞാനെന്റെ യൗവ്വനത്തിലേക്ക് മടങ്ങി. എന്റെ സഹപാഠികള് എന്നെ അവര്‍ക്കൊപ്പമോ അതിലും കുറച്ചോ മാത്രം പ്രായമുള്ള ഒരാളായി മാത്രം കരുതി തമാശകള് പറഞ്ഞ് അധികാരഭാവത്തോടെ മാത്രം പെരുമാറി. അവര്‍ക്ക് ഞാനൊരിക്കലും ദൂരദര്‍ശന് ന്യൂസ് എഡിറ്റര് ആയിരുന്നില്ല, ഒപ്പം പഠിക്കുന്ന, ഒരുപാട് അടിച്ചു പൊളിക്കാനും ആനന്ദിക്കാനും കഴിയുന്ന ഒരു സഹപാഠി മാത്രമായിരുന്നു, ഏറ്റവും ആനന്ദത്തോടെ, ഉന്മേഷത്തോടെ ഞാനവരുടെ കൂട്ടുകാരിയായി. എന്റെ മൊബൈല് ഇന്‍ബോക്‌സില് കോളേജ് പിള്ളേര് അന്യോന്യം അയക്കുന്ന ഫോര്‍വേഡ് മെസേജുകള് വന്നു നിറയുമ്പോള് ആദ്യമൊക്കെ ഞാന് വല്ലാതെയായി. ടിന്റുമോനും, പൃഥ്വിരാജപ്പനും മറ്റ് തമാശകളും പതുക്കെ പതുക്കെ ഞാനും ആസ്വദിച്ചു തുടങ്ങി. എന്റെ ജീവിതം പെട്ടെന്ന് നിറങ്ങള് കൊണ്ട് നിറഞ്ഞു. ഞാന് തന്നെ അറിയാതെ ഞാനൊരു കോളേജ് കുട്ടിയായി.\nസഹപാഠികള് എന്റെ തിരക്കുകളറിഞ്ഞ് എനിക്ക് വേണ്ടതൊക്കെ ചെയ്തു തന്നു. പരീക്ഷാ ഫീസടയ്ക്കാന്, അസൈന്‍മെന്റുകള് കൊടുക്കാന്, പഠിക്കാനുള്ള പുസ്തകങ്ങള് ലൈബ്രറിയില് നിന്നെടുക്കാന്, നോട്ടുകള് ഫോട്ടോസ്റ്റാറ്റെടുക്കാന് എന്തിനും ഏതിനും പണ്ട് കോളേജില് പഠിച്ചപ്പൊഴെന്നപോലെ തുണയായി സഹപാഠികള്. അവര് വിളിച്ച് അന്വേഷിക്കും. ''പഠിക്കുന്നുണ്ടോ?'' ഭ്രാന്തുപിടിക്കുന്ന ഔദ്യോഗികത്തിരക്കുകള് കഴിഞ്ഞ് രാവേറെ ചെല്ലുവോളം ഇരുന്ന് പഠിച്ചു കൊണ്ടേയിരുന്നു, അവരെ പേടിച്ച്. പരീക്ഷയടുത്തു. ഞാന് കാര്യമായി പഠിച്ചിട്ടില്ലെന്ന് അവര്‍ക്ക് മനസ്സിലായിക്കാണണം - കമ്പയിന്‍ഡ് സ്റ്റഡിക്കായി അവര് എന്റെ വീട്ടില് വരാന് തുടങ്ങി. വീട്ടില് മറ്റുള്ളവര് ഉള്ളപ്പോള് ടെറസ്സിലും, അല്ലാത്തപ്പോള് വീടിനുള്ളിലുമായി പഠനം. അടുക്കളയില് ഞാന് പാചകത്തിരക്കുകളില് പെടുമ്പോള് ദിവ്യയും നിതുനയും എന്റൊപ്പം വന്ന് നിന്ന് ചോദ്യോത്തരങ്ങള് വായിച്ചു തന്നുകൊണ്ടേയിരുന്നു. വീട്ടുജോലികള് പങ്കിട്ട് പലപ്പോഴും അവരെനിക്ക് പഠിക്കാന് സമയമൊരുക്കി. പലരും ഭക്ഷണം എനിക്ക് കൂടി കൊണ്ടുവരാന് തുടങ്ങി. നാട്ടുമ്പുറത്ത് നിന്ന് വരുന്നവര് ഇലച്ചോറു പൊതികള് കൊണ്ടു വരുമ്പോള് ഗൃഹാതുരത്വത്തോടെ വട്ടമിട്ടിരുന്ന് ഞങ്ങള് കഴിച്ചു. കോളേജ് ജീവിതത്തിന്റെ ചൈതന്യമൊക്കെ വീണ്ടും അനുഭവിച്ച ദിവസങ്ങള്. അപ്പുവില്ലാത്ത ശൂന്യതയിലേക്ക് അവന്റെ പ്രായക്കാര് നിറച്ച സജീവത. അവിടേക്ക് കൃഷ്ണയും വന്നു ചേര്‍ന്നു. അപ്പുവിനൊപ്പം പ്രായമുള്ള കൃഷ്ണ കാര്യവട്ടത്ത് പത്രപ്രവര്‍ത്തന വിദ്യാര്‍ത്ഥിയാണ്. അവളെനിക്ക് ഭക്ഷണമുണ്ടാക്കിത്തന്നും, എന്റെ കാര്യങ്ങള് അന്വേഷിച്ചും പലപ്പോഴും അമ്മയായി. പഠിക്കാത്തപ്പോള് ചീത്ത പറഞ്ഞ് മുതിര്‍ന്ന ചേച്ചിയായി. അര്‍ദ്ധരാത്രി വരെ എന്റൊപ്പം ഇരുന്ന് പഠിച്ച കാര്യങ്ങള് ആവര്‍ത്തിപ്പിച്ച് എന്റെ അദ്ധ്യാപികയായി. പിന്നെ സ്‌നേഹം കൊണ്ട് എന്നെ നിറച്ച് എന്റെ മകളുമായി.\nപരീക്ഷയ്ക്ക് രണ്ട് ദിവസം മുമ്പ് ദൂരദര്‍ശനില് നിന്ന് ലീവ് അനുവദിച്ചു. പിന്നീടുള്ള മൂന്നാഴ്ചക്കാലം പരീക്ഷാക്കാലം, പഠനകാലം, ഉത്സവകാലം.\nകാര്യവട്ടത്തേക്കുള്ള ബസ് ശ്രീകാര്യത്ത് ട്രാഫിക് ബ്ലോക്കില് കുരുങ്ങുമ്പോള് നിതുന പരീക്ഷാ ഹാളില് നിന്ന് ഭ്രാന്ത് പിടിച്ചതുപോലെ വിളിച്ചുകൊണ്ടേയിരുന്നു.\n“''ഞാനീ പരീക്ഷ എഴുതിയില്ലേലും കുഴപ്പമൊന്നുമില്ലല്ലോ. അല്പം വൈകിയാല് തന്നെ എന്താ?''\nനിതുനയ്ക്ക് അതൊന്നും സ്വീകാര്യമല്ലായിരുന്നു.\n''എത്രയും പെട്ടെന്ന് വരൂ, പരീക്ഷ ഇപ്പോള് തുടങ്ങും.''\nആദ്യ പരീക്ഷ ദിവസം ഞാനൊന്നമ്പരന്നു. ''ഈ പ്രായത്തില്3മണിക്കൂര് കുത്തിയിരുന്ന് ഞാനെഴുതുമോ?, പഠിച്ചത് വല്ലതും ഓര്‍ക്കുമോ?''\n''മിണ്ടിപ്പോകരുത്. ആരു പറഞ്ഞു വയസ്സായെന്ന്. ഞങ്ങളെക്കാള് ചെറുപ്പമാണെന്ന് ഞങ്ങള്‍ക്കറിയാം. മര്യാദയ്ക്ക് മുഴുവന് സമയവും ഇരുന്ന് പരീക്ഷ എഴുതിക്കോളൂ''\nഅവര് തന്ന ധൈര്യത്തില് ഞാനെഴുതി.\nഎട്ടു പേപ്പറുകള് എഴുതിക്കഴിഞ്ഞ് പരീക്ഷ തീര്‍ന്ന ദിവസം ഞങ്ങള് അടിച്ച്‌പൊളിച്ച് ആഹ്ലാദിച്ചു. നിതുനയുടെ കാറില് ഉത്സവമേളം.\nഇതിനിടെ എന്തൊക്കെ സംഭവങ്ങള്. പരീക്ഷയ്ക്ക് രണ്ട് മാസം മുമ്പായിരുന്നു ജസ്‌നയുടെ കല്യാണം. കല്യാണം കഴിഞ്ഞാല് 'പഠിക്കാന് വിടില്ല' എന്ന് പേടിച്ച് അവള് കരഞ്ഞുകൊണ്ടേയിരുന്നു. എല്ലാവരും അവളെ ആശ്വസിപ്പിച്ചു, പ്രാര്‍ത്ഥിച്ചു. എന്നിട്ട് കല്യാണം കഴിഞ്ഞവള് വന്നപ്പോള് ആശ്വസിച്ചു- അവളുടെ പുയ്യാപ്ല പര്‍ദ്ദ ഊരിപ്പിച്ച് ഭംഗിയുള്ള ചുരീദാറൊക്കെ ഇടീച്ച് പഠിക്കാന് പുസ്തകങ്ങളൊക്കെ വാങ്ങിക്കൊടുത്ത് ഓരോ ദിവസവും 'കമ്പയിന്‍ഡ് സ്റ്റഡി'ക്ക് അവളെ കൊണ്ടാക്കി. ജസ്‌നയുടെ അന്നത്തെ ചിരി - സ്വന്തം വ്യക്തിത്വം തിരിച്ചെടുത്ത ആശ്വാസത്തിന്റെ ചിരിയായിരുന്നു അത്.\nപഞ്ചായത്ത് പ്രസിഡന്റായിരുന്ന ഗീതയുടെ കല്യാണവും, അജിതയുടെ പ്രസവവും പഠിത്തത്തിരക്കിനിടയില് തന്നെയായിരുന്നു. ദിവ്യയുടെ പ്രണയ സംഘര്‍ഷങ്ങള് പഠിത്തത്തിന് വിഘാതമാവുന്നു എന്ന് കണ്ടപ്പോള് ഞാനവളുടെ മൊബൈല് പിടിച്ചു വാങ്ങി ഒളിപ്പിച്ച് വച്ചു.\nഅങ്ങനെയൊക്കെ എഴുതിയ പരീക്ഷയുടെ ഫലമാണ് വന്നിരിക്കുന്നത്. ഇന്നലെ എന്റെ ഫോണിന് വിശ്രമമുണ്ടായില്ല, ഓരോരുത്തരായി വിളിച്ച് പരീക്ഷഫല വിവരങ്ങള് പങ്കു വയ്ക്കുകയായിരുന്നു, രണ്ടാം വര്‍ഷ പരീക്ഷയ്ക്ക് പഠിക്കാനുള്ളതിനെക്കുറിച്ച് ഓര്‍മ്മിപ്പിക്കുകയായിരുന്നു.\nഞാന് ഓര്‍ക്കുകയായിരുന്നു, എനിക്ക് ഇവര് കൂട്ടുകാര് മാത്രമല്ല, സ്വന്തം മക്കളും കൂടിയാണല്ലോ എന്ന്. സ്‌നേഹം കുടുംബ ബന്ധങ്ങളില് മാത്രമൊതുക്കേണ്ടതല്ല എന്ന സത്യം പണ്ടേ മനസ്സിലായിട്ടുള്ളതാണ്. കൊടുത്താലും കൊടുത്താലും ഉറവ വറ്റാത്ത അക്ഷയഘനിയാണ് ഓരോ മനുഷ്യന്റെ ഉള്ളിലുമുള്ള സ്‌നേഹമെന്നും.\nമക്കള് ദൂരെ പോകുമ്പോള് അടുത്തെത്തുന്ന ഓരോരുത്തരിലും നിന്ന് സ്‌നേഹം സ്വീകരിക്കാനും, കൊടുക്കാനും കഴിയുമെങ്കില് ജീവിതം നിരാശയിലും വിരസതയിലുമൊന്നും വീണ് നരച്ച് പോകില്ലെന്നും തോന്നി.


വർഷം മുഴുവൻ വിളവെടുക്കാൻ വെണ്ട നടാം, പിന്തുടരാം ഈ രീതി  | Okra Cultivation Practices\nവർഷം മുഴുവൻ വിളവെടുക്കാൻ വെണ്ട നടാം, പിന്തുടരാം ഈ രീതി\nരഞ്ജിത് ദാസ് April 25, 2020 10:35 AM IST\nഏറ്റവും നല്ല വിളവ് ഓപ്പൺ പ്രിസിഷൻ ഫാമിങ്ങിൽ\nകൃഷി സീസണൽ അല്ല\nവർഷം മുഴുവൻ താരതമ്യേന ആയാസരഹിതമായി കൃഷി ചെയ്യാവുന്ന ഒരു വിളയാണ് വെണ്ട. മഴക്കാലത്ത് അൽപം വിളവ് കുറയുമെങ്കിലും നഷ്ടമാവില്ല. നല്ല വെയിൽ കിട്ടുന്ന സ്ഥലത്തു വേണം കൃഷി ചെയ്യാൻ. ഓപ്പൺ പ്രിസിഷൻ ഫാമിങ്ങിലാണ് ഏറ്റവും നല്ല വിളവ് ലഭിക്കുന്നത്. ഒരു വിളവ് എടുത്തു തീരുന്ന സമയത്ത് അടുത്തതിൽനിന്ന് വിളവെടുത്തു തുടങ്ങണം. ആ രീതിയിലാണ് വിളകൾ മാനേജ് ചെയ്യേണ്ടത് അപ്പോൾ വർഷം മുഴുവൻ വിളവും വരുമാനവും ഉണ്ടാവും. കാരണം മാർക്കറ്റ് ഉണ്ടാകാൻ ഈ കൃഷി രീതി സഹായിക്കും.\nഅതിസാന്ദ്രതാ കൃഷിയിൽ 1 സെന്റിൽ 100 വെണ്ടവരെ കൃഷി ചെയ്യാം. ഒരു ചെടിയിൽനിന്നുള്ള ശരാശരി വിളവ് 800 ഗ്രാം (വേനൽക്കാലത്ത് 1.400 ഗ്രാം വരെ കിട്ടുന്നുണ്ട്). കിട്ടുന്ന വില 50 രൂപ. ചെലവ് 30 രൂപ. ഒരു സെന്റിൽനിന്ന് 2000 രൂപ ലാഭം. കണക്ക് വിജയിക്കണമെങ്കിൽ കീടങ്ങളെയും രോഗങ്ങളെയും നിയന്ത്രിക്കണം.\nകൃഷി ചെയ്യുന്ന ഇനം വേനൽകാലത്ത് 'നൺഹാൻസിന്റെ സാമ്രാട്ട്', മഴക്കാലത്ത് കർണ്ണാടകയുടെ 'അർക്ക അനാമിക'. സാമ്രാട്ട് വേനൽക്കാലത്ത് നല്ല വിളവ് തരുന്ന ഇനമാണ്. 25-30 ഗ്രാം തൂക്കം വരെ കായകൾക്ക് കിട്ടും. കാണാനും കഴിക്കാനും നല്ലതു തന്നെ. മഴക്കാലത്ത് അർക്ക അനാമികയാണ് നന്നായി തോന്നുന്നത്.\nവിത്ത് പാകിയാണ് വെണ്ടകൃഷി ചെയ്യുന്നത്. ട്രീറ്റ് ചെയ്ത വിത്തുകൾ6മണിക്കൂർ വെള്ളത്തിലിട്ട് കോട്ടൺ തുണിയിലോ ചകിരിച്ചോറിലോ വച്ച് മുളവന്നശേഷം പാകുന്നു. ഡോളമൈറ്റ് ഇട്ട് നിലം ഒരുക്കി കോഴിവളം, ഭൂമി പവർ എന്നിവ ഇട്ട് മൾച്ച് ചെയ്താണ് വിത്ത് പാകുന്നത്.3ദിവസത്തിനുള്ളിൽ മുളച്ച് തൈകളാവും. 35-40 ദിവസത്തിനുള്ളിൽ പൂക്കൾ വിരിഞ്ഞു തുടങ്ങും. കായകൾ 7-8 ദിവസം പ്രായമാകുമ്പോൾ തൊട്ട് വിളവെടുത്തു തുടങ്ങാം. 60 ദിവസം വരെ നല്ല വിളവ് ലഭിക്കും.\nവെണ്ടയിൽ പ്രധാനമായും വരുന്നത് പട്ടാളപ്പുഴു അഥവാ ഇല തീനിപ്പുഴുക്കളാണ്. കൂടാതെ തണ്ടുതുരപ്പന്റ ആക്രമണവും ഉണ്ടാവാറുണ്ട്. ഇത് വരാതിരിക്കാൻ വേപ്പെണ്ണ മിശ്രിതം ആഴ്ചയിലൊരിക്കൽ സ്പ്രേ ചെയ്യുന്നത് നല്ലതാണ്. വന്നു കഴിഞ്ഞാൽ വീര്യം കൂടിയ (GP പെസ്റ്റോ ഹിറ്റ് + GP നീമ്) ജൈവ കീടനാശിനി തന്നെ വേണ്ടി വരും. ഇതിന്റെ ആക്രമണം തടയാൻ കഴിഞ്ഞില്ലെങ്കിൽ 30% വരെ വിളവ് കുറയും.\nവെണ്ടയ്ക്ക് പൊതുവിൽ രോഗങ്ങൾ കുറവാണ്. എങ്കിലും പ്രധാനമായും മഴക്കാലത്ത് വരുന്ന ഒരു രോഗമാണ് ഇലപ്പുള്ളി (ആൽഗൽ സ്പോട്ട്) രോഗം. ഇലകളുടെ അടിയിൽ കറുത്ത പുള്ളിക്കുത്തുകൾ വരികയും ക്രമേണ ഇല കരിഞ്ഞുപോവുകയും ചെയ്യും. ഇത് വന്നാൽ വിളവിൽ 30-40% ഇടിവ് സംഭവിക്കും. ഈ ഫംഗൽ രോഗം വരാതിരിക്കാൻ സ്യൂഡോമോണാസ് 15 ദിവസംകൂടുമ്പോൾ ഇലയുടെ അടിയിൽ സ്പ്രേ ചെയ്യണം. വന്നു കഴിഞ്ഞാൽ തീവ്രതയുള്ള ഫങ്കിസൈഡുകൾ (GP PPFC പൗഡർ) സ്പ്രേ ചെയ്യണം. മൊസൈക്ക് രോഗങ്ങൾ ഇടയ്ക്ക് വരാറുണ്ട്. ഇത് വൈറസ് അറ്റാക്ക് ആയതിനാൽ വൈറസോൾ പോലുള്ള ജൈവ നിയന്ത്രണമാർഗങ്ങൾ സ്വീകരിക്കണം. ബാക്ടീരിയൽ ഫംഗൽ വാട്ടങ്ങൾ ഒഴിവാക്കാൻ സ്യൂഡോമോണാസ് ചുവട്ടിൽ ഇടയ്ക്കിടയ്ക്ക് ഒഴിച്ചുനൽകുക.\nകൃഷി സീസണൽ അല്ല. 365 ദിവസവും നമുക്ക് ആഹാരം വേണം. അപ്പോൾ 365 ദിവസവും കൃഷി ചെയ്ത് വിളവെടുക്കണം. അത് സാധ്യമാണ് ബുദ്ധിമുട്ട് ഏറെയുണ്ട്. അതിനെ അറിവിലൂടെ തരണം ചെയ്യണം.


അറബിക്കടലില് 'ടൗട്ടെ' ചുഴലിക്കാറ്റ് രൂപപ്പെട്ടു; അതിതീവ്ര മഴയും അതിശക്തമായ കാറ്റും തുടരും - Malappuram News - Malayalam news from Malappuram,acomplete portal from malappuram, local news from malappuram, best news portal from malappuram\nഅറബിക്കടലില് ‘ടൗട്ടെ’ ചുഴലിക്കാറ്റ് രൂപപ്പെട്ടു; അതിതീവ്ര മഴയും അതിശക്തമായ കാറ്റും തുടരും\nഅടുത്ത 24 മണിക്കൂറില് കൂടുതല് ശക്തിപ്രാപിച്ച് ശക്തമായ ചുഴലിക്കാറ്റായി മാറുമെന്ന് കേന്ദ്ര കാലാവസ്ഥ വകുപ്പിന്റെ ചുഴലിക്കാറ്റ് നിരീക്ഷണ കേന്ദ്രം അറിയിച്ചു.\nകാറ്റിന്റെ പരമാവധി വേഗത മണിക്കൂറില് 62 കി.മീ മുതല് 88 കി.മീ ആകുന്ന ഘട്ടമാണ് ചുഴലിക്കാറ്റ് എന്ന് വിളിക്കുന്നത്. ചുഴലിക്കാറ്റായി മാറിയ ശേഷം വടക്ക്, വടക്ക് -പടിഞ്ഞാറ് ദിശയില് സഞ്ചരിക്കുമെന്നും മെയ് 18 നോട് കൂടി ഗുജറാത്ത് തീരത്തിനടുത്തെത്തുമെന്നുമാണ് പ്രതീക്ഷിക്കപ്പെടുന്നത്.\nഗുജറാത്ത്, ദിയു തീരങ്ങള്‍ക്ക് ചുഴലിക്കാറ്റ് ജാഗ്രത മുന്നറിയിപ്പ് നല്‍കിയിട്ടുണ്ട്. അവിടെനിന്ന് രാജസ്ഥാനിലേക്കു കടക്കാന് സാധ്യതയുണ്ട്.\nന്യൂനമര്‍ദത്തിന്റെ ഫലമായി കേരളത്തില് അതിതീവ്ര മഴയും അതിശക്തമായ കാറ്റും തുടരും. കനത്തമഴയും കാറ്റും വെള്ളിയാഴ്ച പലയിടത്തും നാശംവിതച്ചു. ന്യൂനമര്‍ദം വെള്ളിയാഴ്ച രാത്രി കണ്ണൂര് തീരത്തുനിന്ന് 300 കിലോമീറ്റര് മാത്രം അകലെയായിരുന്നു. അതിനാല് വടക്കന് കേരളത്തിലാണ് മഴയും കാറ്റും കൂടുതല് ലഭിച്ചത്.\nവടക്കന് കേരളത്തിലെ അഞ്ച് ജില്ലകളില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ഏഴ് ജില്ലകളില് ഓറഞ്ച് അലര്‍ട്ടാണ്.\nകാസര്‍കോട്, കണ്ണൂര്, കോഴിക്കോട്, മലപ്പുറം, വയനാട് ജില്ലകളിലാണ് ഇന്ന് റെഡ് അലര്‍ട്ട് പ്രഖ്യാപിച്ചിരിക്കുന്നത്.


1056. Creed2(2018) – Sidy'z World Of Cinema…🎬🎥\n1056. Creed2(2018)\nDate: November 29, 2018Author: Siddeeque Hassan 1 Comment\n🔺Whats Your Name??\n🔺Remember…YOU ARE DANGEROUS!!!\nറോക്കി സീരീസിൽ ഏറ്റവും സാമ്പത്തിക ലാഭം ഉണ്ടാക്കിയത് റോക്കി4ആണ്. റോക്കിയുടെ ടൈം ലൈനിൽ തന്നെ ഏറ്റവും ദുരന്തപൂർണ്ണമായ ഒരു സംഭവം നടക്കുന്നതും ഈ ഭാഗത്തിലാണ്. അപ്പോളോ ക്രീഡിന്റെ റിങ്ങിൽ വെച്ചുള്ള മരണം. മുഖത്ത് യാതൊരു ഭാവവും ഇല്ലാത്ത,എന്നാൽ ഭയപ്പെടുത്തുന്ന ഒരു കില്ലിംഗ് മെഷീൻ എന്ന് തോന്നിപ്പിക്കുന്ന സോവിയറ്റ് ക്യാപ്റ്റൻ Ivan Drago യെ ആദ്യമായി പ്രേക്ഷകർ പേടിക്കുന്നതും അവിടെ വെച്ചാണ്. ക്രീഡിന്റെ മരണം ഡ്രാഗോയുടെ കൈകൾ കൊണ്ടാണ് എന്ന് ചാരിത്രം പറയുമ്പോൾ വർഷങ്ങൾ കഴിഞ്ഞു ഡ്രാഗോയുടെ മകൻ ക്രീഡിന്റെ മകനെ വെല്ലുവിളിക്കുമ്പോൾ? ചരിത്രം വീണ്ടുമൊരു ചോരപ്പുഴയ്ക്കു സാക്ഷ്യം വഹിക്കുമോ??\n🔥The Good – ഈ മാസം പല ഭാഷകളിലായി ഇറങ്ങിയ ചിത്രങ്ങളിൽ ആകെ ജോസഫ് മാത്രമാണ് തൃപ്തി നൽകിയത്. ജോസഫിന് കൂട്ടായി ഇപ്പോൾ ക്രീഡും ഉണ്ട്. സിൽവർസ്റ്റർ സ്റ്റാലോൺ തിരക്കഥയും നിർമാണവും നിർവഹിക്കുമ്പോൾ റോക്കിയുടെ സ്പിൻ ഓഫ് ആയ ഈ സിനിമ ഇമോഷൻസിലും രോമാഞ്ചത്തിലും ഇൻസ്പിരേഷനിലും കട്ടയ്ക്ക് കട്ടയായി നിൽക്കുകയാണ്.\nഅഡോണിസ് ലോകചാമ്പ്യനായി മാറുന്നതും തുടർന്നുള്ള മനോഹരമായ വിവാഹഅഭ്യർത്ഥനയും അവരുടെ സുന്ദരമായ ജീവിതവും ഡ്രാഗോയുടെ മകന്റെ വെല്ലുവിളിയിൽ വിള്ളൽ വീഴുന്നു. റോക്കിയുടെ കോച്ചിങ് ഇല്ലാതെയുള്ള ഏറ്റുമുട്ടലിനു അഡോണിസ് തയ്യാറാകുമ്പോൾ ആശയങ്ങൾ തമ്മിൽ ഏറ്റുമുട്ടൽ ഉണ്ടാകുന്നു.\nകഥാപാത്രങ്ങൾ എല്ലാം തന്നെ ശക്തമാണ്.റോക്കി റഷ്യയിൽ വന്നു തന്നെ തോൽപ്പിച്ചതിന് ശേഷമുള്ള ഐവാൻ ഡ്രാഗോയുടെ ജീവിതം അയാൾ വിവരിക്കുന്നത് ഉക്രൈനിലേ തെരുവ് നായ്ക്കളുടെ പട്ടിണിയോട് ഉപമിച്ചാണ്. ആട്ടും തുപ്പും ഏറ്റുവാങ്ങിയ, ഭാര്യ ഉപേക്ഷിച്ച അയാളുടെ ജീവിതവും വെറുപ്പിൽ നിന്നും മൃഗമായി വളർന്ന തന്റെ മകനെയും റോക്കിയുടെ മുന്നിൽ എത്തിക്കുമ്പോൾ നമുക്ക് ഡ്രാഗോയുടെ കുടുംബത്തോടും അനുകമ്പ തോന്നും. Yes…This movie is not only for Creed’s…But also for Drago’s… തന്റെ അപരിചിതയായ അമ്മയോടുള്ള വിക്ടർ ഡ്രാഗോയുടെ ബന്ധവും ചുരുക്കം സീനുകൾ കൊണ്ടാണ് എങ്കിലും മനോഹരമായി അവതരിപ്പിക്കാൻ കഴിഞ്ഞിട്ടുണ്ട്.\nബിയാൻക ഇത്തവണ നമ്മെ ഇമോഷണലി ഒരുപാട് അറ്റാച് ചെയ്യുന്നുണ്ട്. പ്രൊപോസൽ സമയത്തുള്ള വാതിൽ അടക്കുന്ന സീൻ മുതൽ കുഞ്ഞിന് കേൾവിശക്തിയില്ല എന്നറിയുന്ന നിമിഷങ്ങൾ, എന്നിവയൊക്കെ ടെസ്സ തോംപ്സന്റെ കൈയിൽ ഭദ്രമായിരുന്നു.\nസുഹൃത്തായ അപ്പോളോയുടെ തകർച്ചയിൽ തന്റെ കയ്യിൽ നിന്നും വീണ ടവലിനു വരെ പങ്കുണ്ടെന്നു പറയുന്ന റോക്കിയുടെ ഇമോഷണൽ വശങ്ങൾക്കും സിനിമ ഇടം നൽകിയിട്ടുണ്ട്. അവസാന സീനിൽ മകനോടൊത്തുള്ള സംഗമം ഒക്കെ ഹൃദയസ്പർശി ആയിരുന്നു.\n🔥The Bad – കഥയിൽ ഇത്തവണയും പുതുമയൊന്നുമില്ല. റോക്കി സീരീസിൽ തന്നെ ഇതിനു മുൻപ് പറഞ്ഞ ഔട്ട്‌ലൈൻ തന്നെ. പക്ഷെ ഇതൊരു കുറവായി തോന്നാത്ത വിധത്തിൽ സിനിമ നമ്മെ എന്റർടൈൻ ചെയ്യിക്കുന്നുണ്ട്.\n🔥Engaging Factor – ഒരു സ്പോർട്സ് ഡ്രാമ എന്ന നിലയിലും ഫാമിലി ഡ്രാമ എന്ന നിലയിലും ഇമോഷണലി പ്രേക്ഷകനുമായി അറ്റാച് ചെയ്യുന്ന സിനിമ ആയതിനാൽ ഒരൊറ്റ സെക്കൻഡ് പോലും ബോറായി തോന്നുന്നില്ല.\n🔥Repeat Value – വളരെ ഭംഗിയായി ആണ് ഓരോ കഥാപാത്രങ്ങളെയും ട്രീറ്റ് ചെയ്തിരിക്കുന്നത്. സ്റ്റാലോന്റെ മുൻഭാര്യ ആയ Brigitte Nielsen ന്റെ കഥാപാത്രം വരെ സ്ട്രോങ്ങ് ആയി തിരക്കഥയിൽ വന്നിട്ടുണ്ട്. ഒന്നിൽ കൂടുതൽ തവണ കാണാനുള്ള വകുപ്പൊക്കെ സിനിമ നൽകുന്നുമുണ്ട്.\n🔥Last Word – Creed ആദ്യഭാഗത്തേക്കാൾ ഒരുപാട് ഇഷ്ടമായി ഈ രണ്ടാം ഭാഗം. വില്ലന്മാരെ വരെ ഇഷ്ടപ്പെട്ടു പോകുന്ന, രോമാഞ്ചവും ഇമോഷൻസും ഒക്കെ കൃത്യമായ അളവിൽ നൽകിയ നല്ലൊരു ചിത്രം. തീയേറ്ററിൽ തന്നെ കാണുക.\nPrevious Previous post: 1055. Kallachirippu (2018 Tamil Web Series)\nNext Next post: 1057. Alarm (2018 Tamil Web Series)\nOne thought on “1056. Creed2(2018)”\nഎത്രയും പെട്ടന്ന് #സിമന്റില്ലകമ്പിമാത്രം സീരീസ് നിർത്തുമെന്ന് കരുതുന്നു, പുതിയ നല്ല സിനിമകളെ കുറിച്ചൊക്കെ റിവ്യൂ വന്നിട്ട് കാലം ഒരുപാടായി 😪


കൊട്ടിയൂര് വൈശാഖോത്സവം സമാപിച്ചു; ഇന്ന്് വറ്റടി :: Janmabhumi Daily\nകൊട്ടിയൂര് വൈശാഖോത്സവം സമാപിച്ചു; ഇന്ന്് വറ്റടി\nFriday 22 June 2018 9:24 pm IST\nകൊട്ടിയൂര്: കൊട്ടിയൂര് വൈശാഖോത്സവത്തിന് സമാപനമായി. ഇന്നലെ രാവിലെ ചോതി വിളക്കിലെ നാളം തേങ്ങാമുറികളിലേക്ക് പകര്‍ന്നതോടെ തൃക്കലശാട്ട ചടങ്ങുകള്‍ക്ക് ആരംഭമായി. ശ്രീകോവില് പിഴുത് തിരുവന്‍ചിറയില് നിക്ഷേപിച്ചു. കലശമണ്ഡപത്തില് നിന്ന് മണിത്തറയിലേക്ക് തിരുവന്‍ചിറ മുറിച്ചുള്ള പാത ഓടകള് കൊണ്ട് പ്രത്യേകമായി വേര്‍തിരിച്ചു.\nതുടര്‍ന്ന് പ്രധാന തന്ത്രിമാര് സ്വര്‍ണം, വെള്ളി കുംഭങ്ങളില് പൂജിച്ച് വെച്ച കളഭകുംഭങ്ങള് വാദ്യഘോഷങ്ങളോടെ മുഖമണ്ഡപത്തിലേക്ക് സ്ഥാനികരോടപ്പം മണിത്തറയില് പ്രവേശിച്ച് എല്ലാ ബ്രാഹ്മണരുടെയും അടിയന്തര യോഗക്കാരുടെയും സാന്നിധ്യത്തില് കളഭം സ്വയംഭൂവില് അഭിഷേകം ചെയ്തു. അഭിഷേകത്തിനുശേഷം മുഴുവന് ബ്രാഹ്മണരും ചേര്‍ന്ന് സമൂഹ പുഷ്പാഞ്ജലിയും പ്രധാന തന്ത്രിയുടെ പൂര്‍ണ പുഷ്പാഞ്ജലിയും സ്വയംഭൂവില് സമര്‍പ്പിച്ചു. പുഷ്പാഞ്ജലി കഴിഞ്ഞ് തീര്‍ത്ഥവും പ്രസാദവും ഭക്തര്‍ക്ക് നല്‍കുന്നതോടപ്പം ആടിയ കളഭവും നല്‍കി. തുടര്‍ന്ന് കുടപതികള് തിടപ്പള്ളിയില് കയറി നിവേദ്യച്ചോറും കടുംപായസവും അടങ്ങുന്ന മുളക്, ഉപ്പ് എന്നിവ മാത്രം ചേര്‍ത്ത് കഴിക്കുന്ന തണ്ടുമ്മല് ഊണ് എന്ന ചടങ്ങ് നടത്തി. തുടര്‍ന്ന മുതിരേരിക്കാവിലേക്ക് ആദിപരാശക്തിയുടെ വാള് തിരിച്ചെഴുള്ളിച്ചു. അമ്മാറക്കല് തറയില് തൃച്ചന്ദനപ്പൊടി അഭിഷേകം നടത്തി. ഭണ്ഡാരം ഇക്കരെക്ക് തിരിച്ചെഴുന്നള്ളിച്ചശേഷം സന്നിധാനത്ത് നിന്ന് എല്ലാവരെയും തിരിച്ചയച്ചതിനുശേഷം പ്രധാനതന്ത്രിയുടെ നേതൃത്വത്തില് യാത്രാബലി നടത്തി. ഓച്ചറും പന്തക്കിടാവും തന്ത്രിയെ അനുഗമിച്ചു. പാമ്പറപ്പാന് തോട് വരെ നിശ്ചിത സ്ഥാനങ്ങളില് ഹവിസ്സ് തൂവി കര്‍മ്മങ്ങള് നടത്തിയശേഷം തട്ട് പന്തക്കിടാവിന് കൈമാറി തിരിഞ്ഞു നോക്കാതെ തന്ത്രി കൊട്ടിയൂരില് നിന്ന് പടിഞ്ഞാറേക്ക് നടുന്ന പോയതോടെ വൈശാഖോത്സവം സമാപിച്ചു.\nബലിബിംബങ്ങള് ഇക്കരെ ക്ഷേത്രത്തില് പ്രതിഷ്ഠിച്ച് നിത്യപൂജകള്‍ക്ക് തുടക്കമായി. ഭണ്ഡാരവും ചപ്പാരം വാളുകളും മണത്തണയിലേക്ക് തിരിച്ചെഴുന്നള്ളിച്ചു. ഇന്ന് വറ്റടി നടക്കും.ജന്മശാന്തി പടിഞ്ഞീറ്റയും ഉഷകാമ്പ്രവും അക്കരെയിലെത്തി സ്വയംഭൂവിനെ അഷ്ടബന്ധം കൊണ്ട് ആവരണം ചെയ്ത് ഒരു ചെമ്പ് ചോറ് നിവേദിച്ചശേഷം മടങ്ങും. ഇനി അക്കരെ സന്നിധാനം 11 മാസക്കാലം നിശബ്ദദയില് അമരും.\nകൊട്ടിയൂര് വൈശാഖോത്സവം സമാപിച്ചു; ഇന്ന് വറ്റടി\nപോരാട്ടത്തിന് കോട്ടയം ഒരുങ്ങി ; ഇന്ന്് ട്രാക്കിലെത്തും


സുനിൽ ഛേത്രി ഇല്ലാതെ ഇന്ത്യ ഇന്ന് നേപ്പാളിന് എതിരെ - India play Nepal inamismatch in Mumbai\nസുനിൽ ഛേത്രി ഇല്ലാതെ ഇന്ത്യ ഇന്ന് നേപ്പാളിന് എതിരെ\nമുംബൈ ഫുട്ബോൾ അരീനയിൽ വച്ച് നടക്കുന്ന മത്സരം വൈകിട്ട്7മണിക്കാണ് ആരംഭിക്കുന്നത്.\nJune 06, 2017 12:31:11 pm\nമുംബൈ: സൗഹൃദ മത്സരത്തിൽ ഇന്ത്യൻ ഫുട്ബോൾ ടീം ഇന്ന് നേപ്പാളിനെ നേരിടും. മുംബൈ ഫുട്ബോൾ അരീനയിൽ വച്ച് നടക്കുന്ന മത്സരം വൈകിട്ട്7മണിക്കാണ് ആരംഭിക്കുന്നത്. സ്റ്റാർ സ്പോട്സിൽ തത്സമയ മത്സരതത്തിന്റെ തത്സമയ സംപ്രേക്ഷണം ഉണ്ടാകും. നേപ്പാളിന് എതിരായ മത്സരത്തിൽ ഇന്ത്യൻ നായകൻ സുനിൽ ഛേത്രി കളിക്കില്ല.\nഫിഫ റാങ്കിങ്ങിൽ കഴിഞ്ഞ2പതിറ്റാണ്ടിലെ ഏറ്റവും മികച്ച സ്ഥാനത്താണ് ഇന്ത്യയുള്ളത്. റാങ്കിങ്ങിൽ നൂറാം സ്ഥാനത്തുള്ള ഇന്ത്യൻ ടീമിന് ഈ നേട്ടം തന്നെയാകും മത്സരത്തിൽ കരുത്ത് പകരുക. ഫിഫ റാങ്കിങ്ങിൽ 169 സ്ഥാനത്താണ് നേപ്പാൾ ഉള്ളത്. 18 തവണ ഇരു ടീമുകളും ഏറ്റുമുട്ടിയപ്പോൾ 12 തവണയും ഇന്ത്യക്കൊപ്പമായിരിന്നു വിജയം.4തവണ സമനിലയിൽ പിരിഞ്ഞപ്പോൾ2തവണ നേപ്പാൾ വിജയം കണ്ടു.\nസന്ദേഷ് ജിംഗാൻ നേത്രത്വം നൽകുന്ന പ്രതിരോധനിരയിൽ മലയാളി സാന്നിധ്യമായി അനസ് എടത്തൊടിക ഉണ്ടാകും. പ്രീതം കോട്ടലും , നരായൺ ദാസുമായിരിക്കും ഇന്ത്യയുടെ മറ്റ് പ്രതിരോധഭടൻമാർ. യുവരക്തങ്ങളായ യൂജിൻസൺ ലിങ്തോയും ജാക്കിചന്ദുമായിരിക്കും മധ്യനിരയിൽ ഇന്ത്യയുടെ കളിനിയന്ത്രിക്കുക. ഛേത്രിക്ക് പകരം റോബിൻ സിങായിരിക്കും അന്തിമ ഇലവനിൽ ഇടംപിടിക്കുക. ഗോളടിക്കാൻ ജെജെ ലാൽപെഖൂലയും ഇന്ത്യൻ നിരയിൽ ഉണ്ടാകും.\nറാങ്കിങ്ങിൽ പിന്നിലാണെങ്കിലും നേപ്പാൾ കടുത്തവെല്ലുവിളി നൽകുമെന്നാണ് ഇന്ത്യൻ പരിശീലകൻ സ്റ്റീഫൻ കോൺസ്റ്റാന്റിനെ പറഞ്ഞു. ഭൂകമ്പത്തിന് ശേഷം കളിക്കാൻ മൈതാനം പോലും ഇല്ലാത്ത തങ്ങൾ ജയത്തിനായി മാത്രമാണ് കളിക്കുന്നത് എന്നും നേപ്പാൾ പരിശീലകൻ കോജി ജ്യോയോട്ടുക്കു പറഞ്ഞു.\nTags: AIFF, Indian Football, Indian Footbll Team\nപരിശീലകനാകാൻ സെവാഗ് സമർപ്പിച്ചത് രണ്ടു വരി അപേക്ഷ; വിശദമായ ബയോഡേറ്റ വേണമെന്ന് ബിസിസിഐ


കേന്ദ്രത്തിനെതിരെ ഒന്നും പറയാതെ, ബി ജെ പിയോട് മൃദുസമീപനമെന്ന ദുഷ്‌പ്പേര് കോണ്‍ഗ്രസിന് തിരിച്ചടിയായി: കെ മുരളീധരന് |\nകേന്ദ്രത്തിനെതിരെ ഒന്നും പറയാതെ, ബി ജെ പിയോട് മൃദുസമീപനമെന്ന ദുഷ്‌പ്പേര് കോണ്‍ഗ്രസിന് തിരിച്ചടിയായി: കെ മുരളീധരന്\nബി ജെ പിയോട് മൃദുസമീപനം കാണിക്കുന്നുവെന്ന ദുഷ്‌പ്പേര് കോണ്‍ഗ്രസിന്റെ തിരിച്ചടിക്ക് കാരണമായെന്ന് കെ മുരളീധരന് എം പി. സംസ്ഥാന കാര്യങ്ങളില് മാത്രം അഭിപ്രായങ്ങളും സമരങ്ങളും ഒതുങ്ങി. കേന്ദ്രത്തിനെതിരെ ഒന്നും പറയുന്നില്ലെന്ന പ്രചാരണം ദോഷം ചെയ്തു. ഇതാണ് ന്യൂനപക്ഷങ്ങളെ തിരഞ്ഞെടുപ്പില് പാര്‍ട്ടിക്കെതിരായ നിലപാട് സ്വീകരിക്കാന് പ്രേരിപ്പിച്ചതെന്നും കെ മുരളീധരന് പറഞ്ഞു. കെ സുധാകരന് കെ പി സി സി പ്രസിഡന്റായത് സംബന്ധിച്ച് മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nഭരണത്തുടര്‍ച്ചയാണെങ്കിലും സംസ്ഥാന സര്‍ക്കാരിന്റെ പ്രവര്‍ത്തനം വിലയിരുത്താന് സമയമായിട്ടേയുള്ളൂ. എന്നാല് കേന്ദ്രസര്‍ക്കാരിന്റെ ജനവിരുദ്ധ നയം രൂക്ഷമായി മുന്നോട്ട് പോവുകയാണ്. ഇന്ധന വില, വാക്‌സീനേഷന് വിഷയങ്ങളില് കേന്ദ്രസര്‍ക്കാറിന്റെ നിലപാട് എതിര്‍ക്കപ്പെടേണ്ടതാണ്. അഖിലേന്ത്യാ തലത്തില് ബി ജെ പിക്കെതിരായ നീക്കങ്ങളുടെ നേതൃത്വം കോണ്‍ഗ്രസ് ഏറ്റെടുക്കണം.\nകോണ്‍ഗ്രസിന്റെ ബി ജെ പിക്കെതിരായ ആക്രമണം പോരെന്ന് കരുതിയാണ് ന്യൂനപക്ഷം പാര്‍ട്ടിയെ കൈവിട്ടത്. പിണറായി ഈ അവസരം മുതലെടുത്തു. ന്യൂനപക്ഷത്തിന്റെ വോട്ടും കോണ്‍ഗ്രസ് മുക്ത ഭാരതത്തിനായി ബി ജെ പിയുമായി കൂട്ടുകെട്ടുണ്ടാക്കി അവരുടെ വോട്ടും സി പി എം വാങ്ങി. കോണ്‍ഗ്രസിന് മൊത്തം നഷ്ടമാണ് ഉണ്ടായത്.\nകെ സുധാകരന് ഗ്രൂപ്പില്ലാത്തത് നന്നായി. പക്ഷെ ഇതിന്റെ പേരില് ഇനി പുതിയ ഗ്രൂപ്പുണ്ടാകരുത്. സുധാകരന്റെ ശൈലി ദോഷം ചെയ്യില്ല. ഓരോരുത്തര്‍ക്കും ഓരോ ശൈലിയാണ്. പാര്‍ട്ടിയിലെ ജംബോ കമ്മിറ്റികള് പിരിച്ചുവിടണമെന്നും മുരളീധരന് കൂട്ടിച്ചേര്‍ത്തു.


ഖത്തറിൽ കോവിഡ് ബാധിച്ച് മരിച്ചവരുടെ എണ്ണം 100കടന്നു | qatar|covid-19|corona virus disease 2019|COVID-19 UPDATES\nബ്രസീലിലേക്കുള്ള കോവിഡ് വാക്‌സിന് കയറ്റുമതിയ്ക്ക് പിന്നാലെ പ്രധാനമന്ത്രിക്ക് നന്ദിയറിച്ച് ബ്രസീല് പ്രസിഡന്റ്\nജനിതകമാറ്റം സംഭവിച്ച കോവിഡ് വൈറസിനെ കുറിച്ച് മുന്നറിയിപ്പുമായി ബ്രിട്ടീഷ് പ്രധാനമന്ത്രി\nദോഹ : ഖത്തറിൽ കോവിഡ് ബാധിച്ച് രണ്ടു പേർ കൂടി വ്യാഴാഴ്ച് കോവിഡ് ബാധിച്ച് മരിച്ചു. 57 ഉം 60 വയസുള്ളവരാണ് മരിച്ചത്. ഏത് രാജ്യക്കാരാണ് മരിച്ചതെന്ന് അധികൃതര് വെളിപ്പെടുത്തിയിട്ടില്ല. 4324 പേരില് നടത്തിയ പരിശോധനയിൽ 1060 പേര്‍ക്ക് കൂടി രോഗം സ്ഥിരീകരിച്ചു. ഇതോടെ രാജ്യത്ത് കോവിഡ് ബാധിച്ച് മരിച്ചവരുടെ എണ്ണം 104ഉം, രോഗം സ്ഥിരീകരിച്ചവർ 91838ഉം ആയി. രോഗമുക്തി നേടിയവരുടെ എണ്ണം 74,544 ആയി ഉയർന്നു. നിലവിൽ 17,188 പേരാണ് ചികിത്സയിലുള്ളത്. ഇതിൽ 212പേർ തീവ്ര പരിചരണ വിഭാഗത്തിലാണ്. രാജ്യത്ത് ഇതുവരെ 3,37496പേരെ കോവിഡ് പരിശോധനയ്ക്ക് വിധേയമാക്കി.\nകോവിഡ് ഭേദമാകുന്നവരെക്കാൾ , രോഗം സ്ഥിരീകരിക്കുന്നവരുടെ എണ്ണം കുവൈറ്റിൽ വീണ്ടും വർദ്ധിക്കുന്നു. 909 പേർക്ക് കൂടി വ്യാഴാഴ്ച്ച രോഗം സ്ഥിരീകരിച്ചു, ഇതിൽ 479പേർ കുവൈറ്റികളും, 430പേർ വിദേശികളുമാണ്. രണ്ടു പേർ കൂടി മരിച്ചു. ഇതോടെ രാജ്യത്ത് കോവിഡ് സ്ഥിരീകരിച്ചവരുടെ ആകെ എണ്ണം 42,788ഉം, മരണസംഖ്യ 339ഉം ആയി. 558പേർ കൂടി സുഖം പ്രാപിച്ചതോടെ രോഗമുക്തി നേടിയവരുടെ എണ്ണം 33,367 ആയി ഉയർന്നു. നിലവിൽ 9082 പേരാണ് ചികിത്സയിലുള്ളത്. 152 പേർ തീവ്രപരിചരണ വിഭാഗത്തിലാണ്. ഫർവാനിയ ഗവർണറേറ്റിൽ 243, ജഹ്റ ഗവർണറേറ്റിൽ 243, അഹ്മദി ഗവർണറേറ്റിൽ 176, ഹവല്ലി ഗവർണറേറ്റിൽ 150, കാപിറ്റൽ ഗവർണറേറ്റിൽ 97 എന്നിങ്ങനെയാണ് പുതിയ കോവിഡ് ബാധിതരുടെ എണ്ണം.\nAlso read : ഇന്ത്യയില് കോവിഡ് മരുന്ന് ആദ്യം അഞ്ച് സംസ്ഥാനങ്ങള്‍ക്ക് നല്‍കാന് കേന്ദ്രതീരുമാനം : 100 മില്ലിഗ്രാമിന്റെ കുപ്പിക്ക് 5,400 രൂപ\nഒമാനിൽ കോവിഡ് സ്ഥിരീകരിക്കുന്നവരുടെ എണ്ണം തുടർച്ചയായ നാലാം ദിനവും ആയിരത്തിന് മുകളിൽ. 1366 പേർക്ക് കൂടി വ്യാഴാഴ്ച രോഗം സ്ഥിരീകരിച്ചു. 686 പേർ പ്രവാസികളും 680 പേർ സ്വദേശികളുമാണ്. രണ്ടു പേർ കൂടി മരണപ്പെട്ടു. ഇതോടെ രാജ്യത്ത് കോവിഡ് ബാധിച്ചവരുടെ ആകെ എണ്ണം 34902ഉം, മരണസംഖ്യ 144ഉംആയി.548 പേർ കൂടി സുഖം പ്രാപിച്ചതോടെ രോഗമുക്തി നേടിയവരുടെ എണ്ണം 18520ആയി ഉയർന്നു. 16238 പേരാണ് നിലവിൽ അസുഖബാധിതരായിട്ടുള്ളത്. 40 പേരെ കൂടി ആശുപത്രിയിൽ പ്രവേശിപ്പിച്ചതോടെ ചികിത്സയിലുള്ളവരുടെ എണ്ണം 417 ആയി. ഇതിൽ 107 പേർ തീവ്ര പരിചരണ വിഭാഗത്തിലാണുള്ളത്. പുതിയ രോഗികളിൽ 751 പേർ മസ്‌ക്കറ്റ് ഗവർണറേറ്റിൽ നിന്നുള്ളവരാണ്. . ഇതോടെ മസ്കറ്റ്  ഗവർണറേറ്റിലെ കോവിഡ് ബാധിതരുടെ എണ്ണം 24173 ആയി. 13206 പേർക്കാണ് ഇവിടെ അസുഖം ഭേദമായത്. മരണപ്പെട്ടതിൽ 104 പേരും മസ്കത്തിൽ ചികിത്സയിലിരുന്നവരാണ്.\nqatar covid-19 corona virus disease 2019 COVID-19 UPDATES\nസംസ്ഥാനത്ത് ഇന്ന് ഏറ്റവും കൂടുതല് കോവിഡ് രോഗികള് പാലക്കാട് ; മൂന്ന് കുട്ടികള്‍ക്ക് ഉള്‍പ്പെടെ 24 പേര്‍ക്ക് രോഗബാധ\nJan 23, 2021, 09:37 am IST


എന്‍എച്ച്എസ് ചികിത്സകള്‍ക്കായി കുടിയേറ്റക്കാര് നല്‍കേണ്ട സര്‍ച്ചാര്‍ജ് ഇരട്ടിയാക്കി; ഇനി നല്‍കേണ്ടി വരിക 400 പൗണ്ട് | Malayalam UK\nഎന്‍എച്ച്എസ് ചികിത്സകള്‍ക്കായി കുടിയേറ്റക്കാര് നല്‍കേണ്ട സര്‍ച്ചാര്‍ജ് ഇരട്ടിയാക്കി; ഇനി നല്‍കേണ്ടി വരിക 400 പൗണ്ട്\nOctober 12 06:18 2018 by News Desk 1\tPrint This Article\nകുടിയേറ്റക്കാര്‍ക്കായി ഏര്‍പ്പെടുത്തിയ എന്‍എച്ച്എസ് സര്‍ച്ചാര്‍ജ് ഇരട്ടിയാക്കി. എന്‍എച്ച്എസ് സേവനങ്ങള് ലഭിക്കുന്നതിനായി യൂറോപ്യന് യൂണിയന് രാജ്യങ്ങള്‍ക്കു പുറത്തു നിന്നെത്തിയ കുടിയേറ്റക്കാര് ഇനി 400 പൗണ്ട് നല്‍കേണ്ടി വരും. യുകെയില് താല്‍ക്കാലികമായി താമസിക്കുന്നവര്‍ക്ക് ഗുണകരമായ പദ്ധതിയാണ് ഇതെന്ന് ഇമിഗ്രേഷന് മിനിസ്റ്റര് കരോളിന് നോക്ക്‌സ് പറഞ്ഞു. ഗവണ്‍മെന്റ് പ്രഖ്യാപിച്ചിരിക്കുന്ന ഈ വര്‍ദ്ധനയ്ക്ക് ഇനി പാര്‍ലമെന്റിന്റെ അംഗീകാരം ലഭിക്കണം. 2015ലാണ് ഇമിഗ്രേഷന് ഹെല്‍ത്ത് സര്‍ച്ചാര്‍ജ് എന്ന ഈ ഫീസ് അവതരിപ്പിച്ചത്. യൂറോപ്യന് സാമ്പത്തിക മേഖലയ്ക്ക് പുറത്തു നിന്നെത്തുന്ന കുടിയേറ്റക്കാര്‍ക്കാണ് ഇത് ബാധകമായിട്ടുള്ളത്. ആറു മാസത്തിനു മേല് കാലയളവില് യുകെയില് താമസത്തിനെത്തുന്നവര് ഇത് നല്‍കണമെന്നാണ് നിബന്ധന.\nവര്‍ദ്ധിപ്പിച്ച നിരക്കനുസരിച്ച് അന്താരാഷ്ട്ര സ്‌കീമുകളില് പഠനത്തിനെത്തിയിരിക്കുന്ന 18 മുതല് 30 വയസു വരെ പ്രായമുള്ള വിദ്യാര്‍ത്ഥികള് ഡിസ്‌കൗണ്ട് ചെയ്ത നിരക്കായ 300 പൗണ്ട് അടക്കണം. നേരത്തേ ഇത് 150 പൗണ്ടായിരുന്നു. ബ്രിട്ടീഷ് നികുതിദായകരുടെ പണത്തില് പ്രവര്‍ത്തിക്കുന്ന എന്‍എച്ച്എസ് ആവശ്യങ്ങളില് എപ്പോഴും ഉണ്ടാകുമെന്ന് നോക്ക്‌സ് പറഞ്ഞു. ദീര്‍ഘകാല താമസക്കാരായ കുടിയേറ്റക്കാര് ഈ സേവനം ഉപയോഗിക്കുന്നത് ഞങ്ങള് സ്വാഗതം ചെയ്യുന്നു. എന്നാല് ആരോഗ്യ സര്‍വീസിന്റെ നിലനില്‍പ്പിനായി അവര് അവരുടേതായ സംഭാവന നല്‍കേണ്ടത് അത്യാവശ്യമാണെന്ന് താന് വിശ്വസിക്കുന്നുവെന്നും നോക്ക്‌സ് വ്യക്തമാക്കി.\nഈ ഉദ്ദേശ്യത്തിലാണ് 2015 ഏപ്രിലില് ഇമിഗ്രേഷന് ഹെല്‍ത്ത് സര്‍ച്ചാര്‍ജ് നടപ്പാക്കിയത്. ഈ പണം അടക്കുന്നവര്‍ക്ക് യുകെ പൗരന്‍മാര്‍ക്ക് ലഭിക്കുന്നതു പോലെ ഏതു സമയത്തും എന്‍എച്ച്എസ് സേവനങ്ങള് ലഭ്യമാകും. നിയമവിധേയമായി രാജ്യത്ത് തുടരുന്ന കാലയളവില് ഇത് ഫലപ്രദമായി ഉപയോഗിക്കാനാകുമെന്നും അവര് കൂട്ടിച്ചേര്‍ത്തു. എന്നാല് ഈ പദ്ധതി ഇമിഗ്രന്റ്‌സിന് നല്‍കുന്ന ശിക്ഷയാണെന്നായിരുന്നു എന്‍എച്ച്എ,സ് ജീവനക്കാരുടെ സംഘടന കുറ്റപ്പെടുത്തിയത്. ബ്രിട്ടീഷ് വിസയ്ക്കായി അപേക്ഷിക്കുമ്പോളും പിന്നീട് എല്ലാ വര്‍ഷവും ഈ സര്‍ച്ചാര്‍ജ് അടക്കേണ്ടി വരും.


വെഞ്ഞാറമൂട് കൊലപാതകങ്ങൾ: സിപിഎം ആഘോഷിക്കുന്നു,അക്രമം അഴിച്ചു വിടുന്നു; കോൺഗ്രസിന് പങ്കില്ല: മുല്ലപ്പള്ളി രാമചന്ദ്രൻ | Kerala Speaks\nവെഞ്ഞാറമൂട് കൊലപാതകങ്ങൾ: സിപിഎം ആഘോഷിക്കുന്നു,അക്രമം അഴിച്ചു വിടുന്നു; കോൺഗ്രസിന് പങ്കില്ല: മുല്ലപ്പള്ളി രാമചന്ദ്രൻ\nതിരുവനന്തപുരം: വെഞ്ഞാറമൂട് ഇരട്ടക്കൊലപാതകത്തില് കോണ്‍ഗ്രസിന് ബന്ധമില്ലെന്ന് ആവര്‍ത്തിച്ചു കെപിസിസി അധ്യക്ഷന് മുല്ലപ്പള്ളി രാമചന്ദ്രന്. കൊലപാതകവുമായി ബന്ധപ്പെട്ട് കോണ്‍ഗ്രസിന് യാതൊരു ബന്ധവുമില്ലെന്ന് ജില്ലാ കമ്മിറ്റിയില് നിന്ന് റിപ്പോര്‍ട്ട് ലഭിച്ചെന്നും മുല്ലപ്പള്ളി പറഞ്ഞു. ‘ഇത് രണ്ട് ഗ്യാങ്ങുകള് തമ്മില് നടത്തിയ സംഘട്ടനത്തിന്റെ സംഭവിച്ച ഒരു ദുരന്തമാണ്. ആ ദുരന്തത്തില് ഒരു തരത്തിലും ഇന്ത്യന് നാഷണല് കോണ്‍ഗ്രസിന് പങ്കില്ല. കഴിഞ്ഞ ദിവസം ജില്ലാ കമ്മിറ്റിയോട് ഒരു റിപ്പോര്‍ട്ട് നല്‍കണമെന്ന് ആവശ്യപ്പെട്ടിരുന്നു.\nജില്ലാ കോണ്‍ഗ്രസ് കമ്മിറ്റി റിപ്പോര്‍ട്ട് സമര്‍പ്പിച്ചിരിക്കുന്നു. പ്രാദേശിക കോണ്‍ഗ്രസ് നേതൃത്വമാകട്ടെ, അല്ലെങ്കില് മറ്റേതെങ്കിലുമൊരു കോണ്‍ഗ്രസിന്റെ നേതൃത്വമാകട്ടെ കൊലപാതകവുമായി ബന്ധപ്പെട്ട് യാതൊരു ബന്ധവുമില്ലെന്നാണ് ജില്ലാ നേതൃത്വത്തില് നിന്നും ലഭിക്കുന്ന റിപ്പോര്‍ട്ട്,’ മുല്ലപ്പള്ളി രാമചന്ദ്രന് പറഞ്ഞു.\nഡിവൈഎഫ്‌ഐ പ്രവര്‍ത്തകരുടെ മരണം സിപിഐ.എം ആഘോഷിക്കുകയാണ്. നൂറിലധികം കോണ്‍ഗ്രസ് ഓഫീസുകളാണ് സിപിഐ.എം പ്രവര്‍ത്തകര് ആക്രമിക്കമിച്ചതെന്നും മുല്ലപ്പള്ളി പറഞ്ഞു. അതേസമയം കേസില് എട്ടു പേര് പൊലീസ് പിടിയിലായിട്ടുണ്ട്. ഇതുവരെ നാലുപേരുടെ അറസ്റ്റ് രേഖപ്പെടുത്തിയിട്ടുണ്ട്. ഇന്ന് രണ്ട് പേര് കൂടി പൊലീസ് പിടിയാലായിട്ടുണ്ട്. ഉണ്ണിയും അന്‍സറുമാണ് പിടിയിലായത്. ഇവരില് ഉണ്ണി ഐ.എന്.ടി.യു.സി പ്രവര്‍ത്തകനാണ്. ഡിവൈഎഫ്‌ഐ പ്രവര്‍ത്തകരെ വെട്ടിക്കൊലപ്പെടുത്തിയത് നാല് പേര് ചേര്‍ന്നാണെന്നാണ് പൊലീസ് പറയുന്നത്. സജീവ്, അന്‍സര്, ഉണ്ണി, സനല് എന്നിവരാണ് അക്രമത്തില് പങ്കെുടത്തതെന്നാണ് പൊലീസ് പറയുന്നത്.\nPrevious articleവെഞ്ഞാറമൂട് ഇരട്ട കൊലപാതകത്തിലെ അടൂർ പ്രകാശ് എം പി യുടെ പങ്ക്: പ്രതി ഷജിത്തിന്റെ ശബ്ദ രേഖ പുറത്ത്: ശബ്ദ രേഖ ഇവിടെ കേൾക്കാം.\nNext articleബാങ്ക് ലോൺ മൊറട്ടോറിയം രണ്ടു വർഷം വരെ നീട്ടാം: സുപ്രീം കോടതിയിൽ കേന്ദ്രസർക്കാർ നിലപാട്\nമുല്ലപ്പള്ളി കണ്ണൂരിൽ നിന്ന് ജനവിധി തേടും; കെ സുധാകരൻ കെപിസിസി അധ്യക്ഷ സ്ഥാനത്തേക്ക്: കേരളം പിടിക്കാൻ ഹൈക്കമാൻഡ് രണ്ടും കൽപ്പിച്ച്.\nഡൽഹി കലാപത്തിൽ ഇരകളായവർക്ക് വേണ്ടി പിരിച്ചെടുത്ത കോടികൾ ചിലവാക്കാതെ സിപിഎം; കേരളത്തിൽ നിന്ന് മാത്രം പിരിച്ചത്5കോടിയിലധികം രൂപ: ബക്കറ്റ് പിരിവിൽ കൈയിട്ടുവാരുന്നതാര്?\nശുചീകരണ തൊഴിലാളികളെ താൽക്കാലികമായി നിയമിക്കുന്നതിൽ സിപിഎം നിർദ്ദേശം അവഗണിച്ചു: പോളിടെക്നിക് പ്രിൻസിപ്പലിനെതിരെ വധഭീഷണി; ഇടുക്കി എസ് പിക്ക് പരാതി നൽകി.\nവികസന മുന്നേറ്റ ജാഥയിൽ കല്ലുകടി: ജാഥ പാലയിൽ എത്തിയപ്പോൾ ജോസ് കെ മാണിക്ക് പ്രസംഗിക്കുവാൻ സമയം അനുവദിച്ചില്ല; കേരള കോൺഗ്രസുകാർ വിതരണത്തിനെത്തിച്ച പത്രങ്ങൾ കീറിയെറിഞ്ഞ് സിപിഎം പ്രവർത്തകർ.\nഉദ്യോഗാർത്ഥികളുമായി ചർച്ച നടത്തണം ; സി.പി.എം സെക്രട്ടേറിയറ്റില് സർക്കാരിന് വിമർശനം\nചങ്കിടിച്ച് സി.പി.എം : വരാൻ പോകുന്നത് സി.പിഎം കോട്ടകളിലേക്ക് ബി.ജെ.പിയുടെ കടന്നുകയറ്റം.\nപിൻവാതിൽ നിയമന കുംഭകോണം : സോളാർ തട്ടിപ്പുകാരി സരിതയെ ചിറകിനടിയിൽ ഒളിപ്പിച്ച് സി.പി.എമ്മും പിണറായി സർക്കാരും\nമാണി സി കാപ്പനെ തുറന്ന മനസ്സോടുകൂടി സ്വീകരിക്കും: മുല്ലപ്പള്ളി രാമചന്ദ്രൻ


സംഘി-കൊങ്ങി-കമ്മി-സുഡാപ്പി-മഞ്ച് മാക്രിലോകത്ത് എന്തിനിങ്ങനെ ശ്വാസം പിടിച്ച് ജീവിക്കണം? :കളക്ടര് ബ്രോ – Truevision News\nസമൂഹമാധ്യമമായ ഫേസ്ബുക്കിലെ ഇടപെടലുകള് താല്‍ക്കാലികമായി അവസാനിപ്പിക്കുന്നതിന് സരസമായ കുറിപ്പുമായി മുന് കോഴിക്കോട് കളക്ടര് എന് പ്രശാന്ത്. എഫ്ബി ലോകത്തിനി എഴുതാൻ വയ്യ. എഴുത്തിനെക്കാൾ സംസാരം എളുപ്പമായിത്തോന്നുന്നത് സമയക്കുറവ് കൊണ്ടാണോ, മടി കൊണ്ടാണോ പ്രായമാവുന്നതിന്റെ ലക്ഷണമാണോ എന്നൊന്നും അറിയില്ലെന്ന് എന് പ്രശാന്ത് കുറിപ്പില് വ്യക്തമാക്കുന്നു. ഒരുപക്ഷെ, പോഡ് കാസ്റ്റ്, യൂട്യൂബ് പോലുള്ള സംസാരിക്കുന്ന ലോകത്ത് ഈയുള്ളവൻ അവതരിക്കുമായിരിക്കും. പുനർജ്ജന്മത്തിൽ വിശ്വാസമുള്ളവർക്ക് പോലും എവിടെ ജനിക്കുമെന്ന് ഉറപ്പില്ലല്ലോയെന്നും കുറിപ്പില് കോഴിക്കോടുകാരുടെ പ്രിയ കളക്ടര് ബ്രോ പറയുന്നു. കുറഞ്ഞ സമയത്തിനുള്ളില് ‘ബ്രോ’യുടെ ഫേസ്ബുക്ക് കുറിപ്പ് സമൂഹമാധ്യമങ്ങള് ഏറ്റെടുത്ത് കഴിഞ്ഞു.


ദിലീപും കാവ്യയും തമ്മില് അവിഹിതബന്ധം; മഞ്ജുവിന്റെ മൊഴി പുറത്ത് - Samakalika Malayalam\nPublished: 19th December 2017 06:00 PM |\nകൊച്ചി: നടി ആക്രമിക്കപ്പെട്ട കേസില് സിനിമാ താരങ്ങളായ മഞ്ജുവാര്യര്, സംയുക്ത വര്‍മ എന്നിവര് നല്‍കിയ മൊഴി പുറത്ത്. ദിലീപും കാവ്യാ മാധവനും തമ്മില് അവിഹിത ബന്ധം ഉണ്ടായിരുന്നുവെന്നാണ് മഞ്ജുവിന്റെ മൊഴി.\nദിലീപും ആക്രമിക്കപ്പെട്ട നടിയും തമ്മില് നല്ല ബന്ധമായിരുന്നില്ലെന്ന് നടന് സിദ്ദിഖും മൊഴി നല്‍കിയിരുന്നു. ദിലീപിന്റെ ഇടപെടലിനെ തുടര്‍ന്ന് നിരവഝി അവസരങ്ങള് നഷ്ടമായതായി നടി പരാതി പറഞ്ഞിരുന്നതായും സിദ്ദിഖ് മൊഴിയില് പറഞ്ഞിരുന്നു.\nമഞ്ജുവാര്യരുടെ മൊഴിയുടെ പൂര്‍ണരൂപം\nഞാന് 21-06-2017 തിയ്യതി പൊലീസിന് കൊടുത്ത മൊഴിയാണ് ഇപ്പോള് വായിച്ച് കേട്ടത്. ആ മൊഴിയില് ഞാന് നടി ആക്രമിക്കപ്പെട്ട സംഭവത്തിന് പിന്നില് ഗൂഢാലോചന ഉണ്ടെന്ന് പറഞ്ഞതായി മൊഴി നല്‍കിയിട്ടുണ്ട്. ഗുഢാലോചന ഉണ്ടെന്ന് പറഞ്ഞത് സാധാരണക്കാരന് ചിന്തിക്കുന്ന രീതിയില് ചിന്തിച്ചതുകൊണ്ടാണ്്. ചലചിത്രതാരങ്ങളുടെ കൂട്ടായ്മ നടന്ന ദിവസം ഞാന് മാത്രമാണ് നടി ആക്രമിക്കപ്പെട്ട സംഭവത്തിന് പിന്നില് ഗൂഢാലോചനയുണ്ടെന്ന് പറഞ്ഞത്. ദിലീപേട്ടനുമായുള്ള എന്റെ വിവാഹത്തിന് ശേഷം ഞാന് സിനിമാ മേഖലയില് നിന്നും പൂര്‍ണമായി വിട്ടു നില്‍ക്കുകയായിരുന്നു. ആരുമായും ഞാന് ആശയ വിനിമയം നടത്തിയിരുന്നില്ല. എനിക്ക് വീടിന് പുറത്തേക്ക് ഒരു ലോകം ഉണ്ടായിരുന്നില്ല. ഒരു ദിവസം ദിലിപേട്ടനും കാവ്യയുമായുള്ള മേസേജുകള് ഞാന് ദിലീപേട്ടന്റെ ഫോണില് നേരില് കണ്ടു. അക്കാര്യം എന്റെ സുഹൃത്തുക്കളും സിനിമ നടിമാരുമായ സംയുക്താവര്‍മ, ഗീതുമോഹന്‍ദാസ്, ആക്രമിക്കപ്പെട്ട നടി എന്നിവരുമായി ഷെയര് ചെയ്തു. അതിനെ തുടര്‍ന്ന് അവര്‍ക്കറിയാുവുന്ന കാര്യങ്ങള് എന്നോട് പറഞ്ഞു. ഞാന് കാവ്യയെ കുറിച്ചും ദിലീപേട്ടനെ കുറിച്ചും അറിഞ്ഞ കാര്യങ്ങള്‍ക്ക് ശക്തികൂട്ടുന്ന കാര്യങ്ങളാണ് ആക്രമിക്കപ്പെട്ട നടി പറഞ്ഞത്. ദിലീപേട്ടനും കാവ്യാ മാധവനുമായി അവിഹിതബന്ധം ഉണ്ടായിരുന്നതായി എനിക്ക് മനസിലായി. ഞാന് അറിഞ്ഞ കാര്യങ്ങള് ദിലീപേട്ടനോട് ചോദിച്ചു. അതിനെ തുടര്‍ന്ന് വീട്ടില് വഴക്കുണ്ടായി. അതിന്റെ പേരില് ദിലീപേട്ടന് ആക്രമിക്കപ്പെട്ട നടിയോട് ദേഷ്യമുണ്ടായി. ഞാനും സംയുക്തയും ഗീതു മോഹന് ദാസും കൂടി\nവീട്ടില് പോയിരുന്നു. ആക്രമിക്കപ്പെട്ട നടിയുടെ വീട്ടില് വെച്ച് അവളുടെ അച്ഛന് അവളോട് നിനക്ക് എന്തെങ്കിലും അറിയാമെങ്കില് പറഞ്ഞുകൊടുക്കു എന്നും മറ്റും പറഞ്ഞ് വഴക്ക് പറഞ്ഞു. ദിലീപും കാവ്യയുമായുള്ള ബന്ധം ഗായിക റിമി ടോമിക്കും അറിയാമെന്ന് ആക്രമിക്കപ്പെട്ട നടി എന്നോട് പറഞ്ഞു. ഞാന് റിമിയെ വിളിച്ചിരുന്നു. റിമിയും അതിനെ കുറിച്ച് എന്നോട് പറഞ്ഞിരുന്നു. 2013 ഏപ്രില് 17 നാണ് ഞാന് ദിലീപേട്ടന്റെ വീട്ടില് നിന്ന് എന്റെ വീട്ടിലേക്ക് വന്നത്. കാവ്യയുമായുള്ള ബന്ധം ഞാന് അറിഞ്ഞ് വീട്ടില് സംസാരം ഉണ്ടായതിന് ശേഷം ഗീതു, സംയുക്ത എന്നിവരുമായുള്ള ബന്ധത്തെ ദിലീപേട്ടനും സഹോദരിയും എതിര്‍ത്തിരുന്നു.\nഞാന് ഫിലിം ആര്‍ട്ടിസ്റ്റ്. 15 വര്‍ഷമായി ഞാന് അഭിനയരംഗത്തുനിന്നും മാറി നില്‍ക്കുകയാണ്. ഞാനും ഫിലിം ആര്‍ട്ടിസ്റ്റുകളായ നടി (ആക്രമിക്കപ്പെട്ട നടി), മഞ്ജു വാര്യര്, ഗീതു മോഹന് ദാസ് എന്നിവരുമായി വളരെ അടുത്ത സുഹൃദ്ബന്ധമാണ്. ആക്രമിക്കപ്പെട്ട നടി തൃശൂരില് ആയതിനാലും എന്റെ അനിയത്തിയുടെ കൂടെ പഠിച്ചതിനാലും ഞാനും ആക്രമിക്കപ്പെട്ട നടിയും സഹോദരിമാരെ പോലുള്ള അടുപ്പമാണ്. ഉദ്ദേശം നാലഞ്ച് വര്‍ഷം മുന്‍പ് ഒരു ദിവസം മഞ്ജു വാര്യരും ഗീതു മോഹന് ദാസും എന്റെ വീട്ടിലേക്ക് വന്നു. ദിലീപും കാവ്യാ മാധവനും തമ്മിലുള്ള മെസേജുകള് മൊബൈല് ഫോണില് മഞ്ജു വാര്യര് കണ്ടു എന്നും ഇങ്ങനെയുള്ള മെസേജുകള് അയക്കുമോ എന്നും മറ്റും എന്നോട് ചോദിച്ചു. അന്ന് എന്റെ അമ്മയും വീട്ടിലുണ്ടായിരുന്നു. മഞ്ജുവിന്റെ വിഷമം കണ്ടപ്പോള് ഇതൊന്നും കാര്യമാക്കേണ്ട എന്ന് ഞാനു അമ്മയും മഞ്ജുവിനോട് പറഞ്ഞ് സമാധാനിപ്പിച്ച. മഞ്ജു കാവ്യയെ ഫോണില് വിളിച്ച് സംസാരിച്ചു. അതിന് ശേഷം ഞാനും മഞ്ജുവും ഗീതുവും കൂടി ആക്രമിക്കപ്പെട്ട നടിയുടെ വീട്ടിലേക്ക് പോയി. അവിടെ അച്ഛനും അമ്മയും വീട്ടില് ഉണ്ടായിരുന്നു. നടിയുടെ അച്ഛന് അവളെ വഴക്കുപറഞ്ഞു. അറിയാവുന്ന കാര്യങ്ങള് തുറന്നുപറയണമെന്ന് പറഞ്ഞു. കാവ്യയും ദിലീപും തമ്മിലുള്ള അടുപ്പത്തെപ്പറ്റി കൂടുതല് അറിയാവുന്നത് ആക്രമിക്കപ്പെട്ട നടിയ്ക്ക് ആയിരുന്നു. കാവ്യയും ദിലീപും തമ്മില് ബന്ധം ഉണ്ടെന്നായിരുന്നു ആക്രമിക്കപ്പെട്ട നടി പറഞ്ഞത്.\nമഞ്ജുവാര്യര് മൊഴി ദിലീപ്


കോവിഡിനിടയിലും തെരെഞ്ഞെടുപ്പിന് കോപ്പുകൂട്ടി എസ്.എൻ ട്രസ്റ്റ് | Madhyamam\ndate_range9Aug 2020 11:58 PM GMT\nകോവിഡിനിടയിലും തെരെഞ്ഞെടുപ്പിന് കോപ്പുകൂട്ടി എസ്.എൻ ട്രസ്റ്റ്\nകോഴിക്കോട്: മഹാമാരിയുടെ ഭീതിക്കിടയിലും എസ്.എൻ. ട്രസ്റ്റ് തെരഞ്ഞെടുപ്പ് നടപടികളുമായി മുന്നോട്ട്. പതിനായിരങ്ങൾ സമ്മതിദാനാവകാശം രേഖപ്പെടുത്തേണ്ട തെരഞ്ഞെടുപ്പിൽ കോവിഡ് ചട്ടങ്ങൾ നിലനിർത്താൻ കഴിയില്ലെന്ന ആശങ്കയിലാണ് വോട്ടർമാർ. കണ്ണൂർ മുതൽ ചെമ്പഴന്തി വരെയുള്ള 10 കോളജുകളിൽ ആയിരങ്ങൾ ഒറ്റ ദിവസം ഒത്തുകൂടുന്ന തെരഞ്ഞെടുപ്പ് കോവിഡ് കാലഘട്ടം തീരുന്നതുവരെ മാറ്റിെവച്ചില്ലെങ്കിൽ സമ്പർക്ക വ്യാപനത്തിനിടയാക്കുമെന്നാണ് ആശങ്ക.\nതെരഞ്ഞെടുപ്പിൽ പത്രിക സമർപ്പിക്കേണ്ട അവസാന ദിവസം ആഗസ്റ്റ് 21 ആണ്. വോട്ടെടുപ്പ് സെപ്റ്റംബർ 18 നാണ്. എസ്.എൻ ട്രസ്റ്റ് തെരഞ്ഞെടുപ്പിൽ കേരളത്തിലെ മുഴുവൻ ജില്ലകളിലും രാജ്യത്തിനകത്തും പുറത്തും 1.36 ലക്ഷത്തിലേറെ സമ്മതിദായകരുണ്ട്. വലിയൊരു വിഭാഗം 65 വയസ്സ് കഴിഞ്ഞവരുമാണ്. ജൂലൈ 17 നായിരുന്നു വോട്ടർ പട്ടിക പരിശോധിക്കുവാനുള്ള അവസാന തീയതി. ട്രസ്റ്റ് ആസ്ഥാനമുൾപ്പെടെയുള്ള പല സൻെററുകളും ആ സമയത്ത് കെണ്ടയ്ൻമൻെറ് സോണായിരുന്നു.\nഎസ്.എൻ ട്രസ്റ്റ് തെരഞ്ഞെടുപ്പ് പത്തു മേഖലയിലായാണ് നടത്തുന്നത്. ഇതിൽ പലമേഖലയും വളെര വലുതാണ്. പുനലൂർ എസ്.എൻ കോളജിൽ നടക്കുന്ന തെരഞ്ഞെടുപ്പിൽ വോട്ടർമാരും സ്ഥാനാർഥികളും ഇടുക്കി, പത്തനംതിട്ട ജില്ല മുഴുവനും, കൊല്ലം ജില്ലയിലെ കുന്നത്തൂർ, കെട്ടാരക്കര, പത്തനാപുരം താലൂക്കുകളിൽ ഉൾപ്പെട്ടവരുമാണ്. 250 കി.മീറ്ററോളം ചുറ്റളവിലുള്ളവർ പുനലൂരിൽ വന്ന് പത്രിക നൽകുകയും വോട്ട് ചെയ്യുകയും വേണം. മറ്റു മേഖലകളുടെ സ്ഥിതിയും ഏതാണ്ട് ഇതുതന്നെ.\nരണ്ടാംഘട്ട തെരഞ്ഞെടുപ്പ് സെപ്റ്റംബർ 26 നാണ്. ഇത് ഒരു കേന്ദ്രത്തിലാണ് നടക്കുക. 3000 ത്തോളം പേരാണ് ഇതിൽ വോട്ട് ചെയ്യേണ്ടത്. മൂന്നാം ഘട്ടമായ ഭാരവാഹി തെരഞ്ഞെടുപ്പിൽ 2000 ത്തോളം ട്രസ്റ്റ് ബോർഡ് അംഗങ്ങൾ പങ്കെടുക്കും. കൂടാതെ എസ്.എൻ.ഡി.പിക്കാരായ ആയിരക്കണക്കിനാളുകൾ വേറെയും ഒത്തുകൂടും.


കെ. ശങ്കരനാരായണപിള്ള- അനുകരിക്കാനാവാത്ത വ്യക്തിത്വം | k sankaranarayana pillai\nരാഷ്ട്രീയത്തിലെ അപൂർവ വ്യക്തിത്വമാണ് അദ്ദേഹം. ഇന്നത്തെ കാലത്ത് ഇങ്ങനെയൊരു രാഷ്ട്രീയപ്രവർത്തകൻ ഉണ്ട് എന്നുപറഞ്ഞാൽ പലർക്കും വിശ്വസിക്കാൻ കഴിയില്ല. വ്യക്തിപരമായ ആവശ്യങ്ങൾ വളരെ കുറച്ച്, ലളിതമായി ജീവിച്ച അദ്ദേഹം രാഷ്ട്രീയത്തിലെ സന്ന്യാസിയും നിലപാടിൽ വിപ്ലവകാരിയുമാണ്. എല്ലാത്തിലും അദ്ദേഹത്തിന് ഉറച്ച നിലപാടുണ്ട്. ആ നിലപാട് കാരണമാണ് 1981-ൽ ഞങ്ങൾ വഴിപിരിയേണ്ടിവന്നത്. പക്ഷേ, പിരിഞ്ഞെങ്കിലും സൗഹൃദം തുടർന്നു -എ.കെ. ആന്റണി\nശങ്കരനാരായണ പിള്ള | ഫോട്ടോ: മാതൃഭൂമി\nപൊതുരംഗത്തുള്ള പലപ്രമുഖരും മണ്‍മറയുമ്പോള് പതിവായി പറഞ്ഞുകേള്‍ക്കുന്ന പ്രയോഗമാണ് അനുകരണീയമായ വ്യക്തിത്വം, മാതൃകയാക്കേണ്ട ശൈലി എന്നൊക്കെ. കഴിഞ്ഞ ദിവസം അന്തരിച്ച മുന്‍മന്ത്രിയും മുതിര്‍ന്ന നേതാവുമായ കെ. ശങ്കരനാരായണപിള്ളയെ മാതൃകയാക്കാനും അനുകരിക്കാനും പുതിയകാലഘട്ടത്തില് അധികമാര്‍ക്കും സാധിച്ചെന്നുവരില്ല. വളരെ ചെറിയപ്രായത്തില് പല ഉന്നതപദവികളില് എത്തിച്ചേരാന് കഴിഞ്ഞ അദ്ദേഹത്തിന് ആ പദവികളില്‍നിന്ന് താഴെ ഇറങ്ങേണ്ടിവന്നപ്പോഴൊക്കെ വീണ്ടും പഴയ സാധാരണക്കാരനായ വ്യക്തിയായി മാറാന് ഒട്ടുംപ്രയാസമുണ്ടായിരുന്നില്ല.\nതുറന്നഹൃദയം, തുറന്ന നിലപാടുകള്\nപ്രിഡിഗ്രിക്ക് തിരുവനന്തപുരം മാര് ഇവാനിയോസ് കോളേജില് പഠിക്കുന്നകാലത്ത് തുടക്കത്തില് അഖിലേന്ത്യ വിദ്യാര്‍ത്ഥികോണ്‍ഗ്രസിന്റെ പ്രവര്‍ത്തകനായിരുന്നു. കോണ്‍ഗ്രസ് ജില്ലാകമ്മിറ്റികള് പലതും അന്ന് കെ.എസ്.യു വിനെ പാര്‍ട്ടിയുടെ പോഷകസംഘടനായി അംഗീകരിച്ചിരുന്നില്ല. വിദ്യാര്‍ഥി കോണ്‍ഗ്രസിനെയായിരുന്നു അന്ന് ജില്ലാകോണ്‍ഗ്രസ് കമ്മിറ്റികള് അംഗീകരിച്ചിരുന്നത്. സുന്ദരേശന്‍നായരും ടി.പി.ശ്രീനിവാസനൊക്കെയായായിരുന്നു അന്നത്തെ വിദ്യാര്‍ഥികോണ്‍ഗ്രസ് നേതാക്കള്. പിന്നീട് പി.സി.ചാക്കോ തിരുവന്തപുരത്ത് പഠിക്കാനെത്തിയപ്പോള് അദ്ദേഹത്തിനൊപ്പമാണ് ശങ്കരനാരായണപിള്ള കെ.എസ്.യു വില് പ്രവര്‍ത്തിച്ചുതുടങ്ങിയത്. താമസിയാതെ കെ.എസ്.യു.വിന്റെ ജില്ലാപ്രസിഡന്റ് ,യൂത്ത് കോണ്‍ഗ്രസിന്റെ ജില്ലാപ്രസിഡന്റ് തുടങ്ങിയ സ്ഥാനങ്ങളിലെത്തി. പ്രഗത്ഭരായ നേതൃനിര നിറഞ്ഞുനില്‍ക്കുന്ന കാലത്ത് 1973 ല് ഇരുപത്തിയഞ്ചാം വയസിലാണ് അദ്ദേഹം തിരുവനന്തപുരം ജില്ലാകോണ്‍ഗ്രസ് കമ്മിറ്റിയുടെ പ്രസിഡന്റാവുന്നത്. എട്ടുവര്‍ഷം ഈ പദവിയില് തുടര്‍ന്നു. പിന്നീട് കോണ്‍ഗ്രസ് വിട്ട എ വിഭാഗത്തിന്റെ കെ.പി.സി.സി. പ്രസിഡന്റായി എ.കെ.ആന്റണി ചുമതലയേറ്റപ്പോള് അദ്ദേഹത്തിന്റെ ജനറല്‍സെക്രട്ടറിയായി.\nശങ്കരനാരായണപിള്ള ഡി.സി.സി.പ്രസിഡന്റായിരുന്ന കാലത്ത് മൂന്ന് തവണ തിരുവനന്തപുരത്ത് പ്രസംഗിക്കാന് ഇന്ദിരാഗാന്ധി എത്തിയിരുന്നു. രണ്ട് തവണ പ്രസംഗം പരിഭാഷപ്പെടുത്തി. ഒരിക്കല് സ്വാഗതപ്രസംഗം നടത്തിയപ്പോള് ശങ്കരനാരായണപിള്ള ഇംഗ്ലിഷിലായിരുന്നു സംസാരിച്ചത്. ഇംഗ്ലിഷില് പറയണമെന്നില്ല മലയാളത്തില് പറഞ്ഞാല് മതിയെന്ന് ഇന്ദിരാഗാന്ധി പറഞ്ഞു. അപ്പോള് മൈക്കിലൂടെ എല്ലാവരും കേള്‍ക്കെ ഇംഗ്ലിഷില് തന്നെ മറുപടി പറഞ്ഞു. സ്വാഗതപ്രസംഗം ഇവിടെ തടിച്ചുകൂടിയവര്‍ക്കുവേണ്ടിയല്ല. അതിഥിയായ താങ്കള് കേള്‍ക്കാനാണ്. അതുകൊണ്ട് അത് ഇംഗ്ലിഷില്‍തന്നെ പറയാം എന്ന് പറഞ്ഞപ്പോള് ഇന്ദിരാഗാന്ധി അത് അംഗീകരിച്ച് ചിരിച്ചു. ആരുടെ മുന്നിലും അഭിപ്രായം തുറന്നുപറയാന് ഒട്ടും മടികാണിക്കാത്ത വ്യക്തിയായിരുന്നു അദ്ദേഹം.\nഡി.സി.സി. പ്രസിഡന്റ് സ്ഥാനം ഉപേക്ഷിച്ചാണ് എ.കെ.ആന്റണിയോടൊപ്പം നിലപാടെടുത്ത് കോണ്‍ഗ്രസ് വിട്ടത്. പിന്നീട് ആന്റണിയുടെ വിശ്വസ്തനായ ജനറല്‍സെക്രട്ടറിയായി. 1981ല് എല്.ഡി.എഫ് വിടാന് എ.കെ.ആന്റണിയും വയലാര്‍രവിയും കൂട്ടരും തീരുമാനിച്ചപ്പോള് ആ നിലപാട് അംഗീകരിക്കാന് ശങ്കരനായാരണപിള്ള തയ്യാറായില്ല. വേളി യൂത്ത് ഹോസ്റ്റലില് ചേര്‍ന്ന രണ്ടു ദിവസത്തെ ക്യാമ്പില് എല്ലാവരും അഭിപ്രായം പറഞ്ഞു. പി.സി.ചാക്കോ,എ.സി.ഷണ്‍മുഖദാസ്, കെ.ശങ്കരനാരായണപിള്ള, രാമചന്ദ്രന്‍കടന്നപ്പള്ളി,എ.കെ.ശശീന്ദ്രന്, ടി.പി.പീതാംബരന്‍മാസ്റ്റര് ,വി.സി.കബീര് തുടങ്ങിയവര് എല്.ഡി.എഫ് വിടുന്നതിലെ രാഷ്ട്രീയമായ വഞ്ചന തുറന്നുകാട്ടി. അഥവാ മുന്നണി മാറുകയാണെങ്കില് എല്.ഡി.എഫില് നിന്ന് ലഭിച്ച എം.എല്.എ സ്ഥാനം എല്ലാവരും രാജിവെച്ച് മറുപക്ഷത്തേക്ക് പോവണമെന്ന നിര്‍ദ്ദേശം ശങ്കരനാരായണപിള്ള മുന്നോട്ടുവെച്ചു. ആ നിര്‍ദ്ദേശം ഭൂരിപക്ഷാഭിപ്രായപ്രകാരം തള്ളി. പിന്നീട് ആറ് എം.എല്.എ മാര് പി.സി.ചാക്കോയുടെ നേതൃത്വത്തല് യോഗം ചേര്‍ന്ന് എല്.ഡി.എഫില് തുടരാന് തീരുമാനിച്ചു. എന്തുകൊണ്ട് ഇങ്ങനെയൊരു നിലപാട് എടുക്കേണ്ടിവന്നു എന്ന് വിശദീകരിക്കുന്ന കത്ത് ഗവര്‍ണര്‍ക്കും മുഖ്യമന്ത്രി ഇ.കെ.നായനാര്‍ക്കും എ.കെ.ആന്റണിക്കും നല്‍കാനുള്ള കാര്യകാരണസഹിതം തയ്യാറാക്കിയത് ശങ്കരനാരാണപിള്ളയായിരുന്നുവെന്ന് അന്നത്തെ ആറ് എം.എല്.എ മാരില് ഒരാളായ മുന്‍മന്ത്രി വി.സി.കബീര് ഓര്‍ക്കുന്നു.\n1982ല് ഇടതുമുന്നണിയില്‍നിന്ന് ശങ്കരനാരായണപിള്ള എം.എല്.എ ആയി. ആ സമയത്താണ് ഭാര്യ കുമാരി കെ.ആര്.ഗിരിജക്ക് കേരളസര്‍വ്വകലാശാലയില്‍നിന്ന് ഉദ്യോഗത്തിന് ഇന്റര്‍വ്യുവിനുള്ള കാര്‍ഡ് ലഭിക്കുന്നത്. തിരുവനന്തപുരത്തെ പ്രമുഖ കോണ്‍ഗ്രസ് നേതാവായ ഹരിഹയ്യര് ഉള്‍പ്പെടുന്ന സിന്‍ഡിക്കേറ്റ് അംഗങ്ങളായിരുന്നു ഇന്റര്‍വ്യു ബോര്‍ഡില്. ആരോടും ശുപാര്‍ശ പറയാനൊന്നും എന്നെ ക്കൊണ്ട് പറ്റില്ല. നിനക്ക് അര്‍ഹതയുണ്ടെങ്കില് നിയമനം ലഭിക്കും എന്നാണ് അന്ന് ശങ്കരപിള്ള ഭാര്യയോട് പറഞ്ഞതെന്ന് മന്ത്രിയായിരുന്നപ്പോള് അദ്ദേഹത്തിന്റെ പി.എ.യും പിന്നീട് സന്തതസഹചാരിയുമായ പുലിപ്പാറ സുരേന്ദ്രന് പറയുന്നു. ഇന്റര്‍വ്യുബോര്‍ഡിലെ ആരോ ഇടക്ക് ഭര്‍ത്താവിനെ കുറിച്ച് ചോദിച്ചു. പൊതുപ്രവര്‍ത്തകന് എന്നായിരുന്നു മറുപടി. വീണ്ടും ചോദ്യം വന്നു ,ആരാണ് ആ പൊതുപ്രവര്‍ത്തകന്. അപ്പോള് പേര് പറഞ്ഞു, ശങ്കരനാരായണപിള്ള. അഡ്രസ് നോക്കി ഇന്റര്‍വ്യുബോര്‍ഡിലെ മറ്റൊരംഗം ചോദിച്ചു കെ.ശങ്കരനാരായണപിള്ളയാണോ. അപ്പോഴാണ് എം.എല്.എ.യുടെ ഭാര്യയാണ് മുന്നിലിരിക്കുന്നതെന്ന് ഇവര്‍ക്ക് മനസിലായത്. വ്യക്തിപരമായ നേട്ടത്തിന് വേണ്ടി പദവികള് പ്രയോജനപ്പെടുത്തരുതെന്ന കാഴ്ചപാടില് ഒരിക്കലും വീട്ടുവീഴ്ചക്ക് അദ്ദേഹം തയ്യാറായില്ല.\nഎം.എല്.എ ആയിരുന്ന കാലത്ത് ലാമ്പി സ്‌കൂട്ടറിലാണ് മണ്ഡലത്തില് മുഴുവന് സഞ്ചരിക്കുക. 1987ല് വീണ്ടും നിയമസഭയിലെത്തിയപ്പോള് ഇ.കെ.നായനാര് മന്ത്രിസഭയില് ഗതാഗതമന്ത്രിയായി. വിട്ടുവീഴ്ചകള്‍ക്ക് തയ്യാറാവാത്ത ആദര്‍ശവാദിയെന്ന് മന്ത്രിയായ ശങ്കരനാരായണപിള്ളയെ എല്ലാവരും പ്രകീര്‍ത്തിച്ചു. 1991ല് വീണ്ടും തിരഞെടുപ്പില് മത്സരിച്ചപ്പോള് പലരും തിരഞെടുപ്പ് സംഭാവന കൊണ്ടുകൊടുത്തപ്പോള്, അത് മുഴുവന് പാര്‍ട്ടി സംസ്ഥാനകമ്മിറ്റിയെ ഏല്‍പ്പിക്കുകയാണ് അദ്ദേഹം ചെയ്തത്. മന്ത്രിപദം ഒഴിഞ്ഞ അടുത്തദിവസം മുതല് കെ.എസ്.ആര്.ടി.സി ബസിലും ഓട്ടോയിലും യാത്ര ചെയ്യുന്ന ശങ്കരപിള്ളയെയാണ് കണ്ടത്. ഇത് മാധ്യമശ്രദ്ധ നേടാനുള്ള ചെപ്പടിവിദ്യയായിരുന്നില്ല.മറിച്ച് ആര്‍ഭാടത്തിന് വകയില്ലാത്ത വ്യക്തിയുടെ നേര്‍ക്കാഴ്ചയായിരുന്നു അതൊക്കെ. മന്ത്രിപദമൊഴിഞ്ഞശേഷം അനുസ്മരണം എന്ന പേരില് ഒരു മാസിക നടത്തി. സാമ്പത്തികമായി അത് വിജയിച്ചില്ല. വ്യക്തിപരമായ ആവശ്യങ്ങള്‍ക്കുവേണ്ടി മറ്റുള്ളവരെ ഒരുവിധത്തിലും ആശ്രയിക്കുന്നതിനോട് അദ്ദേഹത്തിന് യോജിക്കാന് കഴിഞ്ഞില്ല.\nവ്യക്തിപരമായി പല പ്രയാസങ്ങളും നേരിട്ടപ്പോഴും അതെല്ലാം ഉള്ളിലൊതുക്കി പുറമേക്ക് പുഞ്ചിരിച്ചുകൊണ്ട് അദ്ദേഹം സുഹൃദ്സദസുകളില് നിറഞ്ഞുനിന്നു. 'അധികാരമുള്ള പദവികളില് ജീവിച്ചവര്‍ക്ക് അത് നഷ്ടപ്പെടുമ്പോള് താഴെയിറങ്ങാന് വലിയ പ്രയാസമാണ്. ആ ശൈലി മാറ്റാന് വലിയ ബുദ്ധിമുട്ടാണ്. പക്ഷേ പ്രിയസുഹൃത്ത് ശങ്കരനാരായണപിള്ളക്ക് നിഷ്പ്രയാസം വീണ്ടും പഴയ സാധാരണക്കാരനാവാന് സാധിച്ചു' വെന്ന് മുതിര്‍ന്ന കോണ്‍ഗ്രസ് നേതാവ് എ.കെ.ആന്റണി ഓര്‍ക്കുന്നു.\n'രാഷ്ട്രീയത്തിലെ അപൂര്‍വ്വ വ്യക്തിത്വമാണ് അദ്ദേഹം. ഇന്നത്തെ കാലത്ത് ഇങ്ങനെയൊരു രാഷ്ട്രീയപ്രവര്‍ത്തകന് ഉണ്ട് എന്ന് പറഞ്ഞാല് പലര്‍ക്കും വിശ്വസിക്കാന് കഴിയില്ല. വ്യക്തിപരമായ ആവശ്യങ്ങള് വളരെ കുറച്ച് ലളിതമായി ജീവിച്ച അദ്ദേഹം രാഷ്ട്രീയത്തിലെ സന്യാസിയും നിലപാടില് വിപ്ലവകാരിയുമാണ്. എല്ലാത്തിലും ശങ്കരപിള്ളക്ക് ഉറച്ച നിലപാടുണ്ട്. ആ നിലപാട് കാരണമാണ് 1981ല് ഞങ്ങള് വഴിപിരിയേണ്ടിവന്നത്. പക്ഷേ പിരിഞെങ്കിലും സൗഹൃദം തുടര്‍ന്നു. ഞങ്ങള് ഫോണില് വിളിച്ച് ദീര്‍ഘനേരം സംസാരിക്കാറുണ്ട്. താത്വികമായ വിഷയങ്ങള് ചര്‍ച്ചചെയ്യാന് പറ്റിയ ആളാണ് അദ്ദേഹം. സ്വാതന്ത്ര്യസമരകാലത്തെ മൂല്യങ്ങള് ഉള്‍ക്കൊണ്ട് ഈ തലമുറയില് ജീവിച്ച ആദര്‍ശശാലിയാണ് ശങ്കരപിള്ള' യെന്ന് എ.കെ.ആന്റണി സുഹൃത്തിനെ കുറിച്ച് അനുസ്മരിക്കുന്നു.\nകോണ്‍ഗ്രസില് പ്രവര്‍ത്തിച്ചപ്പോള് ആന്റണിപക്ഷത്തായിരുന്നെങ്കിലും സത്യസന്ധനും ധീരനുമായ ശങ്കരനാരായണപിള്ളയെ കെ.കരുണാകരന് വലിയ ഇഷ്ടമായിരുന്നു. ആദര്‍ശത്തിലും കാഴ്ചപാടിലും വിട്ടുവീഴ്ച സാധ്യമല്ലാതിരുന്ന ശങ്കരനാരായണപിള്ള അവസാനകാലത്ത് രാഷ്ട്രീയത്തില്‍നിന്ന് മാറിനില്‍ക്കുകയായിരുന്നു.' പുതിയ കാലത്ത് എന്നെപേലുള്ളവര്‍ക്ക് രാഷ്ട്രീയത്തില് തുടരുക വലിയ പ്രയാസമാണെ' ന്ന് ദിവസങ്ങള്‍ക്ക് മുന്‍പ് ഫോണില് സംസാരിച്ചപ്പോള് അദ്ദേഹം ഈ ലേഖകനോട് തുറന്നു പറഞ്ഞു. നെടുമങ്ങാട് പഴകുറ്റിയിലെ അദ്ദേഹത്തിന്റെ കൊച്ചുവീട്ടില് ഒരിക്കലെങ്കിലും പോയവര് പരസ്പരം ചോദിക്കാറുണ്ട് ,രാഷ്ട്രീയത്തില് ഇതുപോലുള്ള ആദര്‍ശശാലികള് ഉണ്ടോ എന്ന്. ശങ്കരനാരായണപിള്ളയെ അനുകരിക്കാന് അദ്ദേഹത്തിന് മാത്രമേ സാധിക്കൂ.


ഡിസിയുടെ ഡിസൈനില് പിറന്ന മരാസോ; ആഡംബരത്തിന്റെ അടുത്ത ലെവല്! | DC Design's Mahindra Marazzo Interior Takes Luxury To The Next Level\nഅകത്തളത്തിലെ രൂപത്തിലും സാങ്കേതികതയിലും ഏറെ മറ്റങ്ങള് നല്‍കിയാണ് ഡിസിയുടെ മോഡിഫൈഡ് മരാസോ എംപിവി.\nമള്‍ട്ടി പര്‍പ്പസ് വാഹന ഗണത്തില് അടുത്തിടെ പുറത്തിറങ്ങിയ മഹീന്ദ്ര മരാസോ വിപണിയില് മികച്ച അഭിപ്രായത്തോടെ മുന്നേറ്റം തുടരുകയാണ്. ഈ ഘട്ടത്തില് മരാസോയുടെ അകത്തളം അഴിച്ചുപണിത് നൂതന രൂപത്തില് പുതുക്കി അവതരിപ്പിച്ച് ഡിസി ഡിസൈന്. റഗുലര് കാറുകള്‍ക്ക് ലക്ഷ്വറി ഭാവം നല്‍കി മോഡിഫൈ ചെയ്യുന്ന പ്രമുഖ ഡിസൈനിങ് ഗ്രൂപ്പാണ് ഡിസി ഡിസൈന്. രൂപത്തിലും സാങ്കേതികതയിലും ഏറെ മറ്റങ്ങള് നല്‍കിയാണ് ഡിസി ഡിസൈന് ലക്ഷ്വറി മരാസോ രൂപകല്‍പന ചെയ്തത്.\nപിന് നിരയിലെ യാത്രക്കാര്‍ക്ക് കൂടുതല് സൗകര്യം നല്‍കുന്ന വിധമാണ് അകത്തെ മാറ്റങ്ങള്. മൂന്നാം നിരയില് ലക്ഷ്വറി ലോഞ്ചിന് സമാനമാണ് സീറ്റ്. അധിക കുഷ്യനില് ലെതറില് പൊതിഞ്ഞതാണ് സീറ്റുകള്. യാത്രക്കാര്‍ക്ക് മികച്ച ലെഗ് സ്‌പേസും ലഭിക്കും. രണ്ടാം നിരയിലെ യാത്രക്കാര്‍ക്ക് വീഡിയോയും മറ്റും കാണാന് ഡിസ്‌പ്ലേ സംവിധാനവും ഒരുക്കിയിട്ടുണ്ട്. കപ്പ് ഹോള്‍ഡര് സ്‌പേസും മറ്റും നല്‍കി ലക്ഷ്വറി അനുഭവം നല്‍കുന്നതാണ് രണ്ടാം നിരയിലെ ആംറസ്റ്റ് ഭാഗം. വിവിധ നിറങ്ങളില് ആംബിയന്റ് ലൈറ്റിങ്ങും നല്‍കി.\nലെതര്, വുഡണ് ഇന്‍സേര്‍ട്ട്‌സ് ഡോറിലും സ്ഥാനംപിടിച്ചു. ഡാഷ്‌ബോര്‍ഡ്, സെന്റര് കണ്‍സോള്, സ്റ്റിയറിങ് വീല് എന്നിവയിലും വുഡണ് ആവരണമുണ്ട്. ഡിസി കരവിരുതില് പിറന്ന മരാസോയുടെ വില സംബന്ധിച്ച കാര്യങ്ങളും ഡിസി ഡിസൈന് വ്യക്തമാക്കിയിട്ടില്ല. വാഹനത്തിന്റെ മെക്കാനിക്കല് ഫീച്ചേഴ്‌സില് യാതൊരു മാറ്റവുമില്ല. 121 ബിഎച്ച്പി പവറും 300 എന്‍എം ടോര്‍ക്കുമേകുന്ന 1.5 ലിറ്റര് ഫോര് സിലിണ്ടര് ടര്‍ബോചാര്‍ജ്ഡ് ഡീസല് എന്‍ജിനാണ് ലക്ഷ്വറി മരാസോയ്ക്കും കരുത്തേകുന്നത്.6സ്പീഡാണ് ട്രാന്‍സ്മിഷന്.\nContent Highlights; DC Design's Mahindra Marazzo Interior Takes Luxury To The Next Level


Thursday5November 2015 1:23 pm IST\nതിരൂര്: നഗരസഭയിലെ ബിജെപി സ്ഥാനാര്‍ത്ഥികളുടെ വിജയം തടയാന് അവസാന നിമിഷത്തിലും മുന്നണികളുടെ നെട്ടോട്ടം. ബിജെപിയുടെ സിറ്റിംഗ് സീറ്റായ 32-ാം വാര്‍ഡിലും 90 ശതമാനവും വിജയസാധ്യതയുള്ള 29, 33, 34 വാര്‍ഡുകളിലുമാണ് അവസാന നിമിഷം വോട്ടുമറിക്കാനുള്ള ശ്രമം നടന്നത്. പ്രചാരണത്തിലും ജനപിന്തുണയിലും ബിജെപി മുന്നേറിയത് ഇരുമുന്നണികള്‍ക്കും ഭീഷണിയായി മാറിയിരുന്നു. ബിജെപിയെ തോല്‍പ്പിക്കാന് പരസ്പരം വാര്‍ഡുകള് വീതം വെക്കാനാണ് എല്‍ഡിഎഫും യുഡിഎഫും ധാരണയിലെത്തിയിരിക്കുന്നത്. വോട്ടെടുപ്പിന് മണിക്കൂറുകള് മാത്രം ശേഷിക്കെയാണ് ഇരുമുന്നണികളും രഹസ്യ ചര്‍ച്ച നടത്തിയത്. കള്ളകളികള്‍ക്ക് ബിജെപി തടസമാകുമെന്നും അതുകൊണ്ട് ഏതുവിധേനയും തോല്‍പ്പിക്കണമെന്നുമാണ് ഇരുപക്ഷവും ആവശ്യപ്പെട്ടത്. അതിനായി ചില വാര്‍ഡുകളില് പരസ്പരം വിട്ടുവീഴ്ച ചെയ്യാനാണ് അവസാനം തീരുമാനമെടുത്തത്. സിറ്റിംഗ് സീറ്റില് നിലവിലെ കൗണ്‍സിലറായ നിര്‍മ്മല കുട്ടികൃഷ്ണന് തന്നെയാണ് മത്സരിക്കുന്നത്. പൊതുസമ്മതയായ നിര്‍മ്മല ടീച്ചറെ പരാജയപ്പെടുത്താന് വര്‍ഗീയ കാര്‍ഡിറക്കി ചിലകളികള്‍ക്കും അവസാന നിമിഷത്തില് മുന്നണികള് ശ്രമം നടത്തിയിരുന്നു. എന്നാല് വോട്ടര്‍മാര് ഇത് പുശ്ചിച്ച് തള്ളികളഞ്ഞു. അതോടെയാണ് വോട്ടുകള് എല്‍ഡിഎഫിലോ യുഡിഎഫിലോ കേന്ദ്രീകരിക്കാനുള്ള ശ്രമം ആരംഭിച്ചത്. അണികള്‍ക്ക് ഇരുകൂട്ടരും നിര്‍ദ്ദേശം നല്‍കി കഴിഞ്ഞു. പക്ഷേ നിഷ്പക്ഷരായ വോട്ടര്‍മാര് കൂടുതലുള്ള വാര്‍ഡില് ബിജെപിയുടെ വിജയം ഉറപ്പാണ്.


ബദിയടുക്ക ടൗണിലും പരിസരങ്ങളിലും ലഹരി വില്‍പന തകൃതി\nWed Feb 20 2019 18:51:23 GMT+0530 (IST)\nബദിയടുക്ക: കേരള-കര്‍ണാടക അതിര്‍ത്തി കടന്നെത്തുന്നത് കോടികളുടെ ലഹരി ഉല്‍പന്നം. നിയമ നടപടി സ്വീകരിക്കേണ്ട അധികൃതര് കണ്ടില്ലെന്ന് നടിക്കുന്നതായി പരാതി. സ്വകാര്യ വഹനങ്ങളിലും ഇരുചക്ര വാഹനങ്ങളിലും ഉണക്ക മല്‍സ്യം, വെറ്റില, പച്ചക്കറി എന്ന വ്യാജേനയാണ് നിരോധിത പുകയില ഉള്‍പ്പെടെയുള്ള ലഹരി വസ്തുക്കള് അതിര്‍ത്തി കടന്ന് എത്തുന്നത്. വല്ലപ്പോഴും മാത്രമേ ഇവ പിടിക്കപ്പെടുന്നുള്ളു. സ്‌കൂള് പരിസരത്ത് ലഹരി വസ്തുക്കള് വില്‍ക്കാന് പാടില്ലെന്ന നിയമമുണ്ടെങ്കിലും അവയെല്ലാം കാറ്റില് പറത്തി ബദിയടുക്ക ടൗണിലും പരിസരങ്ങളിലും ലഹരി വസ്തുക്കളുടെ വില്‍പന സജീവമാണ്.\nഒരു വശത്ത് പുകയില ഉല്‍പന്നങ്ങളുടെ വില്‍പന സജീവമാവുമ്പോള് മറുവശത്ത് ബദിയടുക്ക ടൗണിലും പരിസര പ്രദേശങ്ങളായ കന്യപ്പാടി, നീര്‍ച്ചാല്, മാടത്തടുക്ക, മുണ്ട്യത്തടുക്ക പള്ളം, ബണ്‍പ്പത്തടുക്ക, പെര്‍ള ചെക്ക് പോസ്റ്റിന് സമീപം, ബദിയടുക്ക ഗോളിയടുക്ക എന്നിവിടങ്ങളില് കഞ്ചാവ് വില്‍പന നടക്കുന്നതായും പരാതിയുണ്ട്. ദിവസങ്ങള്‍ക്ക് മുമ്പ് കഞ്ചാവ് വില്‍പനക്കിടെ നാട്ടുകാര് നല്‍കിയ വിവരത്തേ തുടര്‍ന്ന് ഒരു യുവാവിനെ പോലിസ് പിടികൂടിയിരുന്നു.\nഅതേ സമയം ബദിയടുക്ക ടൗണ് കീഴടക്കി കര്‍ണാടകയില് നിന്നും ഗുണ നിലവാരമില്ലാത്ത മള്‍ട്ട് വിസ്‌കി എന്ന് അറിയപെടുന്ന മദ്യം ബസുകളിലും മറ്റും കൊണ്ടു വന്ന് വില്‍പന നടത്തുന്ന ഒരു സംഘം തന്നെ ഇവിടെ പ്രവര്‍ത്തിക്കുന്നു.\nബസ് സ്റ്റാന്റിലും ഹോട്ടലുകളുടെ മറവിലും പോലിസ് സ്‌റ്റേഷന് വിളിപ്പാട് അകലെയുള്ള ഒരു മോബൈല് ടവറിന് സമീപത്തെ വിജനമായ സ്ഥലം കേന്ദ്രീകരിച്ചുമാണ് സംഘത്തിന്റെ വില്‍പന. മദ്യ ലഹരിയില് ടൗണിലെത്തുന്ന മദ്യപന്‍മാര് ബസ് സ്റ്റാന്റിലെത്തുന്ന യാത്രക്കാരെ ശല്യം ചെയ്യുന്നതും നിത്യ സംഭവമായി മാറിയിരിക്കുന്നു. വില്‍പന സംഘത്തെ കുറിച്ച് അധികൃതര് വ്യക്തമായി അറിയാമെങ്കിലും ഇവര്‍ക്കെതിരെ നടപടി സ്വീകരിക്കുവാന് പോലിസോ, എക്‌സൈസ് അധികൃതരോ തയ്യാറാവുന്നില്ലെന്നാണ് ആക്ഷേപം. വല്ലപ്പോഴും പിടികൂടിയാല് തന്നെ ഇത്തരം സംഘത്തിനെതിരേ സ്‌റ്റേഷനില് നിന്നും ജാമ്യം അനുവദിക്കാവുന്ന കേസ് രജിസ്റ്റര് ചെയ്ത് ഒഴിവാക്കുകയാണ് പതിവ്. ലഹരി വസ്തുക്കളുടെ വില്‍പന തകൃതയായി നടക്കുമ്പോള് മറുവശത്ത് മഡ്ക്ക ചൂതാട്ടവും സജീവമാണ്.\nഇത്തരം ചൂതാട്ടത്തില് ഏര്‍പ്പെട്ട് കിടപ്പാടം നഷ്ടപ്പെട്ട് അത്മഹത്യ ചെയ്തസംഭവം ഉണ്ടായിട്ടുണ്ട്. മാസങ്ങള്‍ക്ക് മുമ്പ് രാവിലെയും വൈകുന്നേരങ്ങളിലും ബദിയടുക്ക ടൗണില് പോലിസിന്റെ സേവനം ഉണ്ടായിരുന്നു. അതും ഇപ്പോള് നിലച്ച മട്ടാണ്. സ്‌റ്റേഷന് ഹൗസ് ഓഫിസറുടെ മൃദു സമീപനം ചില പോലിസുകാര്‍ക്കിടയില് ചര്‍ച്ച വിഷയമായിട്ടുണ്ട്.


വയര്‍ലസിലൂടെ പൊലീസിനെ വട്ടം കറക്കി താരമായി, ഇന്ന് ഉണക്കമീന് വില്‍ക്കുന്ന തിരക്കില്; ഇത് 'ആക്ഷന്‍ഹീ - Samakalika Malayalam\nവയര്‍ലസിലൂടെ പൊലീസിനെ വട്ടം കറക്കി താരമായി, ഇന്ന് ഉണക്കമീന് വില്‍ക്കുന്ന തിരക്കില്; ഇത് 'ആക്ഷന്‍ഹീറോ' കോബ്ര രാജേഷ്\nമലയാളികള്‍ക്ക് മറക്കാനാവാത്ത നിരവധി കഥാപാത്രങ്ങളെ സമ്മാനിച്ച ചിത്രമാണ് ആക്ഷന് ഹീറോ ബിജു. അക്കൂട്ടത്തില് ഒരാളാണ് കോബ്ര. വയര്‍ലസ് മോഷ്ടിച്ച് അതിലൂടെ പൊലീസുകാരെ മുഴുവന് വട്ടം കറക്കിയ കോബ്ര മലയാളികളെ ചിരിപ്പിച്ചതിന് കണക്കില്ല. നാടകവും മിമിക്രിയുമായി കലാരംഗത്ത് സജീവനായിരുന്ന രാജേഷാണ് കോബ്രയായി എത്തിയത്. ആദ്യ സിനിമയിലെ കഥാപാത്രം തന്നെ ഹിറ്റായതോടെ അദ്ദേഹം കോബ്ര രാജേഷായി മാറി. എന്നാല് ലോക്ക്ഡൗണ് കോബ്ര രാജേഷിന്റെ സിനിമ ജീവിതത്തെ താല്‍ക്കാലികമായി ബ്രേക്ക് ഡൗണിലാക്കിയിരിക്കുകയാണ്. സിനിമ ഇല്ലാതായതോടെ ജീവിക്കാന് വേണ്ടി ഉണക്കമീന് കച്ചവടത്തിന് ഇറങ്ങിയിരിക്കുകയാണ് ഇപ്പോള് താരം.\nആലപ്പുഴയിലെ വളഞ്ഞവഴി കടപ്പുറത്തിട്ട് മീന് ഉണക്കി വില്‍പ്പന നടത്തുകയാണ് രാജേഷ്. ഓഖി ഏല്‍പ്പിച്ച ആഘാതത്തെ ചെറുത്ത് മുന്നോട്ടുപോകുന്നതിനിടെയാണ് രാജേഷിന്റെ ജീവിതത്തില് കൊറോണ വെല്ലുവിളി ഉയര്‍ത്തിയത്. കടപ്പുറത്തിന് അടുത്തുള്ള വീട്ടിലാണ് രാജേഷ് താമസിച്ചിരുന്നത്. എന്നാല് ആഞ്ഞടിച്ച ഓഖി കൊടുങ്കാറ്റില് വീട് നിലം പൊത്തി. അന്നു മുതല് വാടക വീട്ടിലാണ് അദ്ദേഹം താമസിക്കുന്നത്.\nആദ്യ ചിത്രം തന്നെ ശ്രദ്ധിക്കപ്പെട്ടതോടെ കൂടുതല് സിനിമകളില് അവസരം ലഭിച്ചുവരികയായിരുന്നു. ചെറിയ വേഷങ്ങളിലൂടെ ജീവിക്കാനുള്ള വരുമാനം കിട്ടിത്തുടങ്ങിയിരുന്നു. അതിനിടെയാണ് ലോക്ക്ഡൗണ് പ്രഖ്യാപിക്കുന്നത്. സിനിമ വരുമാനം നിന്നതോടെയാണ് ജീവിക്കാന് വേണ്ടി കോബ്ര രാജേഷ് ഉണക്കമീന് വില്‍പ്പനയ്ക്ക് ഇറങ്ങിയത്. അമ്മയും ഭാര്യയും രണ്ട് പെണ്‍മക്കളും അടങ്ങുന്നതാണ് രാജേഷിന്റെ കുടുംബം. ഉണക്കമീന് കച്ചവടം താല്‍ക്കാലിക ജീവനോപാധിയാണെന്നാണ് രാജേഷ് പറയുന്നത്. സിനിമ റീല് കറങ്ങിത്തുടങ്ങുന്നതിനൊപ്പം തന്റെ ഇഷ്ടമേഖലയിലേക്ക് മടങ്ങാനാണ് കോബ്ര രാജേഷിന്റെ തീരുമാനം.\nആക്ഷന് ഹീറോ ബിജു കോബ്ര രാജേഷ് ഉണക്കമീന്


ഫോക്‌സ്‌വാഗണ് പിക്കപ്പില് ഒരുങ്ങിയ ജെറ്റ് എഞ്ചിന് - Malayalam DriveSpark\nഇത് 'തീതുപ്പുന്ന' ഭീകരന്; പിക്കപ്പ് ട്രക്കില് ഒരുക്കിയ മോഡിഫിക്കേഷന്, വീഡിയോ വൈറല്\nPublished: Tuesday, May 23, 2017, 13:10 [IST]\nതീ തുപ്പുന്ന ഭീകരന് എന്നത് കഥകളിലും മറ്റും നാം കേട്ടിട്ടുള്ളതാണ്. എന്നാല് ഇപ്പോള് ഇത് യാഥാര്‍ത്ഥ്യമായിരിക്കുകയാണ്. പഴഞ്ചന് ഫോക്‌സ്‌വാഗണ് പിക്കപ്പില് 'തീതുപ്പുന്ന ഭീകരനെ' ഒരുക്കിയിരിക്കുയാണ് ബ്രിട്ടീഷ് പൗരന് പെറി വാട്ട്കിന്‍സ്.\nറോക്കറ്റുകളിലേതിന് സമാനമായ ജെറ്റ് എഞ്ചിനാണ് പഴയ ഫോക്‌സ്‌വാഗണ് പിക്കപ്പ് ട്രക്കില് ഈ 55 വയസുകാരന് സ്വയം ഒരുക്കിയിരിക്കുന്നത്. തീ തുപ്പുന്ന ജെറ്റ് എഞ്ചിന്റെ സഹായത്താല് മണിക്കൂറില് 480 കിലോമീറ്റര് വേഗത വരെ കൈവരിക്കാന് പിക്കപ്പ് ട്രാക്കിന് സാധിക്കുന്നു.\n'ഒക്‌ലഹോമ വില്ലി' എന്നാണ് ഈ ഭീകരന് ട്രക്കിന് പെറി വാട്ട്കിന്‍സ് നല്‍കിയിരിക്കുന്ന പേര്. ഒക്‌ലഹോമയില് നിന്നുമുള്ള കര്‍ഷകന്റെ പക്കല് നിന്നുമാണ് 1958 മോഡല് ഫോക്‌സ്‌വാഗണ് പിക്കപ്പ് ട്രക്കിനെ പെറി വാട്ട്കിന്‍സ് സ്വന്തമാക്കിയത്.\nതുരുമ്പെടുത്ത് നശിച്ച സാഹചര്യത്തിലായിരുന്നു ട്രക്കിനെ താന് ഏറ്റെടുത്തതെന്ന് പെറി വാട്ട്കിന്‍സ് പറയുന്നു. 68 പാനലുകള്, ഡോറുകള്, ചാസി എന്നിവ പൂര്‍ണമായും മാറ്റിസ്ഥാപിച്ചതായി പെറി വാട്ട്കിന്‍സ് വ്യക്തമാക്കി.\nഅഞ്ച് വര്‍ഷക്കാലത്തെ നീണ്ട പരീക്ഷണങ്ങള്‍ക്ക് ശേഷമാണ് പിക്കപ്പ് ട്രക്കില് പെറി വാട്ട്കിന്‍സ് ജെറ്റ് എഞ്ചിനെ ബന്ധപ്പെടുത്തുന്നത്.\n5000 bhp കരുത്ത് ഉത്പാദിപ്പിക്കുന്ന റോള്‍സ് റോയ്‌സ് ഫൈറ്റര് ജെറ്റ് എഞ്ചിനാണ് ഇപ്പോള് പെറി വാട്ട്കിന്‍സിന്റെ പിക്കപ്പ് ട്രക്കിന് കരുത്ത് പകരുന്നത്. തീജ്വാലകള് തുപ്പി കുതിക്കുന്ന പെറി വാട്ട്കിന്‍സിന്റെ പിക്കപ്പ് ട്രക്ക് ഇതിനകം സമൂഹ മാധ്യമങ്ങളില് വൈറലായിരിക്കുകയാണ്.\nബെഡ്‌ഫോര്‍ഡ്‌ഷൈറിലെ അതിവേഗ ട്രാക്കിലാണ് 'ഒക്‌ലഹോമ വില്ലിയെ' പെറി വാട്ട്കിന്‍സ് ആദ്യമായി പരീക്ഷിച്ചത്. ബക്കിംഗ്ഹാംഷൈറിലുള്ള പെറി വാട്ട്കിന്‍സിന്റെ ഗരാജില് തലയുയര്‍ത്തി നില്‍ക്കുന്ന ഭീകരനെ കാണാന് വലിയ തിരക്കാണ് അനുഭവപ്പെടുന്നത്.\nബൂട്ടിനടിയില് പെറി വാട്ട്കിന്‍സ് നിലനിര്‍ത്തിയ സ്റ്റാന്‍ഡേര്‍ഡ് എഞ്ചിന്റെ പശ്ചാത്തലത്തില് ഒക്‌ലഹോമ വില്ലിയ്ക്ക് നിയമ തടസ്സങ്ങളും നേരിടുന്നില്ല എന്നതാണ് ശ്രദ്ധേയം.\nലോകത്തിലെ ഏറ്റവും കരുത്തുറ്റ റോഡ് രജിസ്‌റ്റേര്‍ഡ് കാര് എന്ന ഗിന്നസ് റെക്കോര്‍ഡിനായുള്ള കാത്തിരിപ്പിലാണ് പെറി വാട്ട്കിന്‍സ്.\nMadly Modified Volkswagen Pickup Truck Is A Jet-Engine Monster. Read in Malayalam.\nStory first published: Tuesday, May 23, 2017, 13:10 [IST]